Dan id-dokument fih l-informazzjoni dwar il-prodott approvata għall-Cialis, bil-bidliet li saru mill-aħħar proċedura li affettwat l-informazzjoni dwar il-prodott (EMEA/H/C/PSUSA/00002841/202210) qed jiġu mmarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/cialis























ANNESS I

SOMMARJU TAL-KARATTERISTIĊI TAL-PRODOTT 

1.	ISEM IL-PRODOTT MEDIĊINALI

CIALIS 2.5 mg pilloli miksijin b’rita.


2.	GĦAMLA KWALITATTIVA U KWANTITATTIVA

Kull pillola fiha 2.5 mg tadalafil

Eċċipjent b’effett magħruf 

Kull pillola miksija fiha 87 mg lactose (bħala monohydrate).

Għal-lista kompluta ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Pillola miksija b’rita (pillola).

Pilloli oranġjo-sofor ċari u għandhom forma ta’ lewża, immarkati "C 2½" fuq naħa waħda.


4.	TAGĦRIF KLINIKU

4.1	Indikazzjonijiet terapewtiċi

Trattament ta’ disfunzjoni erettili fl-irġiel adulti.

Sabiex tadalafil ikun effettiv, huwa meħtieġ stimolu sesswali. 

CIALIS m’huwiex indikat għall-użu min-nisa.

4.2	Pożoloġija u metodu ta’ kif għandu jingħata


Pożoloġija

Irġiel adulti
Is-soltu, id-doża rakkmandata hija ta’ 10 mg meħuda qabel attivita’ sesswali prevista u ma’ l-ikel jew fuq stonku vojt.

F’dawk il-pazjenti li ma jkollhomx effett adegwat b’10 mg ta’ tadalafil, tista’ tiġi ppruvata doża ta’ 20 mg. Tista’ tittieħed għall-inqas 30 minuta qabel l-attivita’ sesswali. 

Il-frekwenza tal-ogħla doża hija ta’ darba kuljum.

Tadalfil 10 u 20 mg huwa intenzjonat għall-użu qabel attività sesswali prevista u mhux irrakkomandat għall-użu kontinwu ta’ kuljum.

F’pazjenti li jaħsbu li se jkollhom użu frekwenti ta’ CIALIS (jiġifieri, għallinqas darbtejn fil-ġimgħa) jista’ jiġi kkunsidrat dożaġġ ta’ darba kuljum bl-inqas dożi ta’ CIALIS, skond l-għażla tal-pazjent u l-ġudizzju tat-tabib.

F’dawn il-pazjenti, id-doża rakkomandata hija ta’ 5 mg meħuda darba kuljum u bejn wieħed u ieħor għandha dejjem tittieħed fl-istess ħin tal-ġurnata. Id-doża tista’ titnaqqas għal 2.5 mg darba kuljum skond it-tollerabilità individwali.

Kemm hu xieraq l-użu kontinwu ta’ skeda ta’ dożaġġ ta’ kuljum għandu jiġi vvalutat kull tant żmien.

Popolazzjonijiet speċjali

Irġiel anzjani
Mhux meħtieġ tibdil tad-doża f’pazjenti anzjani.

Irġiel b’indeboliment fil-funzjoni renali
Mhux meħtieġ tibdil tad-doża f’pazjenti b’indeboliment renali ħafif jew moderat. Għall-pazjenti b’indeboliment renali sever 10 mg hija d-doża massima rakkomandata. Dożaġġ ta’ darba kuljum ta’ tadalafil m’huwiex rakkomandat f’pazjenti b’indeboliment renali sever (ara sezzjonijiet 4.4 u 5.2).

Irġiel b’indeboliment fil-funzjoni tal-fwied
Id-doża rakkmandata ta’ CIALIS hija ta’ 10 mg meħuda qabel attivita’ sesswali prevista u mingħajr rigward għall-ikel. Tagħrif kliniku dwar is-sigurtà ta’ CIALIS f’pazjenti b’indeboliment epatiku sever (Child Pugh Klassi C) huwa limitat; għalhekk jekk jiġi miktub mit-tabib, dan għandu jagħmel evalwazzjoni bir-reqqa tal-benefiċċju/riskju għal kull pazjent. M’hemm ebda tagħrif disponibbli dwar it-teħid ta’ dożi ta’ tadalafil ogħla minn 10 mg f’pazjenti b’indeboliment epatiku. Dożaġġ ta’ darba kuljum ma ġiex evalwat f’pazjenti b’indeboliment epatiku; għalhekk jekk jiġi miktub mit-tabib, dan għandu jagħmel evalwazzjoni bir-reqqa tal-benefiċċju/riskju għal kull pazjent (ara sezzjonijiet 4.4 u 5.2). 

Irġiel bid-dijabete
Mhux meħtieġ tibdil tad-doża f’pazjenti dijabetiċi.

Popolazzjoni pedjatrika
M’hemmx indikazzjoni rilevanti ta’ CIALIS fil-popolazzjoni pedjatrika b’referenza għat-trattament ta’ disfunzjoni erettili. 

Mod ta’ kif għandu jingħata

CIALIS hu disponibbli bħala pilloli miksija b’rita ta’ 2.5, 5, 10 u 20 mg għall-użu orali.

4.3 Kontraindikazzjonijiet

Sensittività eċċessiva għas-sustanza attiva jew għal kwalunkwe wieћed mill-eċċipjenti elenkati fis-sezzjoni 6.1.

Fi studji kliniċi, tadalafil intwera li jkabbar l-effetti ipotensivi tan-nitrati. Dan huwa maħsub li jirriżulta mill-effetti kkombinati ta’ nitrati u tadalafil fir-rotta ta’ nitric oxide/cGMP. Għalhekk l-għoti ta’ CIALIS lil pazjenti li qed jużaw kwalunkwe forma ta' nitrat organiku huwa kontra-indikat (ara sezzjoni 4.5).

CIALIS ma jistax jiġi uzat f’irġiel li jbatu minn mard kardijaku li għalihom l-attivita’ sesswali mhix rakkmandata. It-tobba għandhom iqisu r-riskju potenzjali kardijaku ta’ attivita’ sesswali f’pazjenti li għandhom mard kardjovaskulari pre-eżistenti.

Il-gruppi ta’ pazjenti b’mard kardjovaskulari għadhom ma ġewx inklużi fil-provi kliniċi u l-użu ta’ tadalafil huwa għalhekk kontra-indikat:
· Pazjenti li kellhom infart kardijaku fl-aħħar 90 jum, 
· Pazjenti li jbatu minn anġina li mhix stabbli jew anġina li sseħħ waqt il-kopulazzjoni sesswali,
· Pazjenti li jbatu minn insuffiċjenza tal-qalb meqjusa mill-Assoċjazzjoni tal-Qalb ta’ New York bħala Klassi 2 jew akbar, fl-aħħar 6 xhur, 
· Pazjenti b’taħbit irregolari tal-qalb mhux kontrollat, pressjoni baxxa (< 90/50 mm Hg), jew pressjoni għolja mhux kontrollata, 
· Pazjenti li kellhom puplesija fl-aħħar 6 xhur.

CIALIS huwa kontraindikat f’pazjenti li tilfu d-dawl f’għajn waħda minħabba newropatija ottika iskemika anterjuri li m’hijiex arteritika (NAION), indipendetement mill-fatt jekk dan l-episodju kienx marbut jew le ma’ użu preċedenti ta’ inibitur ta’ PDE5 (ara sezzjoni 4.4).

It-teħid flimkien ta’ inibituri ta’ PDE5, inkluż tadalafil, ma’ stimulaturi ta’ guanylate cyclase, bħal riociguat, huwa kontraindikat għax hemm il-possibbiltà li dan iwassal għal ipotensjoni sintomatika (ara sezzjoni 4.5).

4.4	Twissijiet speċjali u prekawzjonijiet għall-użu

Qabel jinbeda t-trattament bi CIALIS

Wieħed għandu jħares lejn il-passat mediku u għandu jsir eżami fiżiku biex issir id-dijanjosi ta’ disfunzjoni erettili u biex jiġu identifikati l-fatturi li potenzjalment qed jikkawżawha, qabel ma jiġi kkunsidrat it-trattament farmakoloġiku.

Qabel ma jinbeda kwalunkwe trattament għal disfunzjoni erettili, it-tobba għandhom jikkunsidraw l-istat kardjovaskulari tal-pazjenti tagħhom, peress illi hemm grad ta’ riskju kardijaku assoċjat ma’ l-attivita’ sesswali. Tadalafil għandu karatteristiċi vasodilatorji, li jirriżultaw fi tnaqqis ħafif u temporajnu fil-pressjoni tad-demm (ara sezzjoni 5.1) u b’hekk jikkawża l-effett ipotensiv tan-nitrati (ara sezzjoni 4.3).

L-evalwazzjoni tad-disfunzjoni erettili għandha tinkludi d-determinazzjoni tal-kawżi potenzjali sottostanti u l-identifikazzjoni ta’ trattament xieraq wara eżaminazzjoni medika xierqa. Mhux magħruf jekk CIALIS huwiex effettiv f’pazjenti li għaddew minn kirurġija fil-pelvis jew prostatettomija radikali fejn in-nervituri ma’ ġewx salvati.

Kardjovaskulari

Każijiet kardjovaskulari serji, fosthom infart mijokardijaku, mewt kardijaku għal għarrieda, angina pectoris instabbli, arritmija ventrikulari, puplesija, attakki iskemiċi transitorji, uġigħ fis-sider, palpitazzjonijiet u takikardija, ġew irrapportati jew wara t-tqegħid fis-suq u/jew fi provi kliniċi. Ħafna mill-pazjenti li kellhom dawn il-każijiet kellhom fatturi ta’ riskju kardjovaskulari minn qabel. Madankollu, mhuwiex possibbli li jiġi determinat b’mod definitiv jekk dawn l-effetti humiex relatati direttament ma’ dawn il-fatturi ta’ riskju, ma’ CIALIS, ma’ attività sesswali, jew ma’ taħlita ta’ dawn il-fatturi jew fatturi oħra.

F’pazjenti li fl-istess ħin qegħdin jieħdu prodotti mediċinali kontra l-pressjoni għolja fid-demm, tadalafil jista’ jikkawża tnaqqis fil-pressjoni tad-demm. Meta jinbeda t-trattament bit-teħid ta’ tadalfil darba kuljum,għandhom jingħataw l-kunsiderazzjonijiet kliniċi xierqa għal possibilità ta’ tibdil fid-doża tat-terapija kontra l-pressjoni għolja fid-demm. 

F’pazjenti li qed jieħdu alpha1 blockers, l-amministrazzjoni konkomitanti ta’ CIALIS jista’ jwassal għal pressjoni baxxa sintomatika f’xi pazjenti (ara sezzjoni 4.5). Mhuwiex rakkomandat li tadalafil jingħata flimkien ma’ doxazosin.

Viżjoni

[bookmark: _Hlk138070138]Difetti fil-vista, li jinkludu Korjoretinopatija Seruża Ċentrali (CSCR - Central Serous Chorioretinopathy), u każijiet ta’ NAION ġew irrappurtati b’konnessjoni mat-teħid ta’ CIALIS u inibituri oħra ta’ PDE5. Il-parti l-kbira tal-każijiet ta’ CSCR issolvew b’mod spontanju wara li twaqqaf tadalafil. Fir-rigward ta’ NAION, analiżi ta’ tagħrif osservazzjonali tissuġġerixxi żieda fir-riskju ta’ NAION akuta f’irġiel b’disfunzjoni eretilli wara espożizzjoni għal tadalafil jew inibituri oħra ta’ PDE5. Peress li dan jista’ jkun rilevanti għall-pazjenti kollha esposti għal tadalafil, il-pazjent għandu jingħata parir li f’każ ta’ difett fil-vista għal għarrieda, indeboliment tal-akutezza fil-vista, u/jew distorzjoni tal-vista, għandu jieqaf jieħu CIALIS u jikkonsulta mat-tabib minnufih (ara sezzjoni 4.3). 

Tnaqqis jew telf ta’ smigħ f’daqqa

Każijiet ta’ telf ta’ smigħ f’daqqa ġew irrapportati wara l-użu ta’ tadalafil. Għalkemm f’xi każijiet kienu preżenti fatturi ta’ riskju oħra (bħall-età, id-dijabete, l-ipertensjoni u passat mediku ta’ telf ta’ smigħ preċedenti) il-pazjenti għandhom jingħataw parir biex iwaqqfu t-teħid ta’ tadalafil u jfittxu trattament mediku minnufih f’każ ta’ tnaqqis jew telf ta’ smigħ f’daqqa.

Indeboliment renali u epatiku

Minħabba ż-żieda fl-espożizzjoni ta’ tadalafil(AUC), esperjenza klinika limitata u l-fatt li t-tneħħija m’hijiex affetwata mid-dijaliżi, doża ta’ darba kuljum ta’ CIALIS m’hijiex rakkomandata f’pazjenti b’indeboliment renali sever.

Hemm informazzjoni klinika limitata dwar is-sigurta' ta' teħid ta’ doża waħda ta’CIALIS f’pazjenti b’insuffiċjenza severa tal-fwied (Child-Pugh Klassi C); It-teħid ta’ doża darba kuljum ma ġietx evalwata f’pazjenti b’insuffiċjenza epatika. Jekk CIALIS jinkiteb mit-tabib, għandha ssir stima bir-reqqa tal-benefiċċji/riskji għall-individwu mit-tabib li jippreskrivih.

Prijapiżmu u deformazzjoni anatomika tal-pene

Pazjenti li jkollhom erezzjonijiet li jdumu għal 4 sigħat jew aktar għandhom ikunu avżati li għandhom ifittxu assistenza medika minnufih. Jekk il-prijapiżmu ma jiġix ittrattat minnufih, jistgħu jirriżultaw ħsara fit-tessut penili u mpotenza permanenti.

CIALIS għandu jintużab’kawtela f’pazjenti b’diformazzjoni anatomika tal-pene (bħal angolazzjoni, fibrozi kavernożali jew il-marda ta’ Peyronie), jew f’pazjenti li għandhom kundizzjonijiet li jistgħu jippredisponuhom għal prijapiżmu (bħal sickle cell enemija, majeloma multipla jew lewkimja).

L-użu ma’ inibituri CYP3A4 
Wieħed għandu joqgħod attent meta jikteb riċetta għal CIALIS lill-pazjenti li qed jużaw inibituri qawwijin ta' CYP3A4 (ritonavir, saquinavir, ketoconazole, itraconazole, u erythromycin) għaliex kien osservat esponiment akbar għal tadalafil (AUC) meta l-prodotti mediċinali jingħataw flimkien (ara sezzjoni 4.5).

CIALIS u trattamenti oħra għal disfjunzjoni erettili

Is-sigurtà u l-effikaċja ta’ l-użu flimkien ta’ CIALIS u inibituri oħrajn ta’ PDE5 jew trattamenti oħra għat-trattament tad-disfunzjoni erettili ma ġewx studjati. Il-pazjenti iridu jiġu mgħarrfa li m’għandhomx jieħdu CIALIS flimkien ma’ dawn it-tipi ta’ mediċini jew trattamenti.

Lactose

Cialis fih il-lactose. Pazjenti bi problemi ereditarji rari ta’ intoleranza għall-galactose, ta’ nuqqas totali ta’ lactase jew ta’ malassorbiment ta’glucose-galactose m’għandhomx jieħdu din il-mediċina.

[bookmark: _Hlk50556068]Sodium

Din il-mediċina fiha anqas minn mmol 1 ta’ sodium (23 mg) f’kull pillola, jiġifieri tista’ tgħid essenzjalment “ħielsa mis-sodium”.

4.5 Interazzjoni ma’ prodotti mediċinali oħra u forom oħra ta’ interazzjoni

Saru studji ta’ interazzjoni dwar tadalafil ta’ 10 mg u/jew 20 mg, kif indikat hawn taħt. Rigward dawk l-istudji ta’ interazzjoni fejn ġiet użata biss id-doża ta’ 10 mg tadalafil, ma jistgħux jiġu esklużi għal kollox interazzjonijiet klinikament rilevanti li jistgħu iseħħu f’dożi ogħla.

Effetti ta' sustanzi oħrajn fuq tadalafil

Cytochrome P450 inhibitors
Tadalafil huwa prinċipalment metaboliżżat minn CYP3A4. Inibitur selettiv ta’ CYP3A4, ketoconazole (200 mg kuljum), żied l-esponiment għal tadalafil (10-mg) (AUC) b’darbtejn u Cmax bi 15%, relattivament għall-AUC u għal valuri ta’ Cmax għal tadalafil biss. Ketoconazole (400 mg kuljum) żied l-esponiment għal tadalafil (20 mg) (AUC) b’erba darbiet u Cmax bi 22%. Ritonavir, inibitur ta’ l-enżima protease (200 mg darbtejn kuljum), li huwa inibitur ta’ CYP3A4, CYP2C9, CYP2C19, u CYP2D6, żied l-esponiment għal tadalafil (20 mg) (AUC) b’darbtejn bl-ebda tibdil f’Cmax. Għalkemm ma ġewx studjati interazzjonijiet speċifiċi, inibituri oħra tal-enżima protease, bħal saquinavir, u inibituri oħrajn ta' CYP3A4, bħal erythromycin, clarithromycin, itraconazole u meraq tal- grejpfrut għandhom jingħataw flimkien b’kawtela minħabba li huma mistennija li jżidu l-konċentrazzjonijiet ta’ tadalafil fil-plażma (ara sezzjoni 4.4).
Konsegwentement l-inċidenza tal-effetti avversi elenkati fis-sezzjoni 4.8 tista’ tiżdied.

Transporters
Ir-rwol tat-trasportaturi (bħal p-glikoproteina) fid-dispożizzjoni ta’ tadalafil mhuwiex magħruf. Għalhekk hemm il-potenzjal ta’ interazzjonijiet tal-mediċina minħabba inibizzjoni tat-trasportaturi.

Indutturi Cytochrome P450
Rifampicin, induttur ta’ CYP3A4, naqqas l-AUC ta’ tadalafil bi 88%, relattivament għall-valuri tal- AUC għal tadalafil waħdu (10 mg). Wieħed jista’ jistenna li dan it-tnaqqis fl-espożizzjoni jnaqqas l-effikaċja ta’ tadalafil: kemm ikun kbir dan it-tnaqqis fl-effikaċja m’huwiex magħruf. Indutturi oħrajn ta’ CYP3A4 bħall-phenobarbital, phenytoin u carbamazepine, jistgħu wkoll inaqqsu il-konċentrazzjonijiet ta’ tadalafil fil-plażma. 

Effetti ta’ tadalafil fuq prodotti mediċinali oħrajn

Nitrati
Fl-istudji kliniċi, tadalafil (5, 10 u 20 mg) deher li jkabbar l-effetti ipotensivi tan-nitrati. Għalhekk l-għoti ta’ CIALIS lil pazjenti li qed jużaw kwalunkwe forma ta’ nitrat organiku huwa kontra-indikat (ara sezzjoni 4.3). Ibbażat fuq ir-riżultati ta’ studju kliniku li fih 150 individwu irċievew doża ta’ 20 mg tadalafil kuljum għal 7 ijiem u 0.4 mg nitrogliċerina taħt l-ilsien f’ħinijiet diversi, din l-interazzjoni damet aktar minn 24 siegħa u ma dehritx aktar meta għaddew 48 siegħa minn l-aħħar doża ta’ tadalafil. Għalhekk, f’pazjent li għalih ġie preskritt xi doża ta’ CIALIS (2.5 mg-20 mg), fejn l-għoti tan-nitrat jitqies medikalment neċessarju f’sitwazzjoni prekarja għall-ħajja, għall-inqas 48 siegħa għandhom jitħallew jgħaddu minn l-aħħar doża ta’ CIALIS qabel ma jingħataw in-nitrati. F’dawn iċ-ċirkostanzi, in-nitrati għandhom biss jingħataw taħt sorveljanza medika stretta, b’sorveljanza xierqa emodinamika.

Mediċini tal-pressjoni (inkluż calcium channel blockers)
It-teħid flimkien ta’ doxazin (4 u 8 mg kuljum) u tadalafil (doża ta’ 5 mg kuljum u doża waħda ta’ 20 mg) iżid b’mod sinifikanti l-effett ta’ tnaqqis fil-pressjoni tad-demm ta’ dan l-imblokkatur tar-reċetturi alpha. Dan l-effett idum għallinqas 12-il siegħa u jista’ jkun sintomatiku u jinkludi s-sinkope. Għalhekk din il-kombinazzjoni m’hijiex irrakkomandata (ara sezzjoni 4.4).
F’studji ta’ interazzjoni magħmula fuq numru limitat ta’ volontiera b’saħħithom, dawn l-effetti ma ġewx irrapportati b’alfuzosin u tamsulozin. Madankollu għandha tittieħed l-kawtela meta tadalafil jintuża f’pazjenti li qegħdin jiġu ttrattati b’xi imblokkatur tar-reċetturi alpha u speċjalment fl-anzjani. It-trattamenti għandhom jinbdew b’dożaġġ minimu u bil-mod il-mod jiġu aġġustati.

Fi studji ta' farmakoloġija klinika, ġie eżaminat il-potenzjal biex tadalafil iżid l-effetti ipotensivi ta’ prodotti mediċinali li jintużaw kontra l-pressjoni. Klassijiet ewlenin ta’ prodotti mediċinali li jintużaw kontra l-pressjoni għolja kienu studjati, inklużi l-calcium channel blockers (amlodipine), inibituri ta’ l-enżimi li jbiddlu l-angiotensin (ACE) (enalapril), dawk li jimblukkaw ir-riċetturi beta-adrenerġiċi (metoprolol), id-djuretiċi ta’t-tip thiazide (bendrofluazide), u dawk li jimblukkaw ir-riċetturi ta’ l-angiotensin II (tipi u dożi varji, waħedhom jew flimkien ma’ thiazides, dawk li jimblukkaw il-passaġġi tal-kalċjum, blokkaturi-beta, u/jew blokkaturi-alpha). Tadalafil (10 mg ħlief fi studji b’imblokkaturi tar-reċetturi angiotensin II u amlodipine fejn intużat doża ta’ 20 mg) ma kellu l-ebda interazzjoni klinikalment sinifikanti ma’ l-ebda waħda minn dawn il-klassijiet. Fi studju ieħor ta’ farmakoloġija klinika, kien studjat tadalafil (20 mg) flimkien ma’ sa 4 klassijiet ta’ mediċini li jintużaw kontra l-pressjoni għolja. F’pazjenti li jieħdu mediċini multipli kontra l-pressjoni għolja, it-tibdiliet ambulatorji fil-pressjoni tad-demm dehru li kienu relatati mal-grad ta’ kontroll tal-pressjoni tad-demm. F’dan ir-rigward, l-individwi ta’ l-istudju li l-pressjoni tad-demm tagħhom kienet ikkontrollata tajjeb, it-tnaqqis kien minimu u simili għal dak ta’ individwi b’saħħithom. Fl-individwi ta’ l-istudju li l-pressjoni tad-demm tagħhom ma kenitx ikkontrollat, it-tnaqqis kien akbar minkejja li dan it-tnaqqis ma kienx assoċjat mas-sintomi ta’ pressjoni baxxa fil-maġġoranza tal-individwi. F’pazjenti li jirċievu prodotti mediċinali għall-pressjoni għolja flimkien ma’ tadalafil 20 mg, dan jista’ jinduċi tnaqqis fil-pressjoni tad-demm, li (bl-eċċezzjoni ta' imblokkaturi tar-riċetturi alpha –ara hawn fuq-) huwa ġeneralment ħafif u x’ aktarx ma jkunx klinikament rilevanti. L-analiżi ta’ informazzjoni tal-prova klinika tal-fażi 3 ma wriet l-ebda differenza fl-avvenimenti avversi f’pazjenti li jieħdu tadalafil waħdu jew flimkien ma’ prodotti mediċinali għall-pressjoni għolja. Madankollu, għandu jingħata parir kliniku xieraq lil pazjenti rigward il-possibilta` ta’ tnaqqis fil-pressjoni tad-demm meta jkunu qed jieħdu prodotti mediċinali għal kontra l-pressjoni għolja.

Riociguat
Studji qabel l-użu kliniku wrew żieda fl-effett li titbaxxa l-pressjoni sistemika tad-demm meta inibituri ta’ PDE5 intużaw flimkien ma’ riociguat. Fi studji kliniċi, ġie muri li riociguat jżid l-effetti ipotensivi tal-inibituri ta’ PDE5. Fil-popolazzjoni taħt studju ma kien hemm ebda evidenza li dan it-teħid flimkien kellu xi effett kliniku favorevoli. It-teħid fl-istess ħin ta’ riociguat ma’ inibituri ta’ PDE5, inkluż tadalafil, huwa kontraindikat (ara sezzjoni 4.3).

Inibituri ta’ 5-alpha reductase
Ma ġiet identifikata ebda reazzjoni avversa ġdida f’studju kliniku fejn tadalafil 5 mg mogħti flimkien ma’ finasteride 5 mg ġie mqabbel ma’ plaċebo flimkien ma’ finasteride 5 mg għas-solliev mis-sintomi ta’ BPH. Madankollu peress li ma sarx studju formali ta’ interazzjoni bejn mediċina u oħra li jevalwa l-effetti ta’ tadalafil u l-inibituri ta’ 5-alpha reductase (5-ARIs), wieħed għandu joqgħod attent meta tadalafil jingħata flimkien ma’ 5-ARIs.

Substrati CYPIA2 (e.g. theophylline)
Meta tadalafil 10 mg ingħata ma’ theophylline (inibitur mhux selettiv tal-phosphodiesterase) fi studju ta’ farmakoloġija klinika, ma kienx hemm interazzjoni farmakokinetika. L-uniku effett farmakodinamiku kien żieda żgħira (3.5 bpm) fir-rata tat-taħbit tal-qalb. Minkejja li dan l-effett huwa effett minimu u ma kienx ta’ sinifikat kliniku f’dan l-istudju, għandu jitqies meta dawn il-prodotti mediċinali jingħataw flimkien.

Ethinylestradiol u terbutaline
Intwera li tadalafil iżid il-bijodisponibilita’ orali ta’ ethinylestradiol; żieda simili tista’ tkun mistennija bit-teħid orali ta’ terbutaline, għalkemm il-konsegwenza klinika ta’ din mhix ċerta.

Alkoħol
Konċentrazzjonijiet ta’ l-alkoħol (medja massima tal-konċentrazzjoni fid-demm 0.08%) ma kinux affettwati mit-teħid ta’ tadalafil magħhom (10 mg jew 20 mg). Minbarra dan, l-ebda tibdil fil-konċentrazzjonijiet ta’ tadalafil ma dehru 3 sigħat wara t-teħid ma’ l-alkoħol. L-alkoħol ingħata b’mod li r-rata ta’ l-assorbiment ta’ l-alkoħol tkun massima (sajjem tul il-lejl bl-ebda ikel sa sagħtejn wara li ttieħed l-alkoħol). Tadalafil (20 mg) ma żiedx il-medja tat-tnaqqis ta’ pressjoni tad-demm prodotta mill-alkoħol (0.7 g/kg jew madwar 180 ml ta’ 40% alkoħol [vodka] f’irġiel ta’ 80 kg) iżda f’xiindividwi, kienu osservati sturdament dovut għat-tibdil fil-pożizzjoni tal-persuna u pressjoni baxxa ortostatika. Meta tadalafil ngħata ma’ dożi aktar baxxi ta’ l-alkoħol (0.6 g/kg), ma deherx li kien hemm pressjoni baxxa u l-isturdament seħħ bi frekwenza simili għal meta ttieħed l-alkoħol waħdu. L-effett ta’ l-alkoħol fuq il-funzjoni konjitiva ma żdiedx bit-tadalafil (10 mg).

Prodotti mediċinali metabolizzati b’Cytochrome P450 
Tadalafil mhux mistenni li b’mod klinikament sinifikanti jinibixxi jew jinduċi it-tneħħija ta’ prodotti mediċinali metabolizzati minn iżoformi ta’ CYP450. Xi studji kkonfermaw li tadalafil ma jinibixxix jew ma jistimulax iżoformi ta’ CYP450, iklużi CYP3A4, CYP1A2, CYP2D6, CYP2E1, CYP2C9 u CYP2C19. 

Substrati CYP2C9 (e.ż. R-warfarin) 
Tadalafil (10 mg 20 mg) ma kellu l-ebda effett klinikament sinifikanti fuq l-espożizzjoni (AUC) għal S-warfarin jew R-warfarin (substrat ta’ CYP2C9), u tadalafil lanqas ma affettwa tibdil fil-ħin tal-protrombin indott mill-warfarin. 

Aspirin
Tadalafil (10 u 20 mg) ma żiedx iż-żieda fil-ħin ta’ fsada ikkawżata minn acetyl salicylic acid. 

Prodotti mediċinali antidijabetiċi
Ma sarux studji ta’ interazzjonijiet speċifiċi ma’ mediċini antidijabetiċi. 

4.6	Fertilità, tqala u treddigħ

CIALIS m’huwiex indikat għall-użu minn nisa.

Tqala

It-tagħrif huwa limitat għall-użu ta’ tadalafil fin-nisa tqal.Studji fuq il-bhejjem ma jindikawx effetti ħżiena diretti jew indiretti fuq it-tqala, fuq l-iżvilupp ta' l-embriju/fetu, fuq il-ħlas jew fuq l-iżvilupp wara t-twelid (ara sezzjoni 5.3). Bħala miżura prekawzjonarja, ikun aħjar jekk l-użu ta’ CIALIS jiġi evitat waqt it-tqala.

Treddigħ

Tagħrif disponibbli farmakodinamiku/tossikoloġiku magħmul fil-bhejjem wera li tadalafil huwa preżenti fil-ħalib. Ma jistax jiġi eskluż xi riskju għat-tarbija li qiegħda tiġi mreddgħa. CIALIS m’għandux jintuża waqt it-treddigħ.

Fertilità

Kien hemm xi effetti li dehru fil-klieb li jistgħu jindikaw xi ħsara fil-fertilità. Żewġ studji kliniċi sussegwenti jissuġġerixxu li dan l-effett mhuwiex probabbli fil-bnedmin, għalkemm ġie nnutat tnaqqis fil-konċentrazzjoni ta’ sperma f’xi rġiel (ara sezzjonijiet 5.1 u 5.3).

4.7	Effetti fuq il-ħila biex issuq u tħaddem magni

 CIALIS għandu effett negliġibbli fuq il-ħila biex issuq jew tħaddem magni. Minkejja li l-frekwenza ta’ sturdament fir-rapporti fl-ambitu ta’ plaċebo u tadalafil fi provi kliniċi kienet simili, il-pazjenti għandhom ikunu konxji dwar kif jirreaġixxu għal CIALIS, qabel ma jsuqu jew jużaw l-magni.

4.8	Effetti mhux mixtieqa

Sommarju tal-profil ta’ sigurtà

L-aktar reazzjonijiet avversi komuni li ġew irrapportati f’pazjenti li qed jieħdu CIALIS għat-trattament tad- disfunzjoni erettili jew għall-iperplażja beninna tal-prostata kienu uġigħ ta’ ras, dispepsja, uġigħ fid-dahar u majalġja, fejn l-inċidenza tagħhom tiżdied hekk kif tiżdied id-doża ta’ CIALIS. Ir-reazzjonijiet avversi li ġew irrapportati kienu temporanji u ħafna drabi ħfief jew moderati. Il-parti l-kbira tal-uġigħ ta’ ras irrapportati b’CIALIS b’dożaġġ ta’ darba kuljum jinħassu fl-ewwel 10 sa 30 ġurnata minn meta tibda t-trattament.

Sommarju f’forma tabulari tar-reazzjonijiet avversi

It-tabella hawn taħt tniżżel ir-reazzjonijiet avversi osservati minn rapurtaġġ spontanju u minn studji kliniċi kkontrollati bil-plaċebo (b’total ta’ 8022 pazjent fuq CIALIS u 4422 pazjent fuq plaċebo) għat-trattament tad-disfunjoni eretilli kemm meta CIALIS jittieħed meta jkun hemm il-bżonn u kemm f’dożaġġ ta’ darba kuljum u għall-iperplażja beninna tal-prostata f’dożaġġ ta’ darba kuljum.

Konvenzjoni tal-frekwenza: komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1000 sa < 1/100), rari (≥ 1/10,000 sa < 1/1000), Rari ħafna (< 1/10,000) u mhux magħruf (ma tistax tittieħed stima mid-data disponibbli)


	Komuni ħafna 
	Komuni 

	Mhux komuni 
	Rari 

	Mhux Magħruf

	Disturbi fis-sistema immuni
	

	
	
	Reazzjonijiet ta’ sensittività eċċessiva
	Anġjoedima2
	

	Disturbi fis-sistema nervuża
	

	
	Uġigħ ta’ ras 
	Sturdament
	Attakk ta’ puplesija1 (inklużi avvenimenti emorraġiċi), Sinkope, Attakki iskemiċi tranżitorji1, Emikranja2
Konvulżjonijiet2,
Amnesija tranżitorja
	

	Disturbi fl-għajnejn
	

	
	
	Vista mċajpra, Sensazzjonijiet deskritti bħala uġigħ fl-għajn

	Difett fil-kamp viżiv, Nefħa fil-kpiepel ta’ l-għajnejn, Iperimja tal- konġuntiva
Newropatija ottika iskemika anterjuri li m’hijiex arteritika (NAION)2, Okklużjoni vaskulari tar-retina2
	Korjoretinopatija seruża ċentrali

	Disturbi fil-widnejn u fis-sistema labirintika
	

	
	
	Tinnitus
	Telf tas-smigħ f’daqqa
	

	Disturbi fil-qalb1
	

	
	
	Takikardija, Palpitazzjonijiet
	Infart mijokardijaku,
Angina pectoris instabbli2, Arritmja ventrikulari2
	

	Disturbi vaskulari
	

	
	Ħmura fil-wiċċ
	Ipotensjoni3 , Ipertensjoni
	
	

	Disturbi respiratorji, toraċiċi u medjastinali
	

	
	Imnieħer miżdud
	Qtugħ ta’ nifs,
Epistassi
	
	

	Disturbi gastro-intestinali
	

	
	Dispepsja, 
	Uġigħ addominali, Rimettar, Dardir, Mard ta’ rifluss gastro-esofagali
	
	

	Disturbi fil-ġilda u fit-tessuti ta’ taħt il-ġilda
	

	
	
	Raxx

	Urtikarja, Sindromu ta’ Stevens-Johnson2,
Dermatite esfoljattiva2, Iperidrożi (għaraq)
	

	Disturbi muskolu-skeltrali u tal-connective tissue
	

	
	Uġigħ tad-dahar,
Mijalġja,Uġigħ fl-estremitajiet
	
	
	

	Disturbi fil-kliewi u fis-sistema urinarja

	

	
	
	Ematurja
	
	

	Disturbi fis-sistema riproduttiva u fis-sider
	

	
	
	Erezzjonijiet fit-tul 
	Prijapiżmu, Emorraġija fil-pene, Ematospermja 
	

	Disturbi ġenerali u kondizzjonijiet ta’ mnejn jingħata
	

	
	
	Uġigħ fis-sider1, Edima periferali, Għeja
	Edima fil-wiċċ2, Mewta kardijaka għal għarrieda1,2
	


(1) Il-parti l-kbira tal-pazjenti kellhom fatturi ta’ riskju kardjovaskulari li kienu jeżistu minn qabel (ara sezzjoni 4.4).
(2) Reazzjonijiet avversi rrapportati waqt is-sorveljanza wara li l-prodott tqiegħed fis-suq li ma kinux osservati f’studji kliniċi kkontrollati bil-plaċebo.
(3) Irrapportat bi frekwenza akbar meta tadalafil ġie mogħti lill-pazjenti li kienu diġa qed jieħdu prodotti mediċinali kontra l-pressjoni.

Deskrizzjoni ta’ reazzjonijiet avversi partikulari

Ġiet irrapportata inċidenza ftit iżjed ogħla ta’ anormalitajiet fl-ECG, l-iżjed bradikardija sinusojde, f’pazjenti ttrattati b’tadalafil darba kuljum meta mqabbel ma’ plaċebo. Il-parti l-kbira ta’ dawn l-anormalitajiet fl-ECG ma kienux assoċjati ma’ reazzjonijiet avversi.

Popolazzjonijiet speċjali oħra

[bookmark: _Hlk140001302]Id-data hija limitata għal pazjenti ’l fuq minn 65 sena li qed jirċievi tadalafil f’studji kliniċi jew għat-trattament tad-disfunzjoni eretilli jew għat-trattament tal-iperplażja beninna tal-prostata. F’studji kliniċi b’tadalafil li ttieħed meta jkun hemm il-bżonn biss għat-trattament ta’ disfunzjoni erettili, id-dijarea kienet irrapportata b’mod aktar frekwenti f’pazjenti li għandhom iżjed minn 65 sena. F’studji kliniċi b’tadalafil 5 mg meħud darba kuljum għat-trattament tal-iperplażja beninna tal-prostata, l-isturdament u d-dijarea ġew irrapportati b’mod aktar frekwenti f’pazjenti ’l fuq minn 75 sena.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Dożi singli sa 500 mg ngħataw lill-individwi b’saħħithom, u dożi multipli sa 100 mg kuljum ingħataw lill-pazjenti. L-avvenimenti avversi kienu simili għal dawk li dehru bf’dożi aktar baxxi. F’każijiet ta’ dożi eċċessivi, il-miżuri supportivi indikati għandhom jittieħdu skond il-ħtieġa. L-emodjalisi tikkontribwixxi fit-tneħħija ta’ tadalafil b’mod negliġibbli.


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

Kategorija farmakoterapewtika: Mediċini uroloġiċi, Mediċini użati għad-disfunzjoni erettili, Kodiċi ATC: G04BE08. 

Mekkaniżmu ta’ azzjoni

Tadalafil huwa inibitur riversibbli, selettiv ta’ cyclic guanosine monophosphate (cGMP) speifikament phosphodiesterase tip 5 (PDE5). Meta l-istimolu sesswali jikkawża ħruġ lokali ta’nitric oxide, l-inibizzjoni ta’ PDE5 permezz ta’ tadalafil tipproduċi livelli ogħla ta’ cGMP fil-corpus cavernosum. Dan jirriżulta f’rilassament tal-muskoli involontarji u mogħdija ta’ demm fit-tessut tal-pene, u b’hekk jipproduċi erezzjoni. Tadalafil m’għandu l-ebda effett jekk ma jkunx hemm stimolu sesswali.

Effetti farmakodinamiċi

Studji in vitro wrew li tadalafil huwa inibitur selettiv ta’ PDE5. PDE5 hija enżima li tinsab fil-muskoli involontarji tal-corpus cavernosum, fil-muskoli involuntarji vaskolari u vixxerali, fil-muskoli skeletali, plejtlits, fil-kliewi, fil-pulmuni u fiċ-ċervellett. L-effett ta’ tadalafil huwa aktar qawwi fuq PDE5 milli fuq phosphodiesterases oħrajn. Tadalafil huwa > 10,000 darba aktar potenti għal PDE5 milli għal PDE1, PDE2 u PDE4, li huma enżimi li jinsabu fil-qalb, fil-moħħ, fil-vini u l-arterji, fil-fwied u f’organi oħra. Tadalafil huwa > 10,000 darba aktar potenti għal PDE5 milli għal PDE3, li hija enżima li tinsab fil-qalb u fil-vini u l-arterji. Din is-selettivita’ għal PDE5 fuq il-PDE3 hija importanti għaliex PDE3 hija enżima li hija involuta fil-kontrattilita’ kardijaka. Minbarra dan, tadalafil huwa madwar 700 darba aktar potenti għal PDE5 milli għal PDE6, li hija enżima li tinsab fir-retina u li hija responsabbli għall-fototransduzzjoni. Tadalafil huwa wkoll > 10,000 darba aktar potenti għal PDE5 milli għal PDE7 permezz ta’ PDE10.

Effikaċja klinika u sigurtà

Saru tliet studji kliniċi fuq 1054 pazjent f’ambjent tad-dar biex ikun definit iż-żmien ta’ rispons għal CIALIS meta jkun hemm it-talba. Tadalafil wera titjib statistikament sinifikanti fil-funzjoni erettili u fl-abilita’ li jkun hemm kopulazzjoni sesswali b’suċċess sa 36 siegħa wara li tittieħed id-doża, kif ukoll fl-abilita’ tal-pazjenti li jkollhom u jżommu erezzjoni għal kopulazzjoni b’suċċess meta mqabbel ma’ plaċebo wara 16 minuta mit-teħid tad-doża.

Tadalafil li ngħata lill-individwi b’saħħithom, meta mqabbel ma’ plaċebo, ma pproduċa l-ebda differenza sinifikanti fil-pressjoni sistolika u dijastolika meħuda meta l-individwu kien mimdud fuq dahru (medja massima ta’ tnaqqis ta’ 1.6/0.8 mm Hg, rispettivament), fil-pressjoni sistolika u dijastolika meħuda meta l-individwu kien bilwieqfa (medja massima ta’ tnaqqis ta’ 0.2/4.6 mm Hg, rispettivament), u l-ebda tibdil sinifikanti fir-rata tat-taħbit tal-qalb. 

Fi studju li sar biex ikunu ttestjati l-effetti ta’ tadalafil fuq il-viżjoni, fejn intuża t-test Farnsworth-Munsell ta’ 100-lewn, ma deherx li kien hemm problemi biex jintgħarfu l-kuluri (blu/aħdar). Din is-sejba hija konsistenti ma’ l-affinita’ baxxa ta’ tadalafil għal PDE6 meta mqabbel ma’ PDE5. Fl-istudji kliniċi kollha, ir-rapporti tat-tibdil fil-viżjoni tal-kulur kienu rari (< 0.1%).

Saru tliet studji fl-irġiel biex ikun stmat l-effett potenzjali fuq l-ispermatoġenesi ta’ CIALIS 10 mg (studju wieħed ta’ 6 xhur) u 20 mg (studju wieħed ta’ 6 xhur u studju wieħed ta’ 9 xhur) mogħtija kuljum. F’tnejn minn dawn l-istudji ġew osservati tnaqqis fl-għadd u fil-konċentrazzjoni ta’ sperma relatati ma’ trattament b’tadalafil ta’ relevanza klinika improbabbli. Dawn l-effetti ma ġewx assoċjati ma’ tibdil fil-parametri l-oħra bħal motilità, morfoloġija u FSH.

Tadalafil f’dożi ta’ 2.5, 5, u 10 mg meħuda darba kuljum kien għall-ewwel evalwat f’3 studji kliniċi li fihom ħadu sehem 853 pazjent,ta’ etajiet (marġni ta’ 21-82 sena) u razez differenti, b’disfunzjoni erettili li kellhom gradi ta’ severità (ħafif, moderat, gravi) u etjoloġiji varji. Fiż-żewġ studji primarji ta’ effikaċja fuq popolazzjonijiet ġenerali,il-proporzjon ta’ tentattivi ta’ kopulazzjoni b’suċċess għal kull pazjent kienu medja ta’ 57 u 67% għal dawk fuq CIALIS 5 mg, 50% għal dawk fuq CIALIS 2.5 mg meta mqabbla ma’ 31 u 37% li ħadu plaċebo. Fl-istudju f’pazjenti li kellhom disfunzjoni erettili sekondarja għad-dijabete, il-proporzjon ta’ tentattivi ta’ suċċess għal kull pazjent kienu medja ta’ 41 u 46% għal dawk fuq CIALIS 5 mg u 2.5 mg rispettivament, meta mqabbel ma’ 28% li ħadu plaċebo. Il-parti l-kbira tal-pazjenti f’dawn it-tliet studji kienu rrispondew qabel għat-trattament bl-inibituri PDE5 fejn id-doża kienet tittieħed biss meta jkun hemm it-talba. F’studju li sar wara, 217-il pazjent li qatt ma kienu ħadu inibituri ta’ PDE5 ġew magħżula b’mod arbitrarju biex jieħdu CIALIS 5 mg jew plaċebo. Il-proporzjon ta’ tentattivi ta’ kopulazzjoni sesswali b’suċċess għal kull pazjent kien medja ta’ 68% għall-pazjenti fuq CIALIS meta mqabbel ma’ 52% għall-pazjenti fuq plaċebo.

Fi studju li dam 12-il ġimgħa u li ġie magħmul f’186 pazjent (142 tadalafil, 44 plaċebo) b’disfunzjoni erettili kawża ta’ trawma tan-nerv li jgħaddi minn ġos-sinsla, tadalafil b’mod sinifikanti tejjeb il-funzjoni erettili li wassal għal medja f’kull pazjent ta’ proporzjon ta’ tentattivi ta’ suċċess f’dawk ittrattati b’tadalfil 10 mg jew 20 mg (doża flessibbli, meta jkun hemm il-bżonn) ta’ 48% meta mqabbel ma’ 17% bi plaċebo.

Popolazzjoni pedjatrika

Sar studju wieħed f’pazjenti pedjatriċi b’Distrofija Muskolari ta’ Duchenne (DMD - Duchenne Muscular Dystrophy ) fejn ma ntweriet ebda evidenza ta’ effikaċja. L-istudju ta’ tadalafil, bi 3 fergħat, parallel, magħmul b’mod arbitrarju, double-blind u kkontrollat bi plaċebo sar f’331 tifel b’etajiet minn 7‑14-il sena b’DMD li fl-istess ħin kienu qed jirċievu t-terapija bil-kortikosterojdi. L-istudju kien jinkludi perijodu double-blind ta’ 84 ġimgħa fejn il-pazjenti, b’mod arbitrarju, ngħataw kuljum tadalafil 0.3 mg/kg, tadalafil 0.6 mg/kg, jew plaċebo. Tadalafil ma weriex effikaċja biex inaqqas it-tnaqqis fl-ippassiġġar kif imkejjel permezz tal-punt finali primarju tad-distanza li wieħed jimxi f’6 minuti (6MWD - 6 minute walk distance): il-bidla medja fl-inqas numru ta’ kwadrati (LS -least squares ) f’6MWD fit-48 ġimgħa kien ‑51.0 metri (m) fil-grupp tal-plaċebo, meta mqabbel ma’ ‑64.7 m fil-grupp ta’ tadalafil 0.3 mg/kg (p = 0.307) u ‑59.1 m fil-grupp ta’ tadalafil 0.6 mg/kg (p = 0.538). Barra minn hekk, ma kien hemm ebda evidenza ta’ effikaċja minn ebda wieħed mill-analiżi sekondarji li saru f’dan l-istudju. Ir-riżultati totali ta’ sigurtà kienu fil-parti l-kbira konsistenti mal-profil ta’ sigurtà magħruf ta’ tadalafil u bl-avvenimenti avversi mistennija f’popolazzjoni pedjatrika b’DMD li qiegħda tirċievi l-kortikosterojdi.

L-Aġenzija Ewropea għall-Mediċini irrinunzjat għall-obbligu li jigu ppreżentati r-riżultati tal-istudji f’kull sett tal-popolazzjoni pedjatrika fit-trattament ta’ disfunzjoni erettili. Ara sezzjoni 4.2 għal informazzjoni dwar l-użu pedjatriku. 

5.2	Tagħrif farmakokinetiku

Assorbiment

Tadalafil jiġi assorbit malajr jittieħed mill-ħalq u l-medja massima osservata ta’ konċentrazzoni fil-plażma (Cmax) tintlaħaq f’ħin medju ta’ sagħtejn wara li tittieħed id-doża. Il-biodisponibilita’ assoluta ta’ tadalafil wara doża orali ma ġietx determinata.
Ir-rata u l-grad ta’ l-assorbiment ta’ tadalafil mhumiex influwenzati bl-ikel, għalhekk CIALIS jista’ jittieħed ma’ l-ikel jew fuq stonku vojt. Il-ħin tad-doża (filgħodu versu filgħaxija) ma kellu l-ebda effetti klinikament rilevanti fuq ir-rata u l-grad ta’ l-assorbiment.

Distribuzzjoni

Il-volum medju tad-distribuzzjoni huwa madwar 63 l, li jindika li tadalafil jiġi distribwit fit-tessuti. F’konċentrazzjonijiet terapewtiċi, 94% ta’ tadalafil fil-plażma jkun marbut mal-proteini. L-irbit mal-proteini mhuwiex effettwat mill-funzjoni tal-kliewi.
Inqas minn 0.0005% tad-doża mogħtija dehret fis-semen ta’ individwi b’saħħithom.

Bijotrasformazzjoni

Tadalafil huwa prinċipalment metabolizzat permezz ta’ l-iżoforma ċitokromju P450 (CYP) 3A4. Il-metabolu prinċipali ċirkolanti huwa methylcatechol glucuronide. Dan il-metabolu huwa mill-inqas 13,000-il darba inqas qawwi minn tadalafil għal PDE5. Konsegwentement, mhuwiex mistenni li jkun klinikament attiv fil-konċentrazzjonijiet osservati tal-metabolu.

Eliminazzjoni 

It-tneħħija medja orali ta’ tadalafil hija 2.5 l/siegħa u l-half-life medja hija ta’ 17.5 sigħat f’individwi b’saħħithom.
Tadalafil jitneħħa prinċipalment bħala metaboli mhux attivi, l-aktar fl-ippurgar (madwar 61% tad-doża) u b’ammont inqas fl-awrina (madwar 36% tad-doża). 

Linearità/nuqqas ta’ linearità

Il-farmakokinetiċi ta’ tadalafil f’individwi b’saħħithom huma lineari fir-rigward tal-ħin u tad-doża. Fi skala ta’ doża minn 2.5 sa 20 mg, l-esponiment (AUC) jiżdied b’mod proporzjonali għad-doża. Livelli kostanti fil-plażma jinlaħqu fi żmien 5 ijiem mit-teħid ta’ doża ta’ darba kuljum.

Il-farmakokinetiċi determinati f’popolazzjoni magħżula b’pazjenti b’disfunzjoni erettili huma simili għall-farmakokinetiċi f’individwi mingħajr disfunzjoni erettili.

Popolazzjonijiet speċjali

Anzjani
Anzjani b’saħħithom (65 sena jew akbar) kellhom tneħħija aktar baxxa ta’ tadalafil meħud oralment, li rriżulta f 25% aktar esponiment (AUC) meta mqabbel ma’ individwi b’saħħithom ta’ eta’ minn 19 sa 45 sena. Dan l-effett ta’ l-eta mhuwiex klinikament sinifikanti u ma jeħtieġx tibdil fid-doża.

Insuffiċjenza renali
Fl-istudji tal-farmakoloġija klinika fejn intużat doża waħda ta' tadalafil (5 sa 20 mg), l-esponiment għal tadalafil (AUC) kien madwar id-doppju f’individwi b’indeboliment ħafif fil-kliewi (tneħħija tal-krejatinina 51 sa 80 ml/min) jew moderat (tneħħija tal-krejatinina 31 sa 50 ml/min) u f’individwi fuq id-dijaliżi bi stat terminali tal-funzjoni tal-kliewi. Fil-pazjenti fuq l-emodjaliżi, Cmax kien 41% ogħla minn dak osservat f’individwi b’saħħithom. L-emodjaliżi tikkontribwixxi ftit li xejn għat-tneħħija tat-tadalafil.

Insuffiċjenza epatika
L-esponiment għal tadalafil (AUC) f’individwi b’insuffiċjenza ħafifa u moderata tal-fwied (Child-Pugh Klassi A u B) huwa komparabbli ma' l-espożizzjoni f’individwi b’saħħithom meta tingħata doża ta' 10 mg. L-informazzjoni klinika dwar is-sigurta’ ta’ CIALIS f’pazjenti b’insuffiċjenza epatika gravi (Child-Pugh Klassi C) hija limitata. M’hemm l-ebda tagħrif disponibbli dwar l-għoti ta’ doża ta’ tadalafil darba kuljum lill-pazjenti b’indeboliment epatiku.Jekk tabib jippreskrivi CIALIS b’doża ta’ darba kuljum għandha ssir evalwazzjoni b’attenzjoni fuq bażi individwali tal-benefiċċji/riskji mit-tabib li jkun ghamel ir-riċetta.

Pazjenti bid-dijabete
L-esponiment għal tadalafil (AUC) f’individwi bid-dijabete kien madwar 19% inqas mill-valur ta' AUC f’individwi b’saħħithom. Din id-differenza fl-espożizzjoni ma teħtieġx tibdil fid-doża.

5.3	Tagħrif ta’ qabel l-użu kliniku dwar is-sigurtà

Informazzjoni li mhiex klinika, magħmula fuq studji konvenzjonali ta’ sigurtà farmakoloġika, effett tossiku minn dożi ripetuti, effett tossiku fuq il-ġeni, riskju ta’ kanċer, effett tossiku fuq is-sistema riproduttiva, ma turi l-ebda periklu speċjali għall-bnedmin.

Ma kien hemm ebda evidenza ta’ teratoġeniċita' jew ta’ effett tossiku fuq l-embriju jew il-fetu f’firien jew ġrieden li rċevew sa 1000 mg/kg/jum tadalafil. Fi studju tal-iżvilupp ta’ qabel u wara t-twelid tal-firien, id-doża li fiha ma ġie osservat l-ebda effett kienet ta’ 30 mg/kg/jum. F’fara tqila, l-AUC għal mediċina ħielsa kkalkulata f’din id-doża kienet madwar 18-il darba akbar minn l-AUC fil-bniedem f’doża ta’ 20 mg.

Ma kien hemm l-ebda ħsara fil-fertilita’ tal-firien maskili u femminili. Fi klieb li ngħataw tadalafil kuljum għal 6 sa 12-il xahar f’dożi ta’ 25 mg/kg/jum (li jirriżulta f’esponiment mill-inqas 3 darbiet akbar [skala 3.7 – 18.6] milli jidher fil-bnedmin li ngħataw doża waħda ta’ 20 mg) u aktar, kien hemm rigressjoni tal-epitelju tubulari seminiferu li rriżulta fi tnaqqis tal-ispermatoġenesi f’xi klieb. Ara wkoll sezzjoni 5.1 


6.	TAGĦRIF FARMAĊEWTIKU

6.1	Lista ta’ eċċipjenti

Qalba tal-pillola

lactose monohydrate, 
croscarmellose sodium, 
hydroxypropylcellulose, 
microcrystalline cellulose, 
sodium laurilsulfate, 
magnesium stearate.


Kisja b’rita

lactose monohydrate, 
hypromellose, 
triacetin, 
titanium dioxide (E171), 
iron oxide isfar (E172), 
iron oxide aħmar (E172),
talc.

6.2	Inkompatibbilitajiet

Mhux applikabbli.

6.3	Żmien kemm idum tajjeb il-prodott mediċinali

3 snin.

6.4	Prekawzjonijiet speċjali għall-ħażna 

Aħżen fil-pakkett oriġinali sabiex tilqa’ mill-umdità. Taħżinx f’temperatura ’l fuq minn 30C. 

6.5	In-natura tal-kontenitur u ta’ dak li hemm ġo fih

Folji ta' l-aluminju/PVC f‘kartuniet ta' 28 pillola miksijin b’rita.

6.6	Prekawzjonijiet speċjali li għandhom jittieħdu meta jintrema 

 Kull fdal ta’ prodott li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Eli Lilly Nederland B.V.
Orteliuslaan 1000, 3528 BD UtrechtPapendorpseweg 83, 3528 BJ Utrecht

L-Olanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/02/237/006


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni:12 ta’ Novembru 2002
Data tal-aħħar tiġdid: 12 ta’ Novembru 2012


10.	DATA TA’ REVIŻJONI TAT-TEST


Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini https:www.ema.europa.eu.


1.	ISEM IL-PRODOTT MEDIĊINALI

CIALIS 5 mg pilloli miksijin b’rita


2.	GĦAMLA KWALITATTIVA U KWANTITATTIVA

Kull pillola fiha 5 mg tadalafil.

Eċċipjent b’effett magħruf

Kull pillola miksija fiha 121 mg lactose (bħala monohydrate).
Għal-lista kompluta ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Pillola miksija b’rita (pillola).

Pilloli ta’ kulur isfar ċar u għandhom forma ta’ lewża, immarkati "C 5” fuq naħa waħda.


4.	TAGĦRIF KLINIKU

4.1	Indikazzjonijiet terapewtiċi

Trattament ta’ disfunzjoni erettili fl-irġiel adulti.

Sabiex tadalafil ikun effettiv għat-trattament tad-disfunzjoni erettili, huwa meħtieġ stimolu sesswali. 

It-trattament tas-sinjali u s-sintomi tal-iperplażja beninna tal-prostata fl-irġiel adulti.

CIALIS m’huwiex indikat għall-użu min-nisa.

4.2	Pożoloġija u metodu ta’ kif għandu jingħata

Pożoloġija

Disfunzjoni erettili fl-irġiel adulti
Is-soltu, id-doża rakkmandata hija ta’ 10 mg meħuda qabel attivita’ sesswali prevista u ma’ l-ikel jew fuq stonku vojt. 

F’dawk il-pazjenti li ma jkollhomx effett adegwat b’10 mg ta’ tadalafil, tista’ tiġi ppruvata doża ta’ 20 mg. Tista’ tittieħed għall-inqas 30 minuta qabel l-attivita’ sesswali. 

Il-frekwenza tal-ogħla doża hija ta’ darba kuljum.

Tadalfil 10 u 20 mg huwa intenzjonat għall-użu qabel attività sesswali prevista u mhux irrakkomandat għall-użu kontinwu ta’ kuljum.

F’pazjenti li jaħsbu li se jkollhom użu frekwenti ta’ CIALIS (jiġifieri, għallinqas darbtejn fil-ġimgħa) jista’ jiġi kkunsidrat dożaġġ ta’ darba kuljum bl-inqas dożi ta’ CIALIS, skond l-għażla tal-pazjent u l-ġudizzju tat-tabib.

F’dawn il-pazjenti, id-doża rakkomandata hija ta’ 5 mg meħuda darba kuljum u bejn wieħed u ieħor għandha dejjem tittieħed fl-istess ħin tal-ġurnata. Id-doża tista’ titnaqqas għal 2.5 mg darba kuljum skond it-tollerabilità individwali.

Kemm hu xieraq l-użu kontinwu ta’ skeda ta’ dożaġġ ta’ kuljum għandu jiġi vvalutat kull tant żmien.

Iperplażja beninna tal-prostata fl-irġiel adulti
Id-doża rrakkomandata hi ta’ 5 mg, li tittieħed madwar l-istess ħin kuljum mal-ikel jew fuq stonku vojt. Għall-irġiel adulti li qed jiġu ttrattati kemm għall-iperplażja beninna tal-prostata u kemm għad-disfunzjoni erettili, id-doża rrakkomandata hi wkoll ta’ 5 mg li tittieħed madwar l-istess ħin kuljum. Pazjenti li ma jkunux kapaċi jittolleraw id-doża ta’ tadalafil 5 mg għat-trattament tal-iperplażja beninna tal-prostata għandhom jikkunsidraw terapija alternattiva peress li l-effikaċja ta’ tadalafil 2.5 mg ma ġietx murija fl-iperplażja beninna tal-prostata.

Popolazzjonijiet speċjali

Irġiel anzjani
Mhux meħtieġ tibdil tad-doża f’pazjenti anzjani.

Irġiel b’indeboliment fil-funzjoni tal-kliewi
Mhux meħtieġ tibdil tad-doża f’pazjenti b’indeboliment renali ħafif jew moderat. Għall-pazjenti b’indeboliment renali sever 10 mg hija d-doża massima rakkomandata għat-trattament ta’ meta jkun hemm il-bżonn.

Dożaġġ ta’ darba kuljum ta’ 2.5 jew 5 mg tadalafil għat-trattament kemm tad-disfunzjoni erettili u kemm tal-iperplażja beninna tal-prostata m’huwiex rakkomandat f’pazjenti b’indeboliment renali sever (ara sezzjonijiet 4.4 u 5.2).

Irġiel b’indeboliment tal-fwied
Għat-trattament tad-disfunzjoni erettili bl-użu ta’ CIALIS meta jkun hemm il-bżonn, id-doża rakkmandata ta’ CIALIS hija ta’ 10 mg meħuda qabel attivita’ sesswali prevista u mingħajr rigward għall-ikel. Tagħrif kliniku dwar is-sigurtà ta’ CIALIS f’pazjenti b’indeboliment epatiku sever (Child Pugh Klassi C) huwa limitat; għalhekk jekk jiġi miktub mit-tabib, dan għandu jagħmel evalwazzjoni bir-reqqa tal-benefiċċju/riskju għal kull pazjent. M’hemm ebda tagħrif disponibbli dwar it-teħid ta’ dożi ta’ tadalafil ogħla minn 10 mg f’pazjenti b’indeboliment epatiku.

Dożaġġ ta’ darba kuljum ta’ CIALIS għat-trattament kemm tad-disfunzjoni erettili u kemm tal-iperplażja beninna tal-prostata ma ġiex evalwat f’pazjenti b’indeboliment epatiku; għalhekk jekk jiġi miktub mit-tabib, dan għandu jagħmel evalwazzjoni bir-reqqa tal-benefiċċju/riskju għal kull pazjent (ara s-sezzjonijiet 4.4 u 5.2). 

Irġiel bid-dijabete
Mhux meħtieġ tibdil tad-doża f’pazjenti dijabetiċi.

Popolazzjoni pedjatrika
M’hemmx indikazzjoni rilevanti ta’ CIALIS fil-popolazzjoni pedjatrika b’referenza għat-trattament ta’ disfunzjoni erettili. 

Metodu ta’ kif għandu jingħata

CIALIS hu disponibbli bħala pilloli miksija b’rita ta’ 2.5, 5, 10 u 20 mg għall-użu orali.

4.3	Kontraindikazzjonijiet

Sensittività eċċessiva għas-sustanza attiva jew għal kwalunkwe wieћed mill-eċċipjenti elenkati fis-sezzjoni 6.1.

Fi studji kliniċi, tadalafil intwera li jkabbar l-effetti ipotensivi tan-nitrati. Dan huwa maħsub li jirriżulta mill-effetti kkombinati ta’ nitrati u tadalafil fir-rotta ta’ nitric oxide/cGMP. Għalhekk l-għoti ta’ CIALIS lil pazjenti li qed jużaw kwalunkwe forma ta' nitrat organiku huwa kontra-indikat (ara sezzjoni 4.5).

CIALIS, ma jistax jiġi użat f’irġiel li jbatu minn mard kardijaku li għalihom l-attivita’ sesswali mhix rakkmandata. It-tobba għandhom iqisu r-riskju potenzjali kardijaku ta’ attivita’ sesswali f’pazjenti li għandhom mard kardjovaskulari pre-eżistenti.

Il-gruppi ta’ pazjenti b’mard kardjovaskulari għadhom ma ġewx inklużi fil-provi kliniċi u l-użu ta’ tadalafil huwa għalhekk kontra-indikat:
· Pazjenti li kellhom infart kardijaku fl-aħħar 90 jum, 
· Pazjenti li jbatu minn anġina li mhix stabbli jew anġina li sseħħ waqt il-kopulazzjoni sesswali,
· Pazjenti li jbatu minn insuffiċjenza tal-qalb meqjusa mill-Assoċjazzjoni tal-Qalb ta’ New York bħala Klassi 2 jew akbar, fl-aħħar 6 xhur, 
· Pazjenti b’taħbit irregolari tal-qalb mhux kontrollat, pressjoni baxxa (< 90/50 mm Hg), jew pressjoni għolja mhux kontrollata, 
· Pazjenti li kellhom puplesija fl-aħħar 6 xhur.

CIALIS huwa kontraindikat f’pazjenti li tilfu d-dawl f’għajn waħda minħabba newropatija ottika iskemika anterjuri li m’hijiex arteritika (NAION), indipendetement mill-fatt jekk dan l-episodju kienx marbut jew le ma’ użu preċedenti ta’ inibitur ta’ PDE5 (ara sezzjoni 4.4).

It-teħid flimkien ta’ inibituri ta’ PDE5, inkluż tadalafil, ma’ stimulaturi ta’ guanylate cyclase, bħal riociguat, huwa kontraindikat għax hemm il-possibbiltà li dan iwassal għal ipotensjoni sintomatika (ara sezzjoni 4.5).

4.4	Twissijiet speċjali u prekawzjonijiet għall-użu

Qabel jinbeda t-trattament bi CIALIS

Wieħed għandu jħares lejn il-passat mediku u għandu jsir eżami fiżiku biex issir id-dijanjosi ta’ disfunzjoni erettili jew ta’ iperplażja beninna tal-prostata u biex jiġu identifikati l-fatturi li potenzjalment qed jikkawżawha, qabel ma jiġi kkunsidrat it-trattament farmakoloġiku.

Qabel ma jinbeda kwalunkwe trattament għal disfunzjoni erettili, it-tobba għandhom jikkunsidraw l-istat kardjovaskulari tal-pazjenti tagħhom, peress illi hemm grad ta’ riskju kardijaku assoċjat ma’ l-attivita’ sesswali. Tadalafil għandu karatteristiċi vasodilatorji, li jirriżultaw fi tnaqqis ħafif u temporajnu fil-pressjoni tad-demm (ara sezzjoni 5.1) u b’hekk jikkawża l-effett ipotensiv tan-nitrati (ara sezzjoni 4.3).

Qabel ma jinbeda t-trattament b’tadalafil għall-iperplażja beninna tal-prostata, il-pazjenti għandhom jiġu eżaminati biex tiġi aċċertata li m’hemm ebda presenza ta’ karċinoma tal-prostata u evalwati bir-reqqa għall-kundizzjonijiet kardjovaskulari (ara sezzjoni 4.3).

L-evalwazzjoni tad-disfunzjoni erettili għandha tinkludi d-determinazzjoni tal-kawżi potenzjali sottostanti u l-identifikazzjoni ta’ trattament xieraq wara eżaminazzjoni medika xierqa. Mhux magħruf jekk CIALIS huwiex effettiv f’pazjenti li għaddew minn kirurġija fil-pelvis jew prostatettomija radikali fejn in-nervituri ma’ ġewx salvati.

Kardjovaskulari

Każijiet kardjovaskulari serji, fosthom infart mijokardijaku, mewt kardijaku għal għarrieda, angina pectoris instabbli, arritmija ventrikulari, puplesija, attakki iskemiċi transitorji, uġigħ fis-sider, palpitazzjonijiet u takikardija, ġew irrapportati jew wara t-tqegħid fis-suq u/jew fi provi kliniċi. Ħafna mill-pazjenti li kellhom dawn il-każijiet kellhom fatturi ta’ riskju kardjovaskulari minn qabel. Madankollu, mhuwiex possibbli li jiġi determinat b’mod definitiv jekk dawn l-effetti humiex relatati direttament ma’ dawn il-fatturi ta’ riskju, ma’ CIALIS, ma’ attività sesswali, jew ma’ taħlita ta’ dawn il-fatturi jew fatturi oħra.

F’pazjenti li fl-istess ħin qegħdin jieħdu prodotti mediċinali kontra l-pressjoni għolja fid-demm, tadalafil jista’ jikkawża tnaqqis fil-pressjoni tad-demm. Meta jinbeda t-trattament bit-teħid ta’ tadalfil darba kuljum,għandhom jingħataw l-kunsiderazzjonijiet kliniċi xierqa għal possibilità ta’ tibdil fid-doża tat-terapija kontra l-pressjoni għolja fid-demm. 

F’pazjenti li qed jieħdu alpha1 blockers, l-amministrazzjoni konkomitanti ta’ CIALIS jista’ jwassal għal pressjoni baxxa sintomatika f’xi pazjenti (ara sezzjoni 4.5). Mhuwiex rakkomandat li tadalafil jingħata flimkien ma’ doxazosin.

Viżjoni

Difetti fil-vista, li jinkludu Korjoretinopatija Seruża Ċentrali (CSCR - Central Serous Chorioretinopathy), u każijiet ta’ NAION ġew irrappurtati b’konnessjoni mat-teħid ta’ CIALIS u inibituri oħra ta’ PDE5. Il-parti l-kbira tal-każijiet ta’ CSCR issolvew b’mod spontanju wara li twaqqaf tadalafil. Fir-rigward ta’ NAION, analiżi ta’ tagħrif osservazzjonali tissuġġerixxi żieda fir-riskju ta’ NAION akuta f’irġiel b’disfunzjoni eretilli wara espożizzjoni għal tadalafil jew inibituri oħra ta’ PDE5. Peress li dan jista’ jkun rilevanti għall-pazjenti kollha esposti għal tadalafil, il-pazjent għandu jingħata parir li f’każ ta’ difett fil-vista għal għarrieda, indeboliment tal-akutezza fil-vista, u/jew distorzjoni tal-vista, għandu jieqaf jieħu CIALIS u jikkonsulta mat-tabib minnufih (ara sezzjoni 4.3). 

Tnaqqis jew telf ta’ smigħ f’daqqa

Każijiet ta’ telf ta’ smigħ f’daqqa ġew irrapportati wara l-użu ta’ tadalafil. Għalkemm f’xi każijiet kienu preżenti fatturi ta’ riskju oħra (bħall-età, id-dijabete, l-ipertensjoni u passat mediku ta’ telf ta’ smigħ preċedenti) il-pazjenti għandhom jingħataw parir biex iwaqqfu t-teħid ta’ tadalafil u jfittxu trattament mediku minnufih f’każ ta’ tnaqqis jew telf ta’ smigħ f’daqqa.

Indeboliment renali u epatiku

Minħabba ż-żieda fl-espożizzjoni ta’ tadalafil (AUC), esperjenza klinika limitata u l-fatt li t-tneħħija m’hijiex affetwata mid-dijaliżi, doża ta’ darba kuljum ta’ CIALIS m’hijiex rakkomandata f’pazjenti b’indeboliment renali sever.

Hemm informazzjoni klinika limitata dwar is-sigurta' ta' teħid ta’ doża waħda ta’CIALIS f’pazjenti b’insuffiċjenza severa tal-fwied (Child-Pugh Klassi C). It-teħid ta’ doża darba kuljum kemm għat-trattament tad-disfunzjoni erettili u kemm għall-iperplażja beninna tal-prostata ma ġietx evalwata f’pazjenti b’insuffiċjenza epatika. Jekk CIALIS jinkiteb mit-tabib, għandha ssir stima bir-reqqa tal-benefiċċji/riskji għall-individwu mit-tabib li jippreskrivih.

Prijapiżmu u deformazzjoni anatomika tal-pene

Pazjenti li jkollhom erezzjonijiet li jdumu għal 4 sigħat jew aktar għandhom ikunu avżati li għandhom ifittxu assistenza medika minnufih. Jekk il-prijapiżmu ma jiġix ittrattat minnufih, jistgħu jirriżultaw ħsara fit-tessut penili u mpotenza permanenti.

CIALIS, għandujintuża b’kawtela f’pazjenti b’diformazzjoni anatomika tal-pene (bħal angolazzjoni, fibrozi kavernożali jew il-marda ta’ Peyronie), jew f’pazjenti li għandhom kundizzjonijiet li jistgħu jippredisponuhom għal prijapiżmu (bħal sickle cell enemija, majeloma multipla jew lewkimja).

L-użu ma inibituri CYP3A4

Wieħed għandu joqgħod attent meta jikteb riċetta għal CIALIS lill-pazjenti li qed jużaw inibituri qawwijin ta' CYP3A4 (ritonavir, saquinavir, ketoconazole, itraconazole, u erythromycin) għaliex kien osservat esponiment akbar għal tadalafil (AUC) meta l-prodotti mediċinali jingħataw flimkien (ara sezzjoni 4.5).

CIALIS u trattamenti oħra għal disfunzjoni erettili

Is-sigurtà u l-effikaċja ta’ l-użu flimkien ta’ CIALIS u inibituri oħrajn ta’ PDE5 jew trattamenti oħra għat-trattament tad-disfunzjoni erettili ma ġewx studjati. Il-pazjenti iridu jiġu mgħarrfa li m’għandhomx jieħdu CIALIS flimkien ma’ dawn it-tipi ta’ mediċini jew trattamenti.

Lactose

Cialis fih il-lactose. Pazjenti bi problemi ereditarji rari ta’ intoleranza għall-galactose, ta’ nuqqas totali ta’ lactase jew ta’ malassorbiment ta’glucose-galactose m’għandhomx jieħdu din il-mediċina.

Sodium

[bookmark: _Hlk51699115]Din il-mediċina fiha inqas minn mmol 1 ta’ sodium (23 mg) f’kull pillola, jiġifieri tista’ tgħid essenzjalment “ħielsa mis-sodium”.

4.5  Interazzjoni ma’ prodotti mediċinali oħra u forom oħra ta’ interazzjoni

Saru studji ta’ interazzjoni dwar tadalafil ta’ 10 mg u/jew 20 mg, kif indikat hawn taħt. Rigward dawk l-istudji ta’ interazzjoni fejn ġiet użata biss id-doża ta’ 10 mg tadalafil, ma jistgħux jiġu esklużi għal kollox interazzjonijiet klinikament rilevanti li jistgħu iseħħu f’dożi ogħla.

Effetti ta' sustanzi oħrajn fuq tadalafil

Cytochrome P450 inhibitors
Tadalafil huwa prinċipalment metaboliżżat minn CYP3A4. Inibitur selettiv ta’ CYP3A4, ketoconazole (200 mg kuljum), żied l-esponiment għal tadalafil (10 mg) (AUC) b’darbtejn u Cmax bi 15%, relattivament għall-AUC u għal valuri ta’ Cmax għal tadalafil biss. Ketoconazole (400 mg kuljum) żied l-esponiment għal tadalafil (20 mg) (AUC) b’erba darbiet u Cmax bi 22%. Ritonavir, inibitur ta’ l-enżima protease (200 mg darbtejn kuljum), li huwa inibitur ta’ CYP3A4, CYP2C9, CYP2C19, u CYP2D6, żied l-esponiment għal tadalafil (20 mg) (AUC) b’darbtejn bl-ebda tibdil f’Cmax. Għalkemm ma ġewx studjati interazzjonijiet speċifiċi, inibituri oħra tal-enżima protease, bħal saquinavir, u inibituri oħrajn ta' CYP3A4, bħal erythromycin, clarithromycin, itraconazole u meraq tal- grejpfrut għandhom jingħataw flimkien b’kawtela minħabba li huma mistennija li jżidu l-konċentrazzjonijiet ta’ tadalafil fil-plażma (ara sezzjoni 4.4). Konsegwentement l-inċidenza tal-effetti avversi elenkati fit-sezzjoni 4.8 tista’ tiżdied.

Transporters
Ir-rwol tat-trasportaturi (bħal p-glikoproteina) fid-dispożizzjoni ta’ tadalafil mhuwiex magħruf. Għalhekk hemm il-potenzjal ta’ interazzjonijiet tal-mediċina minħabba inibizzjoni tat-trasportaturi.

Indutturi Cytochrome P450
Rifampicin, induttur ta’ CYP3A4, naqqas l-AUC ta’ tadalafil bi 88%, relattivament għall-valuri tal- AUC għal tadalafil waħdu (10 mg). Wieħed jista’ jistenna li dan it-tnaqqis fl-espożizzjoni jnaqqas l-effikaċja ta’ tadalafil: kemm ikun kbir dan it-tnaqqis fl-effikaċja m’huwiex magħruf. Indutturi oħrajn ta’ CYP3A4 bħall-phenobarbital, phenytoin u carbamazepine, jistgħu wkoll inaqqsu il-konċentrazzjonijiet ta’ tadalafil fil-plażma. 

Effetti ta’ tadalafil fuq prodotti mediċinali oħrajn

Nitrati
Fl-istudji kliniċi, tadalafil (5, 10 u 20 mg) deher li jkabbar l-effetti ipotensivi tan-nitrati. Għalhekk l-għoti ta’ CIALIS lil pazjenti li qed jużaw kwalunkwe forma ta’ nitrat organiku huwa kontra-indikat (ara sezzjoni 4.3). Ibbażat fuq ir-riżultati ta’ studju kliniku li fih 150 individwu irċievew doża ta’ 20 mg tadalafil kuljum għal 7 ijiem u 0.4 mg nitrogliċerina taħt l-ilsien f’ħinijiet diversi, din l-interazzjoni damet aktar minn 24 siegħa u ma dehritx aktar meta għaddew 48 siegħa minn l-aħħar doża ta’ tadalafil. Għalhekk, f’pazjent li għalih ġie preskritt xi doża ta’ CIALIS (2.5 mg-20 mg), fejn l-għoti tan-nitrat jitqies medikalment neċessarju f’sitwazzjoni prekarja għall-ħajja, għall-inqas 48 siegħa għandhom jitħallew jgħaddu minn l-aħħar doża ta’ CIALIS qabel ma jingħataw in-nitrati. F’dawn iċ-ċirkostanzi, in-nitrati għandhom biss jingħataw taħt sorveljanza medika stretta, b’sorveljanza xierqa emodinamika.

Mediċini tal-pressjoni (inkluż calcium channel blockers)
It-teħid flimkien ta’ doxazin (4 u 8 mg kuljum) u tadalafil (doża ta’ 5 mg kuljum u doża waħda ta’ 20 mg) iżid b’mod sinifikanti l-effett ta’ tnaqqis fil-pressjoni tad-demm ta’ dan l-imblokkatur tar-reċetturi alpha. Dan l-effett idum għallinqas 12-il siegħa u jista’ jkun sintomatiku u jinkludi s-sinkope. Għalhekk din il-kombinazzjoni m’hijiex irrakkomandata (ara sezzjoni 4.4).
F’studji ta’ interazzjoni magħmula fuq numru limitat ta’ volontiera b’saħħithom, dawn l-effetti ma ġewx irrapportati b’alfuzosin u tamsulozin. Madankollu għandha tittieħed l-kawtela meta tadalafil jintuża f’pazjenti li qegħdin jiġu ttrattati b’xi imblokkatur tar-reċetturi alpha u speċjalment fl-anzjani. It-trattamenti għandhom jinbdew b’dożaġġ minimu u bil-mod il-mod jiġu aġġustati.

Fi studji ta' farmakoloġija klinika, ġie eżaminat il-potenzjal biex tadalafil iżid l-effetti ipotensivi ta’ prodotti mediċinali li jintużaw kontra l-pressjoni għolja. Klassijiet ewlenin ta’ prodotti mediċinali li jintużaw kontra l-pressjoni għolja kienu studjati, inklużi l-calcium channel blockers (amlodipine), inibituri ta’ l-enżimi li jbiddlu l-angiotensin (ACE) (enalapril), dawk li jimblukkaw ir-riċetturi beta-adrenerġiċi (metoprolol), id-djuretiċi ta’t-tip thiazide (bendrofluazide), u dawk li jimblukkaw ir-riċetturi ta’ l-angiotensin II (tipi u dożi varji, waħedhom jew flimkien ma’ thiazides, dawk li jimblukkaw il-passaġġi tal-kalċjum, blokkaturi-beta, u/jew blokkaturi-alpha). Tadalafil (10 mg ħlief fi studji b’imblokkaturi tar-reċetturi angiotensin II u amlodipine fejn intużat doża ta’ 20 mg) ma kellu l-ebda interazzjoni klinikalment sinifikanti ma’ l-ebda waħda minn dawn il-klassijiet. Fi studju ieħor ta’ farmakoloġija klinika, kien studjat tadalafil (20 mg) flimkien ma’ sa 4 klassijiet ta’ mediċini li jintużaw kontra l-pressjoni għolja. F’pazjenti li jieħdu mediċini multipli kontra l-pressjoni għolja, it-tibdiliet ambulatorji fil-pressjoni tad-demm dehru li kienu relatati mal-grad ta’ kontroll tal-pressjoni tad-demm. F’dan ir-rigward, l-individwi ta’ l-istudju li l-pressjoni tad-demm tagħhom kienet ikkontrollata tajjeb, it-tnaqqis kien minimu u simili għal dak ta’ individwi b’saħħithom. Fl-individwi ta’ l-istudju li l-pressjoni tad-demm tagħhom ma kenitx ikkontrollat, it-tnaqqis kien akbar minkejja li dan it-tnaqqis ma kienx assoċjat mas-sintomi ta’ pressjoni baxxa fil-maġġoranza tal-individwi. F’pazjenti li jirċievu prodotti mediċinali għall-pressjoni għolja flimkien ma’tadalafil 20 mg, dan jista’ jinduċi tnaqqis fil-pressjoni tad-demm, li (bl-eċċezzjoni ta' imblokkaturi tar-riċetturi alpha –ara hawn fuq-) huwa ġeneralment ħafif u x’ aktarx ma jkunx klinikament rilevanti. L-analiżi ta’ informazzjoni tal-prova klinika tal-fażi 3 ma wriet l-ebda differenza fl-avvenimenti avversi f’pazjenti li jieħdu tadalafil waħdu jew flimkien ma’ prodotti mediċinali għall-pressjoni għolja. Madankollu, għandu jingħata parir kliniku xieraq lil pazjenti rigward il-possibilta` ta’ tnaqqis fil-pressjoni tad-demm meta jkunu qed jieħdu prodotti mediċinali għal kontra l-pressjoni għolja.

Riociguat
Studji qabel l-użu kliniku wrew żieda fl-effett li titbaxxa l-pressjoni sistemika tad-demm meta inibituri ta’ PDE5 intużaw flimkien ma’ riociguat. Fi studji kliniċi, ġie muri li riociguat jżid l-effetti ipotensivi tal-inibituri ta’ PDE5. Fil-popolazzjoni taħt studju ma kien hemm ebda evidenza li dan it-teħid flimkien kellu xi effett kliniku favorevoli. It-teħid fl-istess ħin ta’ riociguat ma’ inibituri ta’ PDE5, inkluż tadalafil, huwa kontraindikat (ara sezzjoni 4.3).

Inibituri ta’ 5-alpha reductase
Ma ġiet identifikata ebda reazzjoni avversa ġdida f’studju kliniku fejn tadalafil 5 mg mogħti flimkien ma’ finasteride 5 mg ġie mqabbel ma’ plaċebo flimkien ma’ finasteride 5 mg għas-solliev mis-sintomi ta’ BPH. Madankollu peress li ma sarx studju formali ta’ interazzjoni bejn mediċina u oħra li jevalwa l-effetti ta’ tadalafil u l-inibituri ta’ 5-alpha reductase (5-ARIs), wieħed għandu joqgħod attent meta tadalafil jingħata flimkien ma’ 5-ARIs.

Substrati CYPIA2 (e.g. theophylline)
Meta tadalafil 10 mg ingħata ma’ theophylline (inibitur mhux selettiv tal-phosphodiesterase) fi studju ta’ farmakoloġija klinika, ma kienx hemm interazzjoni farmakokinetika. L-uniku effett farmakodinamiku kien żieda żgħira (3.5 bpm) fir-rata tat-taħbit tal-qalb. Minkejja li dan l-effett huwa effett minimu u ma kienx ta’ sinifikat kliniku f’dan l-istudju, għandu jitqies meta dawn il-prodotti mediċinali jingħataw flimkien.

Ethinylestradiol u terbutaline
Intwera li tadalafil iżid il-bijodisponibilita’ orali ta’ ethinylestradiol; żieda simili tista’ tkun mistennija bit-teħid orali ta’ terbutaline, għalkemm il-konsegwenza klinika ta’ din mhix ċerta.

Alkoħol
Konċentrazzjonijiet ta’ l-alkoħol (medja massima tal-konċentrazzjoni fid-demm 0.08%) ma kinux affettwati mit-teħid ta’ tadalafil magħhom (10 mg jew 20 mg). Minbarra dan, l-ebda tibdil fil-konċentrazzjonijiet ta’ tadalafil ma dehru 3 sigħat wara t-teħid ma’ l-alkoħol. L-alkoħol ingħata b’mod li r-rata ta’ l-assorbiment ta’ l-alkoħol tkun massima (sajjem tul il-lejl bl-ebda ikel sa sagħtejn wara li ttieħed l-alkoħol). Tadalafil (20 mg) ma żiedx il-medja tat-tnaqqis ta’ pressjoni tad-demm prodotta mill-alkoħol (0.7 g/kg jew madwar 180 ml ta’ 40% alkoħol [vodka] f’irġiel ta’ 80 kg) iżda f’xiindividwi, kienu osservati sturdament dovut għat-tibdil fil-pożizzjoni tal-persuna u pressjoni baxxa ortostatika. Meta tadalafil ngħata ma’ dożi aktar baxxi ta’ l-alkoħol (0.6 g/kg), ma deherx li kien hemm pressjoni baxxa u l-isturdament seħħ bi frekwenza simili għal meta ttieħed l-alkoħol waħdu. L-effett ta’ l-alkoħol fuq il-funzjoni konjitiva ma żdiedx bit-tadalafil (10 mg).

Prodotti mediċinali metabolizzati b’Cytochrome P450 
Tadalafil mhux mistenni li b’mod klinikament sinifikanti jinibixxi jew jinduċi it-tneħħija ta’ prodotti mediċinali metabolizzati minn iżoformi ta’ CYP450. Xi studji kkonfermaw li tadalafil ma jinibixxix jew ma jistimulax iżoformi ta’ CYP450, iklużi CYP3A4, CYP1A2, CYP2D6, CYP2E1, CYP2C9 u CYP2C19. 

Substrati CYP2C9 (e.ż. R-warfarin) 
Tadalafil (10 mg 20 mg) ma kellu l-ebda effett klinikament sinifikanti fuq l-espożizzjoni (AUC) għal S-warfarin jew R-warfarin (substrat ta’ CYP2C9), u tadalafil lanqas ma affettwa tibdil fil-ħin tal-protrombin indott mill-warfarin. 

Aspirin
Tadalafil (10 u 20 mg) ma żiedx iż-żieda fil-ħin ta’ fsada ikkawżata minn acetyl salicylic acid. 

Prodotti mediċinali antidijabetiċi
Ma sarux studji ta’ interazzjonijiet speċifiċi ma’ mediċini antidijabetiċi. 

4.6	Fertilità, tqala u treddigħ

CIALIS m’huwiex indikat għall-użu minn nisa.

Tqala

It-tagħrif huwa limitat għall-użu ta’ tadalafil fin-nisa tqal.Studji fuq il-bhejjem ma jindikawx effetti ħżiena diretti jew indiretti fuq it-tqala, fuq l-iżvilupp ta' l-embriju/fetu, fuq il-ħlas jew fuq l-iżvilupp wara t-twelid (ara sezzjoni 5.3). Bħala miżura prekawzjonarja, ikun aħjar jekk l-użu ta’ CIALIS jiġi evitat waqt it-tqala.

Treddigħ

Tagħrif disponibbli farmakodinamiku/tossikoloġiku magħmul fil-bhejjem wera li tadalafil huwa preżenti fil-ħalib. Ma jistax jiġi eskluż xi riskju għat-tarbija li qiegħda tiġi mreddgħa. CIALIS m’għandux jintuża waqt it-treddigħ.

Fertilità

Kien hemm xi effetti li dehru fil-klieb li jistgħu jindikaw xi ħsara fil-fertilità. Żewġ studji kliniċi sussegwenti jissuġġerixxu li dan l-effett mhuwiex probabbli fil-bnedmin, għalkemm ġie nnutat tnaqqis fil-konċentrazzjoni ta’ sperma f’xi rġiel (ara sezzjonijiet 5.1 u 5.3).

4.7	Effetti fuq il-ħila biex issuq u tħaddem magni

CIALIS għandu effett negliġibli fuq il-ħila biex issuq jew tħaddem magni. Minkejja li l-frekwenza ta’ sturdament fir-rapporti fl-ambitu ta’ plaċebo u tadalafil fi provi kliniċi kienet simili, il-pazjenti għandhom ikunu konxji dwar kif jirreaġixxu għal CIALIS, qabel ma jsuqu jew jużaw l-magni.

4.8	Effetti mhux mixtieqa

Sommarju tal-profil ta’ sigurtà

L-aktar reazzjonijiet avversi komuni li ġew irrapportati f’pazjenti li qed jieħdu CIALIS għat-trattament tad- disfunzjoni erettili jew għall-iperplażja beninna tal-prostata kienu uġigħ ta’ ras, dispepsja, uġigħ fid-dahar u majalġja, fejn l-inċidenza tagħhom tiżdied hekk kif tiżdied id-doża ta’ CIALIS. Ir-reazzjonijiet avversi li ġew irrapportati kienu temporanji u ħafna drabi ħfief jew moderati. Il-parti l-kbira tal-uġigħ ta’ ras irrapportati b’CIALIS b’dożaġġ ta’ darba kuljum jinħassu fl-ewwel 10 sa 30 ġurnata minn meta jibda t-trattament.

Sommarju f’forma tabulari tar-reazzjonijiet avversi

It-tabella hawn taħt tniżżel ir-reazzjonijiet avversi osservati minn rapurtaġġ spontanju u minn studji kliniċi kkontrollati bil-plaċebo (b’total ta’ 8022 pazjent fuq CIALIS u 4422 pazjent fuq plaċebo) għat-trattament tad-disfunjoni eretilli kemm meta CIALIS jittieħed meta jkun hemm il-bżonn u kemm f’dożaġġ ta’ darba kuljum u għall-iperplażja beninna tal-prostata f’dożaġġ ta’ darba kuljum.

Konvenzjoni tal-frekwenza: komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1000 sa < 1/100), rari (≥ 1/10,000 sa < 1/1000), Rari ħafna (< 1/10,000) u mhux magħruf (ma tistax tittieħed stima mid-data disponibbli)

	Disturbi fil-widnejn u fis-sistema labirintika
	

	
	
	Tinnitus
	Telf tas-smigħ f’daqqa
	

	Disturbi fil-qalb1
	

	
	
	Takikardija, Palpitazzjonijiet
	Infart mijokardijaku,
Angina pectoris instabbli2, Arritmja ventrikulari2
	

	Disturbi vaskulari
	

	
	Ħmura fil-wiċċ
	Ipotensjoni3 , Ipertensjoni
	
	

	Disturbi respiratorji, toraċiċi u medjastinali
	

	
	Imnieħer miżdud
	Qtugħ ta’ nifs,
Epistassi
	
	

	Disturbi gastro-intestinali
	

	
	Dispepsja, 
	Uġigħ addominali, Rimettar, Dardir, Mard ta’ rifluss gastro-esofagali
	
	

	Disturbi fil-ġilda u fit-tessuti ta’ taħt il-ġilda
	

	
	
	Raxx

	Urtikarja, Sindromu ta’ Stevens-Johnson2,
Dermatite esfoljattiva2, Iperidrożi (għaraq)
	

	Disturbi muskolu-skeltrali u tal-connective tissue
	

	
	Uġigħ tad-dahar,
Mijalġja,Uġigħ fl-estremitajiet
	
	
	

	Disturbi fil-kliewi u fis-sistema urinarja

	

	
	
	Ematurja
	
	

	Disturbi fis-sistema riproduttiva u fis-sider
	

	
	
	Erezzjonijiet fit-tul 
	Prijapiżmu, Emorraġija fil-pene, Ematospermja 
	

	Disturbi ġenerali u kondizzjonijiet ta’ mnejn jingħata
	

	
	
	Uġigħ fis-sider1, Edima periferali, Għeja
	Edima fil-wiċċ2, Mewta kardijaka għal għarrieda1,2
	


 (1) Il-parti l-kbira tal-pazjenti kellhom fatturi ta’ riskju kardjovaskulari li kienu jeżistu minn qabel (ara sezzjoni 4.4).
(2) Reazzjonijiet avversi rrapportati waqt is-sorveljanza wara li l-prodott tqiegħed fis-suq li ma kinux osservati f’studji kliniċi kkontrollati bil-plaċebo.
(3) Irrapportat bi frekwenza akbar meta tadalafil ġie mogħti lill-pazjenti li kienu diġa qed jieħdu prodotti mediċinali kontra l-pressjoni.

Deskrizzjoni ta’ reazzjonijiet avversi partikulari

Ġiet irrapportata inċidenza ftit iżjed ogħla ta’ anormalitajiet fl-ECG, l-iżjed bradikardija sinusojde, f’pazjenti ttrattati b’tadalafil darba kuljum meta mqabbel ma’ plaċebo. Il-parti l-kbira ta’ dawn l-anormalitajiet fl-ECG ma kienux assoċjati ma’ reazzjonijiet avversi.

Popolazzjonijiet speċjali oħra

Id-data hija limitata għal pazjenti ’l fuq minn 65 sena li qed jirċievi tadalafil f’studji kliniċi jew għat-trattament tad-disfunzjoni eretilli jew għat-trattament tal-iperplażja beninna tal-prostata. F’studji kliniċi b’tadalafil li ttieħed meta jkun hemm il-bżonn biss għat-trattament ta’ disfunzjoni erettili, id-dijarea kienet irrapportata b’mod aktar frekwenti f’pazjenti li għandhom iżjed minn 65 sena. F’studji kliniċi b’tadalafil 5 mg meħud darba kuljum għat-trattament tal-iperplażja beninna tal-prostata, l-isturdament u d-dijarea ġew irrapportati b’mod aktar frekwenti f’pazjenti ’l fuq minn 75 sena.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Dożi singli sa 500 mg ngħataw lill-individwi b’saħħithom, u dożi multipli sa 100 mg kuljum ingħataw lill-pazjenti. L-avvenimenti avversi kienu simili għal dawk li dehru bf’dożi aktar baxxi. F’każijiet ta’ dożi eċċessivi, il-miżuri supportivi indikati għandhom jittieħdu skond il-ħtieġa. L-emodjalisi tikkontribwixxi fit-tneħħija ta’ tadalafil b’mod negliġibbli.


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

Kategorija farmakoterapewtika: Mediċini uroloġiċi, Mediċini użati għad-disfunzjoni erettili, Kodiċi ATC: G04BE08. 

Mekkaniżmu ta’ azzjoni

Tadalafil huwa inibitur riversibbli, selettiv ta’ cyclic guanosine monophosphate (cGMP) speċifikament phosphodiesterase tip 5 (PDE5). Meta l-istimolu sesswali jikkawża ħruġ lokali ta’nitric oxide, l-inibizzjoni ta’ PDE5 permezz ta’ tadalafil tipproduċi livelli ogħla ta’ cGMP fil-corpus cavernosum. Dan jirriżulta f’rilassament tal-muskoli involontarji u mogħdija ta’ demm fit-tessut tal-pene, u b’hekk jipproduċi erezzjoni. Fit-trattament tad-disfunzjoni erettili, Tadalafil m’għandu l-ebda effett jekk ma jkunx hemm stimolu sesswali.

L-effett tal-inibizzjoni ta’ PDE5 fuq il-konċentrazzjoni ta’ cGMP fil-corpus cavernosum jidher ukoll fil-muskolu involontarju tal-prostata, tal-bużżieqa tal-awrina u fil-forniment vaskulari tagħhom. Ir-rilassament vaskulari li jirriżulta minn din l-inibizzjoni żżid il-perfużjoni tad-demm li tista’ tkun il-mekkaniżmu li biha s-sintomi tal-iperplażja beninna tal-prostata jitnaqqsu. Ma’ dawn l-effetti vaskulari jista’ jiżdied ukoll l-inibizzjoni tal-attività tan-nervituri afferenti tal-bużżieqa tal-awrina u r-rilassament tal-muskolu involontarju tal-prostata u tal-bużżieqa tal-awrina.

Effetti farmakodinamiċi

Studji in vitro wrew li tadalafil huwa inibitur selettiv ta’ PDE5. PDE5 hija enżima li tinsab fil-muskoli involontarji tal-corpus cavernosum, fil-muskoli involuntarji vaskolari u vixxerali, fil-muskoli skeletali, plejtlits, fil-kliewi, fil-pulmuni u fiċ-ċervellett. L-effett ta’ tadalafil huwa aktar qawwi fuq PDE5 milli fuq phosphodiesterases oħrajn. Tadalafil huwa > 10,000 darba aktar potenti għal PDE5 milli għal PDE1, PDE2 u PDE4, li huma enżimi li jinsabu fil-qalb, fil-moħħ, fil-vini u l-arterji, fil-fwied u f’organi oħra. Tadalafil huwa > 10,000 darba aktar potenti għal PDE5 milli għal PDE3, li hija enżima li tinsab fil-qalb u fil-vini u l-arterji. Din is-selettivita’ għal PDE5 fuq il-PDE3 hija importanti għaliex PDE3 hija enżima li hija involuta fil-kontrattilita’ kardijaka. Minbarra dan, tadalafil huwa madwar 700 darba aktar potenti għal PDE5 milli għal PDE6, li hija enżima li tinsab fir-retina u li hija responsabbli għall-fototransduzzjoni Tadalafil huwa wkoll > 10,000 darba aktar potenti għal PDE5 milli għal PDE7 permezz ta’ PDE10.


Effikaċja klinika u sigurtà

Tadalafil li ngħata lill-individwi b’saħħithom, meta mqabbel ma’ plaċebo, ma pproduċa l-ebda differenza sinifikanti fil-pressjoni sistolika u dijastolika meħuda meta l-individwu kien mimdud fuq dahru (medja massima ta’ tnaqqis ta’ 1.6/0.8 mm Hg, rispettivament), fil-pressjoni sistolika u dijastolika meħuda meta l-individwu kien bilwieqfa (medja massima ta’ tnaqqis ta’ 0.2/4.6 mm Hg, rispettivament), u l-ebda tibdil sinifikanti fir-rata tat-taħbit tal-qalb. 

Fi studju li sar biex ikunu ttestjati l-effetti ta’ tadalafil fuq il-viżjoni, fejn intuża t-test Farnsworth-Munsell ta’ 100-lewn, ma deherx li kien hemm problemi biex jintgħarfu l-kuluri (blu/aħdar). Din is-sejba hija konsistenti ma’ l-affinita’ baxxa ta’ tadalafil għal PDE6 meta mqabbel ma’ PDE5. Fl-istudji kliniċi kollha, ir-rapporti tat-tibdil fil-viżjoni tal-kulur kienu rari (< 0.1%).

Saru tliet studji fl-irġiel biex ikun stmat l-effett potenzjali fuq l-ispermatoġenesi ta’ CIALIS 10 mg (studju wieħed ta’ 6 xhur) u 20 mg (studju wieħed ta’ 6 xhur u studju wieħed ta’ 9 xhur) mogħtija kuljum. F’tnejn minn dawn l-istudji ġew osservati tnaqqis fl-għadd u fil-konċentrazzjoni ta’ sperma relatati ma’ trattament b’tadalafil ta’ relevanza klinika improbabbli. Dawn l-effetti ma ġewx assoċjati ma’ tibdil fil-parametri l-oħra bħal motilità, morfoloġija u FSH.

Disfunzjoni erettili
Għal CIALIS li jittieħed meta jkun hemm il-bżonn, saru tliet studji kliniċi fuq 1054 pazjent f’ambjent tad-dar biex ikun definit iż-żmien ta’ rispons. Tadalafil wera titjib statistikament sinifikanti fil-funzjoni erettili u fl-abilita’ li jkun hemm kopulazzjoni sesswali b’suċċess sa 36 siegħa wara li tittieħed id-doża, kif ukoll fl-abilita’ tal-pazjenti li jkollhom u jżommu erezzjoni għal kopulazzjoni b’suċċess meta mqabbel ma’ plaċebo wara 16 minuta mit-teħid tad-doża.

Fi studju li dam 12-il ġimgħa u li ġie magħmul f’186 pazjent (142 tadalafil, 44 plaċebo) b’disfunzjoni erettili kawża ta’ trawma tan-nerv li jgħaddi minn ġos-sinsla, tadalafil b’mod sinifikanti tejjeb il-funzjoni erettili li wassal għal medja f’kull pazjent ta’ proporzjon ta’ tentattivi ta’ suċċess f’dawk ittrattati b’tadalfil 10 mg jew 20 mg (doża flessibbli, meta jkun hemm il-bżonn) ta’ 48% meta mqabbel ma’ 17% bi plaċebo.

Għall-evalwazzjoni ta’ dożaġġ ta’ darba kuljum b’tadalafil f’dożi ta’ 2.5, 5, u 10 mg għall-ewwel kienu saru 3 studji kliniċi li fihom ħadu sehem 853 pazjent,ta’ etajiet (marġni ta’ 21-82 sena) u razez differenti, b’disfunzjoni erettili li kellhom gradi ta’ severità (ħafif, moderat, gravi) u etjoloġiji varji. Fiż-żewġ studji primarji ta’ effikaċja fuq popolazzjonijiet ġenerali,il-proporzjon ta’ tentattivi ta’ kopulazzjoni b’suċċess għal kull pazjent kienu medja ta’ 57 u 67% għal dawk fuq CIALIS 5 mg, 50% għal dawk fuq CIALIS 2.5 mg meta mqabbla ma’ 31 u 37% li ħadu plaċebo. Fl-istudju f’pazjenti li kellhom disfunzjoni erettili sekondarja għad-dijabete, il-proporzjon ta’ tentattivi ta’ suċċess għal kull pazjent kienu medja ta’ 41 u 46% għal dawk fuq CIALIS 5 mg u 2.5 mg rispettivament, meta mqabbel ma’ 28% li ħadu plaċebo. Il-parti l-kbira tal-pazjenti f’dawn it-tliet studji kienu rrispondew qabel għat-trattament bl-inibituri PDE5 fejn id-doża kienet tittieħed biss meta jkun hemm it-talba. F’studju li sar wara, 217-il pazjent li qatt ma kienu ħadu inibituri ta’ PDE5 ġew magħżula b’mod arbitrarju biex jieħdu CIALIS 5 mg jew plaċebo. Il-proporzjon ta’ tentattivi ta’ kopulazzjoni sesswali b’suċċess għal kull pazjent kien medja ta’ 68% għall-pazjenti fuq CIALIS meta mqabbel ma’ 52% għall-pazjenti fuq plaċebo.

Iperplażja beninna tal-prostata
CIALIS ġie studjat f’4 studji kliniċi li damu 12-il ġimgħa u li fihom ħadu sehem ’il fuq minn 1500 pazjent b’sinjali u sintomi ta’ iperplażja beninna tal-prostata. It-titjib fil-total tal-punteġġ internazzjonali għas-sintomi tal-prostata b’CIALIS 5 mg fl-erba’ studji kienu -4.8, -5.6 u -6.3 meta mqabbel ma’ -2.2, -3.6, -3.8 u -4.2 bi plaċebo. It-titjib fit-total tal-punteġġ internazzjonali għas-sintomi tal-prostata deher kmieni mill-1 ġimgħa. F’wieħed mill-istudji, li kien jinkludi wkoll lil tamsulosin 0.4 mg bħala komparatur attiv, it-titjib fit-total tal-punteġġ internazzjonali għas-sintomi tal-prostata b’CIALIS 5 mg, tamsulosin u plaċebo kienu ta’ -6.3, -5.7 u -4.2 rispettivament.

Wieħed minn dawn l-istudji evalwa t-titjib fid-disfunzjoni erettili u s-sinjali u s-sintomi tal-iperplażja beninna tal-prostata f’pazjenti li kellhom iż-żewġ kundizzjonijiet. It-titjib fil-kamp tal-funzjoni erettili tal-indiċi internazzjonali tal-funzjoni erettili u t-total tal-punteġġ internazzjonali għas-sintomi tal-prostata f’dan l-istudju kienu ta’ 6.5 u -6.1 b’CIALIS 5 mg meta mqabbel ma’ 1.8 u -3.8 bi plaċebo, rispettivament. Il-proporzjon ta’ tentattivi ta’ kopulazzjoni sesswali b’suċċess għal kull pazjent kien medja ta’ 71.9% għall-pazjenti b’CIALIS 5 mg meta mqabbel ma’ 48.3% għall-pazjenti fuq plaċebo.

Il-manteniment tal-effett kien evalwat f’estensjoni open label ta’ wieħed mill-istudji li wera li t-titjib fit-total tal-punteġġ internazzjonali għas-sintomi tal-prostata li deher fit-12-il ġimgħa kien mantnut sa sena addizzjonali ta’ trattament b’CIALIS 5 mg.
 
Popolazzjoni pedjatrika

Sar studju wieħed f’pazjenti pedjatriċi b’Distrofija Muskolari ta’ Duchenne (DMD - Duchenne Muscular Dystrophy ) fejn ma ntweriet ebda evidenza ta’ effikaċja. L-istudju ta’ tadalafil, bi 3 fergħat, parallel, magħmul b’mod arbitrarju, double-blind u kkontrollat bi plaċebo sar f’331 tifel b’etajiet minn 7‑14-il sena b’DMD li fl-istess ħin kienu qed jirċievu t-terapija bil-kortikosterojdi. L-istudju kien jinkludi perijodu double-blind ta’ 84 ġimgħa fejn il-pazjenti, b’mod arbitrarju, ngħataw kuljum tadalafil 0.3 mg/kg, tadalafil 0.6 mg/kg, jew plaċebo. Tadalafil ma weriex effikaċja biex inaqqas it-tnaqqis fl-ippassiġġar kif imkejjel permezz tal-punt finali primarju tad-distanza li wieħed jimxi f’6 minuti (6MWD - 6 minute walk distance): il-bidla medja fl-inqas numru ta’ kwadrati (LS -least squares ) f’6MWD fit-48 ġimgħa kien ‑51.0 metri (m) fil-grupp tal-plaċebo, meta mqabbel ma’ ‑64.7 m fil-grupp ta’ tadalafil 0.3 mg/kg (p = 0.307) u ‑59.1 m fil-grupp ta’ tadalafil 0.6 mg/kg (p = 0.538). Barra minn hekk, ma kien hemm ebda evidenza ta’ effikaċja minn ebda wieħed mill-analiżi sekondarji li saru f’dan l-istudju. Ir-riżultati totali ta’ sigurtà kienu fil-parti l-kbira konsistenti mal-profil ta’ sigurtà magħruf ta’ tadalafil u bl-avvenimenti avversi mistennija f’popolazzjoni pedjatrika b’DMD li qiegħda tirċievi l-kortikosterojdi.

L-Aġenzija Ewropea għall-Mediċini irrinunzjat għall-obbligu li jigu ppreżentati r-riżultati tal-istudji f’kull sett tal-popolazzjoni pedjatrika fit-trattament ta’ disfunzjoni erettili. Ara sezzjoni 4.2 għal informazzjoni dwar l-użu pedjatriku. 

5.2	Tagħrif farmakokinetiku

Assorbiment

Tadalafil jiġi assorbit malajr jittieħed mill-ħalq u l-medja massima osservata ta’ konċentrazzoni fil-plażma (Cmax) tintlaħaq f’ħin medju ta’ sagħtejn wara li tittieħed id-doża. Il-biodisponibilita’ assoluta ta’ tadalafil wara doża orali ma ġietx determinata.
Ir-rata u l-grad ta’ l-assorbiment ta’ tadalafil mhumiex influwenzati bl-ikel, għalhekk CIALIS jista’ jittieħed ma’ l-ikel jew fuq stonku vojt. Il-ħin tad-doża (filgħodu versu filgħaxija) ma kellu l-ebda effetti klinikament rilevanti fuq ir-rata u l-grad ta’ l-assorbiment.

Distribuzzjoni

Il-volum medju tad-distribuzzjoni huwa madwar 63 l, li jindika li tadalafil jiġi distribwit fit-tessuti. F’konċentrazzjonijiet terapewtiċi, 94% ta’ tadalafil fil-plażma jkun marbut mal-proteini. L-irbit mal-proteini mhuwiex effettwat mill-funzjoni tal-kliewi.
Inqas minn 0.0005% tad-doża mogħtija dehret fis-semen ta’ individwi b’saħħithom.

Bijotrasformazzjoni

Tadalafil huwa prinċipalment metabolizzat permezz ta’ l-iżoforma ċitokromju P450 (CYP) 3A4. Il-metabolu prinċipali ċirkolanti huwa methylcatechol glucuronide. Dan il-metabolu huwa mill-inqas 13,000-il darba inqas qawwi minn tadalafil għal PDE5. Konsegwentement, mhuwiex mistenni li jkun klinikament attiv fil-konċentrazzjonijiet osservati tal-metabolu.

Eliminazzjoni 

It-tneħħija medja orali ta’ tadalafil hija 2.5 l/siegħa u l-half-life medja hija ta’ 17.5 sigħat f’individwi b’saħħithom.
Tadalafil jitneħħa prinċipalment bħala metaboli mhux attivi, l-aktar fl-ippurgar (madwar 61% tad-doża) u b’ammont inqas fl-awrina (madwar 36% tad-doża). 

Linearità/nuqqas ta’ linearità

Il-farmakokinetiċi ta’ tadalafil f’individwi b’saħħithom huma lineari fir-rigward tal-ħin u tad-doża. Fi skala ta’ doża minn 2.5 sa 20 mg, l-esponiment (AUC) jiżdied b’mod proporzjonali għad-doża. Livelli kostanti fil-plażma jinlaħqu fi żmien 5 ijiem mit-teħid ta’ doża ta’ darba kuljum.

Il-farmakokinetiċi determinati f’popolazzjoni magħżula b’pazjenti b’disfunzjoni erettili huma simili għall-farmakokinetiċi f’individwi mingħajr disfunzjoni erettili.

Popolazzjonijiet speċjali

Anzjani
Anzjani b’saħħithom (65 sena jew akbar) kellhom tneħħija aktar baxxa ta’ tadalafil meħud oralment, li rriżulta f 25% aktar esponiment (AUC) meta mqabbel ma’ individwi b’saħħithom ta’ eta’ minn 19 sa 45 sena. Dan l-effett ta’ l-eta mhuwiex klinikament sinifikanti u ma jeħtieġx tibdil fid-doża.

Insuffiċjenza renali
Fl-istudji tal-farmakoloġija klinika fejn intużat doża waħda ta' tadalafil (5 sa 20 mg), l-esponiment għal tadalafil (AUC) kien madwar id-doppju f’individwi b’indeboliment ħafif fil-kliewi (tneħħija tal-krejatinina 51 sa 80 ml/min) jew moderat (tneħħija tal-krejatinina 31 sa 50 ml/min) u f’individwi fuq id-dijaliżi bi stat terminali tal-funzjoni tal-kliewi. Fil-pazjenti fuq l-emodjaliżi, Cmax kien 41% ogħla minn dak osservat f’individwi b’saħħithom. L-emodjaliżi tikkontribwixxi ftit li xejn għat-tneħħija tat-tadalafil.

Insuffiċjenza epatika
L-esponiment għal tadalafil (AUC) f’individwi b’insuffiċjenza ħafifa u moderata tal-fwied (Child-Pugh Klassi A u B) huwa komparabbli ma' l-espożizzjoni f’individwi b’saħħithom meta tingħata doża ta' 10 mg. L-informazzjoni klinika dwar is-sigurta’ ta’ CIALIS f’pazjenti b’insuffiċjenza epatika gravi (Child-Pugh Klassi C) hija limitata. M’hemm l-ebda tagħrif disponibbli dwar l-għoti ta’ doża ta’ tadalafil darba kuljum lill-pazjenti b’indeboliment epatiku. Jekk tabib jippreskrivi CIALIS b’doża ta’ darba kuljum għandha ssir evalwazzjoni b’attenzjoni fuq bażi individwali tal-benefiċċji/riskji mit-tabib li jkun ghamel ir-riċetta.

Pazjenti bid-dijabete
L-esponiment għal tadalafil (AUC) f’individwi bid-dijabete kien madwar 19% inqas mill-valur ta' AUC f’individwi b’saħħithom. Din id-differenza fl-espożizzjoni ma teħtieġx tibdil fid-doża.

5.3	Tagħrif ta’ qabel l-użu kliniku dwar is-sigurtà

Informazzjoni li mhiex klinika, magħmula fuq studji konvenzjonali ta’ sigurtà farmakoloġika, effett tossiku minn dożi ripetuti, effett tossiku fuq il-ġeni, riskju ta’ kanċer, effett tossiku fuq is-sistema riproduttiva, ma turi l-ebda periklu speċjali għall-bnedmin. 

Ma kien hemm ebda evidenza ta’ teratoġeniċita' jew ta’ effett tossiku fuq l-embriju jew il-fetu f’firien jew ġrieden li rċevew sa 1000 mg/kg/jum tadalafil. Fi studju ta’ l-iżvilupp ta’ qabel u wara t-twelid tal-firien, id-doża li fiha ma ġie osservat l-ebda effett kienet ta’ 30 mg/kg/jum. F’fara tqila, l-AUC għal mediċina ħielsa kkalkulata f’din id-doża kienet madwar 18-il darba akbar minn l-AUC fil-bniedem f’doża ta’ 20 mg.

Ma kien hemm l-ebda ħsara fil-fertilita’ tal-firien maskili u femminili. Fi klieb li ngħataw tadalafil kuljum għal 6 sa 12-il xahar f’dożi ta’ 25 mg/kg/jum (li jirriżulta f’esponiment mill-inqas 3 darbiet akbar [skala 3.7 – 18.6] milli jidher fil-bnedmin li ngħataw doża waħda ta’ 20 mg) u aktar, kien hemm rigressjoni tal-epitelju tubulari seminiferu li rriżulta fi tnaqqis tal-ispermatoġenesi f’xi klieb. Ara wkoll sezzjoni 5.1. 


6.	TAGĦRIF FARMAĊEWTIKU

6.1	Lista ta’ eċċipjenti

Qalba tal-pillola

lactose monohydrate, 
croscarmellose sodium, 
hydroxypropylcellulose, 
microcrystalline cellulose, 
sodium laurilsulfate, 
magnesium stearate.

Kisja b’rita

lactose monohydrate, 
hypromellose, 
triacetin, 
titanium dioxide (E171), 
iron oxide isfar (E172), 
talc.

6.2	Inkompatibbilitajiet

Mhux applikabbli.

6.3	Żmien kemm idum tajjeb il-prodott mediċinali

3 snin.

6.4	Prekawzjonijiet speċjali għall-ħażna 

Aħżen fil-pakkett oriġinali sabiex tilqa’ mill-umdità. Taħżinx f’temperatura ’l fuq minn 25C. 

6.5	In-natura tal-kontenitur u ta’ dak li hemm ġo fih

Folji ta' l-aluminju/PVC f‘kartuniet ta' 14, 28 jew 84 pillola miksijin b’rita.

Jista jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali li għandhom jittieħdu meta jintrema 

. Kull fdal ta’ prodott li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Eli Lilly Nederland B.V.
Orteliuslaan 1000, 3528 BD Utrecht
Papendorpseweg 83, 3528 BJ Utrecht
L-Olanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/02/237/007-008, 010


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 12 ta’ Novembru 2002
Data tal-aħħar tiġdid: 12 ta’ Novembru 2012


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini https:www.ema.europa.eu.



1.	ISEM IL-PRODOTT MEDIĊINALI

CIALIS 10 mg pilloli miksijin b’rita
CIALIS 20 mg pilloli miksijin b’rita


2.	GĦAMLA KWALITATTIVA U KWANTITATTIVA

CIALIS 10 mg pilloli miksijin b’rita

Kull pillola fiha 10 mg tadalafil.

Eċċipjent b’effett magħruf 
Kull pillola miksija fiha 170 mg lactose (bħala monohydrate).

CIALIS 20 mg pilloli miksijin b’rita

Kull pillola fiha 20 mg tadalafil.

Eċċipjent b’effett magħruf 
Kull pillola miksija fiha 233 mg lactose (bħala monohydrate).
Għal-lista kompluta ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Pillola miksija b’rita (pillola).

CIALIS 10 mg pilloli miksijin b’rita

Pilloli sofor ċari u għandhom forma ta’ lewża, immarkati "C 10" fuq naħa waħda.

CIALIS 20 mg pilloli miksijin b’rita

Pilloli sofor u għandhom forma ta’ lewża, immarkati "C 20" fuq naħa waħda.

4.	TAGĦRIF KLINIKU

4.1	Indikazzjonijiet terapewtiċi

Trattament ta’ disfunzjoni erettili fl-irġiel adulti.

Sabiex tadalafil ikun effettiv, huwa meħtieġ stimolu sesswali. 

CIALIS m’huwiex indikat għall-użu min-nisa.

4.2	Pożoloġija u metodu ta’ kif għandu jingħata

Pożoloġija

Irġiel adulti
Is-soltu, id-doża rakkmandata hija ta’ 10 mg meħuda qabel attivita’ sesswali prevista u ma’ l-ikel jew fuq stonku vojt. 

F’dawk il-pazjenti li ma jkollhomx effett adegwat b’10mg ta’ tadalafil, tista’ tiġi ppruvata doża ta’ 20 mg. Tista’ tittieħed għall-inqas 30 minuta qabel l-attivita’ sesswali. 

Il-frekwenza ta’ l-ogħla doża hija ta’ darba kuljum.

Tadalfil 10 u 20 mg huwa intenzjonat għall-użu qabel attività sesswali prevista u mhux irrakkomandat għall-użu kontinwu ta’ kuljum.

F’pazjenti li jaħsbu li se jkollhom użu frekwenti ta’ CIALIS (jiġifieri, għallinqas darbtejn fil-ġimgħa) jista’ jiġi kkunsidrat dożaġġ ta’ darba kuljum bl-inqas dożi ta’ CIALIS, skond l-għażla tal-pazjent u l-ġudizzju tat-tabib.

F’dawn il-pazjenti, id-doża rakkomandata hija ta’ 5 mg meħuda darba kuljum u bejn wieħed u ieħor għandha dejjem tittieħed fl-istess ħin tal-ġurnata. Id-doża tista’ titnaqqas għal 2.5 mg darba kuljum skond it-tollerabilità individwali.

Kemm hu xieraq l-użu kontinwu ta’ skeda ta’ dożaġġ ta’ kuljum għandu jiġi vvalutat kull tant żmien.

Popolazzjonijiet speċjali

Irġiel anzjani
Mhux meħtieġ tibdil tad-doża f’pazjenti anzjani.

Irġiel b’indeboliment tal-kliewi
Mhux meħtieġ tibdil tad-doża f’pazjenti b’indeboliment renali ħafif jew moderat. Għall-pazjenti b’indeboliment renali sever 10 mg hija d-doża massima rakkomandata. Dożaġġ ta’ darba kuljum ta’ tadalafil m’huwiex rakkomandat f’pazjenti b’indeboliment renali sever (ara sezzjonijiet 4.4 u 5.2).

Irġiel b’indeboliment tal-fwied
Id-doża rakkmandata ta’ CIALIS hija ta’ 10 mg meħuda qabel attivita’ sesswali prevista u mingħajr rigward għall-ikel. Tagħrif kliniku dwar is-sigurtà ta’ CIALIS f’pazjenti b’indeboliment epatiku sever (Child Pugh Klassi C) huwa limitat; għalhekk jekk jiġi miktub mit-tabib, dan għandu jagħmel evalwazzjoni bir-reqqa tal-benefiċċju/riskju għal kull pazjent. M’hemm ebda tagħrif disponibbli dwar it-teħid ta’ dożi ta’ tadalafil ogħla minn 10 mg f’pazjenti b’indeboliment epatiku. Dożaġġ ta’ darba kuljum ma ġiex evalwat f’pazjenti b’indeboliment epatiku; għalhekk jekk jiġi miktub mit-tabib, dan għandu jagħmel evalwazzjoni bir-reqqa tal-benefiċċju/riskju għal kull pazjent (ara sezzjonijiet 4.4 u 5.2). 

Irġiel bid-dijabete
Mhux meħtieġ tibdil tad-doża f’pazjenti dijabetiċi.

Popolazzjoni pedjatrika
M’hemmx indikazzjoni rilevanti ta’ CIALIS fil-popolazzjoni pedjatrika b’referenza għat-trattament ta’ disfunzjoni erettili. 

Metodu ta’ kif għandu jingħata

CIALIS hu disponibbli bħala pilloli miksija b’rita ta’ 2.5, 5, 10 u 20mg għall-użu orali.

4.3	Kontraindikazzjonijiet

Sensittività eċċessiva għas-sustanza attiva jew għal kwalunkwe wieћed mill-eċċipjenti elenkati fis-sezzjoni 6.1.

Fi studji kliniċi, tadalafil intwera li jkabbar l-effetti ipotensivi tan-nitrati. Dan huwa maħsub li jirriżulta mill-effetti kkombinati ta’ nitrati u tadalafil fir-rotta ta’ nitric oxide/cGMP. Għalhekk l-għoti ta’ CIALIS lil pazjenti li qed jużaw kwalunkwe forma ta' nitrat organiku huwa kontra-indikat (ara sezzjoni 4.5).

CIALIS, ma jistax jiġi użat f’irġiel li jbatu minn mard kardijaku li għalihom l-attivita’ sesswali mhix rakkmandata. It-tobba għandhom iqisu r-riskju potenzjali kardijaku ta’ attivita’ sesswali f’pazjenti li għandhom mard kardjovaskulari pre-eżistenti.

Il-gruppi ta’ pazjenti b’mard kardjovaskulari għadhom ma ġewx inklużi fil-provi kliniċi u l-użu ta’ tadalafil huwa għalhekk kontra-indikat:
· Pazjenti li kellhom infart kardijaku fl-aħħar 90 jum, 
· Pazjenti li jbatu minn anġina li mhix stabbli jew anġina li sseħħ waqt il-kopulazzjoni sesswali,
· Pazjenti li jbatu minn insuffiċjenza tal-qalb meqjusa mill-Assoċjazzjoni tal-Qalb ta’ New York bħala Klassi 2 jew akbar, fl-aħħar 6 xhur, 
· Pazjenti b’taħbit irregolari tal-qalb mhux kontrollat, pressjoni baxxa (< 90/50 mm Hg), jew pressjoni għolja mhux kontrollata, 
· Pazjenti li kellhom puplesija fl-aħħar 6 xhur.

CIALIS huwa kontraindikat f’pazjenti li tilfu d-dawl f’għajn waħda minħabba newropatija ottika iskemika anterjuri li m’hijiex arteritika (NAION), indipendetement mill-fatt jekk dan l-episodju kienx marbut jew le ma’ użu preċedenti ta’ inibitur ta’ PDE5 (ara sezzjoni 4.4).

It-teħid flimkien ta’ inibituri ta’ PDE5, inkluż tadalafil, ma’ stimulaturi ta’ guanylate cyclase, bħal riociguat, huwa kontraindikat għax hemm il-possibbiltà li dan iwassal għal ipotensjoni sintomatika (ara sezzjoni 4.5).

4.4	Twissijiet speċjali u prekawzjonijiet għall-użu

Qabel jinbeda t-trattament bi CIALIS

Wieħed għandu jħares lejn il-passat mediku u għandu jsir eżami fiżiku biex issir id-dijanjosi ta’ disfunzjoni erettili u biex jiġu identifikati l-fatturi li potenzjalment qed jikkawżawha, qabel ma jiġi kkunsidrat it-trattament farmakoloġiku.

Qabel ma jinbeda kwalunkwe trattament għal disfunzjoni erettili, it-tobba għandhom jikkunsidraw l-istat kardjovaskulari tal-pazjenti tagħhom, peress illi hemm grad ta’ riskju kardijaku assoċjat ma’ l-attivita’ sesswali. Tadalafil għandu karatteristiċi vasodilatorji, li jirriżultaw fi tnaqqis ħafif u temporajnu fil-pressjoni tad-demm (ara sezzjoni 5.1) u b’hekk jikkawża l-effett ipotensiv tan-nitrati (ara sezzjoni 4.3).

L-evalwazzjoni tad-disfunzjoni erettili għandha tinkludi d-determinazzjoni tal-kawżi potenzjali sottostanti u l-identifikazzjoni ta’ trattament xieraq wara eżaminazzjoni medika xierqa. Mhux magħruf jekk CIALIS huwiex effettiv f’pazjenti li għaddew minn kirurġija fil-pelvis jew prostatettomija radikali fejn in-nervituri ma’ ġewx salvati.

Kardjovaskulari

Każijiet kardjovaskulari serji, fosthom infart mijokardijaku, mewt kardijaku għal għarrieda, angina pectoris instabbli, arritmija ventrikulari, puplesija, attakki iskemiċi transitorji, uġigħ fis-sider, palpitazzjonijiet u takikardija, ġew irrapportati jew wara t-tqegħid fis-suq u/jew fi provi kliniċi. Ħafna mill-pazjenti li kellhom dawn il-każijiet kellhom fatturi ta’ riskju kardjovaskulari minn qabel. Madankollu, mhuwiex possibbli li jiġi determinat b’mod definitiv jekk dawn l-effetti humiex relatati direttament ma’ dawn il-fatturi ta’ riskju, ma’ CIALIS, ma’ attività sesswali, jew ma’ taħlita ta’ dawn il-fatturi jew fatturi oħra.

F’pazjenti li qed jieħdu alpha1 blockers, l-amministrazzjoni konkomitanti ta’ CIALIS jista’ jwassal għal pressjoni baxxa sintomatika f’xi pazjenti (ara sezzjoni 4.5). Mhuwiex rakkomandat li tadalafil jingħata flimkien ma’ doxazosin.

Viżjoni

Difetti fil-vista, li jinkludu Korjoretinopatija Seruża Ċentrali (CSCR - Central Serous Chorioretinopathy), u każijiet ta’ NAION ġew irrappurtati b’konnessjoni mat-teħid ta’ CIALIS u inibituri oħra ta’ PDE5. Il-parti l-kbira tal-każijiet ta’ CSCR issolvew b’mod spontanju wara li twaqqaf tadalafil. Fir-rigward ta’ NAION, analiżi ta’ tagħrif osservazzjonali tissuġġerixxi żieda fir-riskju ta’ NAION akuta f’irġiel b’disfunzjoni eretilli wara espożizzjoni għal tadalafil jew inibituri oħra ta’ PDE5. Peress li dan jista’ jkun rilevanti għall-pazjenti kollha esposti għal tadalafil, il-pazjent għandu jingħata parir li f’każ ta’ difett fil-vista għal għarrieda, indeboliment tal-akutezza fil-vista, u/jew distorzjoni tal-vista, għandu jieqaf jieħu CIALIS u jikkonsulta mat-tabib minnufih (ara sezzjoni 4.3). 

Tnaqqis jew telf ta’ smigħ f’daqqa

Każijiet ta’ telf ta’ smigħ f’daqqa ġew irrapportati wara l-użu ta’ tadalafil. Għalkemm f’xi każijiet kienu preżenti fatturi ta’ riskju oħra (bħall-età, id-dijabete, l-ipertensjoni u passat mediku ta’ telf ta’ smigħ preċedenti) il-pazjenti għandhom jingħataw parir biex iwaqqfu t-teħid ta’ tadalafil u jfittxu trattament medika minnufih f’każ ta’ tnaqqis jew telf ta’ smigħ f’daqqa.

Indeboliment epatiku

Hemm informazzjoni klinika limitata dwar is-sigurta' ta' teħid ta’ doża waħda ta’CIALIS f’pazjenti b’insuffiċjenza severa tal-fwied (Child-Pugh Klassi C). Jekk CIALIS jinkiteb mit-tabib, għandha ssir stima bir-reqqa tal-benefiċċji/riskji għall-individwu mit-tabib li jippreskrivih.

Prijapiżmu u deformazzjoni anatomika tal-pene

Pazjenti li jkollhom erezzjonijiet li jdumu għal 4 sigħat jew aktar għandhom ikunu avżati li għandhom ifittxu assistenza medika minnufih. Jekk il-prijapiżmu ma jiġix ittrattat minnufih, jistgħu jirriżultaw ħsara fit-tessut penili u mpotenza permanenti.

CIALIS għandu jintuża b’kawtela f’pazjenti b’diformazzjoni anatomika tal-pene (bħal angolazzjoni, fibrozi kavernożali jew il-marda ta’ Peyronie), jew f’pazjenti li għandhom kundizzjonijiet li jistgħu jippredisponuhom għal prijapiżmu (bħal sickle cell enemija, majeloma multipla jew lewkimja).

L-użu ma’ inibituri CYP3A4

Wieħed għandu joqgħod attent meta jikteb riċetta għal CIALIS lill-pazjenti li qed jużaw inibituri qawwijin ta' CYP3A4 (ritonavir, saquinavir, ketoconazole, itraconazole, u erythromycin) għaliex kien osservat esponiment akbar għal tadalafil (AUC) meta l-prodotti mediċinali jingħataw flimkien (Ara sezzjoni 4.5).

CIALIS u trattamenti oħra għal disfunzjoni erettili

Is-sigurtà u l-effikaċja ta’ l-użu flimkien ta’ CIALIS u inibituri oħrajn ta’ PDE5 jew trattamenti oħra għat-trattament tad-disfunzjoni erettili ma ġewx studjati. Il-pazjenti iridu jiġu mgħarrfa li m’għandhomx jieħdu CIALIS flimkien ma’ dawn it-tipi ta’ mediċini jew trattamenti.

Lactose

Cialis fih il-lactose. Pazjenti bi problemi ereditarji rari ta’ intoleranza għall-galactose, ta’ nuqqas totali ta’ lactase jew ta’ malassorbiment ta’glucose-galactose m’għandhomx jieħdu din il-mediċina.

Sodium

Din il-mediċina fiha inqas minn mmol 1 ta’ sodium (23 mg) f’kull pillola, jiġifieri tista’ tgħid essenzjalment “ħielsa mis-sodium”.

4.5  Interazzjoni ma’ prodotti mediċinali oħra u forom oħra ta’ interazzjoni

Saru studji ta’ interazzjoni dwar tadalafil ta’ 10 mg u/jew 20 mg, kif indikat hawn taħt. Rigward dawk l-istudji ta’ interazzjoni fejn ġiet użata biss id-doża ta’ 10 mg tadalafil, ma jistgħux jiġu esklużi għal kollox interazzjonijiet klinikament rilevanti li jistgħu iseħħu f’dożi ogħla.

Effetti ta' sustanzi oħrajn fuq tadalafil

Cytochrome P450 inhibitors
Tadalafil huwa prinċipalment metaboliżżat minn CYP3A4. Inibitur selettiv ta’ CYP3A4, ketoconazole (200 mg kuljum), żied l-esponiment għal tadalafil (10 mg) (AUC) b’darbtejn u Cmax bi 15%, relattivament għall-AUC u għal valuri ta’ Cmax għal tadalafil biss. Ketoconazole (400 mg kuljum) żied l-esponiment għal tadalafil (20 mg) (AUC) b’erba darbiet u Cmax bi 22%. Ritonavir, inibitur ta’ l-enżima protease (200 mg darbtejn kuljum), li huwa inibitur ta’ CYP3A4, CYP2C9, CYP2C19, u CYP2D6, żied l-esponiment għal tadalafil (20 mg) (AUC) b’darbtejn bl-ebda tibdil f’Cmax. Għalkemm ma ġewx studjati interazzjonijiet speċifiċi, inibituri oħra tal-enżima protease, bħal saquinavir, u inibituri oħrajn ta' CYP3A4, bħal erythromycin, clarithromycin, itraconazole u meraq tal- grejpfrut għandhom jingħataw flimkien b’kawtela minħabba li huma mistennija li jżidu l-konċentrazzjonijiet ta’ tadalafil fil-plażma (ara sezzjoni 4.4). Konsegwentement l-inċidenza tal-effetti avversi elenkati fit-sezzjoni 4.8 tista’ tiżdied.

Transporters
Ir-rwol tat-trasportaturi (bħal p-glikoproteina) fid-dispożizzjoni ta’ tadalafil mhuwiex magħruf. Għalhekk hemm il-potenzjal ta’ interazzjonijiet tal-mediċina minħabba inibizzjoni tat-trasportaturi.

Indutturi Cytochrome P450
Rifampicin, induttur ta’ CYP3A4, naqqas l-AUC ta’ tadalafil bi 88%, relattivament għall-valuri tal- AUC għal tadalafil waħdu (10 mg). Wieħed jista’ jistenna li dan it-tnaqqis fl-espożizzjoni jnaqqas l-effikaċja ta’ tadalafil: kemm ikun kbir dan it-tnaqqis fl-effikaċja m’huwiex magħruf. Indutturi oħrajn ta’ CYP3A4 bħall-phenobarbital, phenytoin u carbamazepine, jistgħu wkoll inaqqsu il-konċentrazzjonijiet ta’ tadalafil fil-plażma. 

Effetti ta’ tadalafil fuq prodotti mediċinali oħrajn

Nitrati
Fl-istudji kliniċi, tadalafil (5, 10 u 20 mg) deher li jkabbar l-effetti ipotensivi tan-nitrati. Għalhekk l-għoti ta’ CIALIS lil pazjenti li qed jużaw kwalunkwe forma ta’ nitrat organiku huwa kontra-indikat (ara sezzjoni 4.3). Ibbażat fuq ir-riżultati ta’ studju kliniku li fih 150 individwu irċievew doża ta’ 20 mg tadalafil kuljum għal 7 ijiem u 0.4 mg nitrogliċerina taħt l-ilsien f’ħinijiet diversi, din l-interazzjoni damet aktar minn 24 siegħa u ma dehritx aktar meta għaddew 48 siegħa minn l-aħħar doża ta’ tadalafil. Għalhekk, f’pazjent li għalih ġie preskritt xi doża ta’ CIALIS (2.5 mg-20 mg), fejn l-għoti tan-nitrat jitqies medikalment neċessarju f’sitwazzjoni prekarja għall-ħajja, għall-inqas 48 siegħa għandhom jitħallew jgħaddu minn l-aħħar doża ta’ CIALIS qabel ma jingħataw in-nitrati. F’dawn iċ-ċirkostanzi, in-nitrati għandhom biss jingħataw taħt sorveljanza medika stretta, b’sorveljanza xierqa emodinamika.

Mediċini tal-pressjoni (inkluż calcium channel blockers)
It-teħid flimkien ta’ doxazin (4 u 8 mg kuljum) u tadalafil (doża ta’ 5 mg kuljum u doża waħda ta’ 20 mg) iżid b’mod sinifikanti l-effett ta’ tnaqqis fil-pressjoni tad-demm ta’ dan l-imblokkatur tar-reċetturi alpha. Dan l-effett idum għallinqas 12-il siegħa u jista’ jkun sintomatiku u jinkludi s-sinkope. Għalhekk din il-kombinazzjoni m’hijiex irrakkomandata (ara sezzjoni 4.4).
F’studji ta’ interazzjoni magħmula fuq numru limitat ta’ volontiera b’saħħithom, dawn l-effetti ma ġewx irrapportati b’alfuzosin u tamsulozin. Madankollu għandha tittieħed l-kawtela meta tadalafil jintuża f’pazjenti li qegħdin jiġu ttrattati b’xi imblokkatur tar-reċetturi alpha u speċjalment fl-anzjani. It-trattamenti għandhom jinbdew b’dożaġġ minimu u bil-mod il-mod jiġu aġġustati.

Fi studji ta' farmakoloġija klinika, il-potenzjal biex tadalafil iżid l-effetti ipotensivi ta’ prodotti mediċinali li jintużaw kontra l-pressjoni għolja kien eżaminat. Klassijiet ewlenin ta’ prodotti mediċinali li jintużaw kontra l-pressjoni għolja kienu studjati, inklużi dawk li jimblukkjaw il-passaġġi tal-kalċjum (amlodipine), inibituri ta’ l-enżimi li jbiddlu l-angiotensin (ACE) (enalapril), dawk li jimblukkaw ir-riċetturi beta-adrenerġiċi (metoprolol), id-djuretiċi ta’t-tip thiazide (bendrofluazide), u dawk li jimblukkaw ir-riċetturi ta’ l-angiotensin II (tipi u dożi varji, waħedhom jew flimkien ma’ thiazides, dawk li jimblukkaw il-passaġġi tal-kalċjum, blokkaturi-beta, u/jew blokkaturi-alpha). Tadalafil (10 mg ħlief fi studji b’imblokkaturi tar-reċetturi angiotensin II u amlodipine fejn intużat doża ta’ 20 mg) ma kellu l-ebda interazzjoni klinikalment sinifikanti ma’ l-ebda waħda minn dawn il-klassijiet. Fi studju ieħor ta’ farmakoloġija klinika, kien studjat tadalafil (20 mg) flimkien ma’ sa 4 klassijiet ta’ prodotti mediċinali li jintużaw kontra l-pressjoni għolja. F’pazjenti li jieħdu prodotti mediċinali multipli kontra l-pressjoni għolja, it-tibdiliet ambulatorji fil-pressjoni tad-demm dehru li kienu relatati mal-grad ta’ kontroll tal-pressjoni tad-demm. F’dan ir-rigward, l-individwi ta’ l-istudju li l-pressjoni tad-demm tagħhom kienet ikkontrollata tajjeb, it-tnaqqis kien minimu u simili għal dak ta’ individwi b’saħħithom. Fl-individwi ta’ l-istudju li l-pressjoni tad-demm tagħhom ma kenitx ikkontrollat, it-tnaqqis kien akbar minkejja li dan it-tnaqqis ma kienx assoċjat mas-sintomi ta’ pressjoni baxxa fil-maġġoranza tal-individwi. F’pazjenti li jirċievu prodotti mediċinali għall-pressjoni għolja flimkien ma’tadalafil 20 mg, dan jista’ jinduċi tnaqqis fil-pressjoni tad-demm, li (bl-eċċezzjoni ta' imblokkaturi tar-riċetturi alpha –ara hawn fuq-) huwa ġeneralment ħafif u x’ aktarx ma jkunx klinikament rilevanti. L-analiżi ta’ informazzjoni tal-prova klinika tal-fażi 3 ma wriet l-ebda differenza fl-avvenimenti avversi f’pazjenti li jieħdu tadalafil waħdu jew flimkien ma’ prodotti mediċinali għall-pressjoni għolja. Madankollu, għandu jingħata parir kliniku xieraq lil pazjenti rigward il-possibilta` ta’ tnaqqis fil-pressjoni tad-demm meta jkunu qed jieħdu prodotti mediċinali għal kontra l-pressjoni għolja.

Riociguat
Studji qabel l-użu kliniku wrew żieda fl-effett li titbaxxa l-pressjoni sistemika tad-demm meta inibituri ta’ PDE5 intużaw flimkien ma’ riociguat. Fi studji kliniċi, ġie muri li riociguat jżid l-effetti ipotensivi tal-inibituri ta’ PDE5. Fil-popolazzjoni taħt studju ma kien hemm ebda evidenza li dan it-teħid flimkien kellu xi effett kliniku favorevoli. It-teħid fl-istess ħin ta’ riociguat ma’ inibituri ta’ PDE5, inkluż tadalafil, huwa kontraindikat (ara sezzjoni 4.3).

Inibituri ta’ 5-alpha reductase
Ma ġiet identifikata ebda reazzjoni avversa ġdida f’studju kliniku fejn tadalafil 5 mg mogħti flimkien ma’ finasteride 5 mg ġie mqabbel ma’ plaċebo flimkien ma’ finasteride 5 mg għas-solliev mis-sintomi ta’ BPH. Madankollu peress li ma sarx studju formali ta’ interazzjoni bejn mediċina u oħra li jevalwa l-effetti ta’ tadalafil u l-inibituri ta’ 5-alpha reductase (5-ARIs), wieħed għandu joqgħod attent meta tadalafil jingħata flimkien ma’ 5-ARIs.

Substrati CYPIA2 (e.g. theophylline)
Meta tadalafil 10 mg ingħata ma’ theophylline (inibitur mhux selettiv tal-phosphodiesterase) fi studju ta’ farmakoloġija klinika, ma kienx hemm interazzjoni farmakokinetika. L-uniku effett farmakodinamiku kien żieda żgħira (3.5 bpm) fir-rata tat-taħbit tal-qalb. Minkejja li dan l-effett huwa effett minimu u ma kienx ta’ sinifikat kliniku f’dan l-istudju, għandu jitqies meta dawn il-prodotti mediċinali jingħataw flimkien.

Ethinylestradiol u terbutaline
Intwera li tadalafil iżid il-bijodisponibilita’ orali ta’ ethinylestradiol; żieda simili tista’ tkun mistennija bit-teħid orali ta’ terbutaline, għalkemm il-konsegwenza klinika ta’ din mhix ċerta.

Alkoħol
Konċentrazzjonijiet ta’ l-alkoħol (medja massima tal-konċentrazzjoni fid-demm 0.08%) ma kinux affettwati mit-teħid ta’ tadalafil magħhom (10 mg jew 20 mg). Minbarra dan, l-ebda tibdil fil-konċentrazzjonijiet ta’ tadalafil ma dehru 3 sigħat wara t-teħid ma’ l-alkoħol. L-alkoħol ingħata b’mod li r-rata ta’ l-assorbiment ta’ l-alkoħol tkun massima (sajjem tul il-lejl bl-ebda ikel sa sagħtejn wara li ttieħed l-alkoħol). Tadalafil (20 mg) ma żiedx il-medja tat-tnaqqis ta’ pressjoni tad-demm prodotta mill-alkoħol (0.7 g/kg jew madwar 180 ml ta’ 40% alkoħol [vodka] f’irġiel ta’ 80 kg) iżda f’xiindividwi, kienu osservati sturdament dovut għat-tibdil fil-pożizzjoni tal-persuna u pressjoni baxxa ortostatika. Meta tadalafil ngħata ma’ dożi aktar baxxi ta’ l-alkoħol (0.6 g/kg), ma deherx li kien hemm pressjoni baxxa u l-isturdament seħħ bi frekwenza simili għal meta ttieħed l-alkoħol waħdu. L-effett ta’ l-alkoħol fuq il-funzjoni konjitiva ma żdiedx bit-tadalafil (10 mg).

Prodotti mediċinali metabolizzati b’Cytochrome P450 
Tadalafil mhux mistenni li b’mod klinikament sinifikanti jinibixxi jew jinduċi it-tneħħija ta’ prodotti mediċinali metabolizzati minn iżoformi ta’ CYP450. Xi studji kkonfermaw li tadalafil ma jinibixxix jew ma jistimulax iżoformi ta’ CYP450, iklużi CYP3A4, CYP1A2, CYP2D6, CYP2E1, CYP2C9 u CYP2C19. 

Substrati CYP2C9 (e.ż. R-warfarin) 
Tadalafil (10 mg 20 mg) ma kellu l-ebda effett klinikament sinifikanti fuq l-espożizzjoni (AUC) għal S-warfarin jew R-warfarin (substrat ta’ CYP2C9), u tadalafil lanqas ma affettwa tibdil fil-ħin tal-protrombin indott mill-warfarin. 

Aspirin
Tadalafil (10 u 20 mg) ma żiedx iż-żieda fil-ħin ta’ fsada ikkawżata minn acetyl salicylic acid. 

Prodotti mediċinali antidijabetiċi
Ma sarux studji ta’ interazzjonijiet speċifiċi ma’ mediċini antidijabetiċi. 

4.6	Fertilità, tqala u treddigħ

CIALIS m’huwiex indikat għall-użu minn nisa.

Tqala

It-tagħrif huwa limitat għall-użu ta’ tadalafil fin-nisa tqal.Studji fuq il-bhejjem ma jindikawx effetti ħżiena diretti jew indiretti fuq it-tqala, fuq l-iżvilupp ta' l-embriju/fetu, fuq il-ħlas jew fuq l-iżvilupp wara t-twelid (ara sezzjoni 5.3). Bħala miżura prekawzjonarja, ikun aħjar jekk l-użu ta’ CIALIS jiġi evitat waqt it-tqala.

Treddigħ

Tagħrif disponibbli farmakodinamiku/tossikoloġiku magħmul fil-bhejjem wera li tadalafil huwa preżenti fil-ħalib. Ma jistax jiġi eskluż xi riskju għat-tarbija li qiegħda tiġi mreddgħa. CIALIS m’għandux jintuża waqt it-treddigħ.

Fertilità

Kien hemm xi effetti li dehru fil-klieb li jistgħu jindikaw xi ħsara fil-fertilità. Żewġ studji kliniċi sussegwenti jissuġġerixxu li dan l-effett mhuwiex probabbli fil-bnedmin, għalkemm ġie nnutat tnaqqis fil-konċentrazzjoni ta’ sperma f’xi rġiel (ara sezzjonijiet 5.1 u 5.3).

4.7	Effetti fuq il-ħila biex issuq u tħaddem magni

CIALIS għandu effett negliġibli fuq il-ħila biex issuq jew tħaddem magni. Minkejja li l-frekwenza ta’ sturdament fir-rapporti fl-ambitu ta’ plaċebo u tadalafil fi provi kliniċi kienet simili, il-pazjenti għandhom ikunu konxji dwar kif jirreaġixxu għal CIALIS, qabel ma jsuqu jew jużaw l-magni.

4.8	Effetti mhux mixtieqa

Sommarju tal-profil ta’ sigurtà

L-aktar reazzjonijiet avversi komuni li ġew irrapportati f’pazjenti li qed jieħdu CIALIS għat-trattament tad- disfunzjoni erettili jew għall-iperplażja beninna tal-prostata kienu uġigħ ta’ ras, dispepsja, uġigħ fid-dahar u majalġja, fejn l-inċidenza tagħhom tiżdied hekk kif tiżdied id-doża ta’ CIALIS. Ir-reazzjonijiet avversi li ġew irrapportati kienu temporanji u ħafna drabi ħfief jew moderati. Il-parti l-kbira tal-uġigħ ta’ ras irrapportati b’CIALIS b’dożaġġ ta’ darba kuljum jinħassu fl-ewwel 10 sa 30 ġurnata minn meta jibda t-trattament.

Sommarju f’forma tabulari tar-reazzjonijiet avversi

It-tabella hawn taħt tniżżel ir-reazzjonijiet avversi osservati minn rapurtaġġ spontanju u minn studji kliniċi kkontrollati bil-plaċebo (b’total ta’ 8022 pazjent fuq CIALIS u 4422 pazjent fuq plaċebo) għat-trattament tad-disfunjoni eretilli kemm meta CIALIS jittieħed meta jkun hemm il-bżonn u kemm f’dożaġġ ta’ darba kuljum u għall-iperplażja beninna tal-prostata f’dożaġġ ta’ darba kuljum.

Konvenzjoni tal-frekwenza: komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1000 sa < 1/100), rari (≥ 1/10,000 sa < 1/1000), Rari ħafna (< 1/10,000) u mhux magħruf (ma tistax tittieħed stima mid-data disponibbli)


	Komuni ħafna 
	Komuni 

	Mhux komuni 
	Rari 

	Mhux Magħruf

	Disturbi fis-sistema immuni
	

	
	
	Reazzjonijiet ta’ sensittività eċċessiva
	Anġjoedima2
	

	Disturbi fis-sistema nervuża
	

	
	Uġigħ ta’ ras 
	Sturdament
	Attakk ta’ puplesija1 (inklużi avvenimenti emorraġiċi), Sinkope, Attakki iskemiċi tranżitorji1, Emikranja2
Konvulżjonijiet2,
Amnesija tranżitorja
	

	Disturbi fl-għajnejn
	

	
	
	Vista mċajpra, Sensazzjonijiet deskritti bħala uġigħ fl-għajn

	Difett fil-kamp viżiv, Nefħa fil-kpiepel ta’ l-għajnejn, Iperimja tal- konġuntiva
Newropatija ottika iskemika anterjuri li m’hijiex arteritika (NAION)2, Okklużjoni vaskulari tar-retina2
	Korjoretinopatija seruża ċentrali

	Disturbi fil-widnejn u fis-sistema labirintika
	

	
	
	Tinnitus
	Telf tas-smigħ f’daqqa
	

	Disturbi fil-qalb1
	

	
	
	Takikardija, Palpitazzjonijiet
	Infart mijokardijaku,
Angina pectoris instabbli2, Arritmja ventrikulari2
	

	Disturbi vaskulari
	

	
	Ħmura fil-wiċċ
	Ipotensjoni3 , Ipertensjoni
	
	

	Disturbi respiratorji, toraċiċi u medjastinali
	

	
	Imnieħer miżdud
	Qtugħ ta’ nifs,
Epistassi
	
	

	Disturbi gastro-intestinali
	

	
	Dispepsja, 
	Uġigħ addominali, Rimettar, Dardir, Mard ta’ rifluss gastro-esofagali
	
	

	Disturbi fil-ġilda u fit-tessuti ta’ taħt il-ġilda
	

	
	
	Raxx

	Urtikarja, Sindromu ta’ Stevens-Johnson2,
Dermatite esfoljattiva2, Iperidrożi (għaraq)
	

	Disturbi muskolu-skeltrali u tal-connective tissue
	

	
	Uġigħ tad-dahar,
Mijalġja,Uġigħ fl-estremitajiet
	
	
	

	Disturbi fil-kliewi u fis-sistema urinarja

	

	
	
	Ematurja
	
	

	Disturbi fis-sistema riproduttiva u fis-sider
	

	
	
	Erezzjonijiet fit-tul 
	Prijapiżmu, Emorraġija fil-pene, Ematospermja 
	

	Disturbi ġenerali u kondizzjonijiet ta’ mnejn jingħata
	

	
	
	Uġigħ fis-sider1, Edima periferali, Għeja
	Edima fil-wiċċ2, Mewta kardijaka għal għarrieda1,2
	


 (1) Il-parti l-kbira tal-pazjenti kellhom fatturi ta’ riskju kardjovaskulari li kienu jeżistu minn qabel (ara sezzjoni 4.4).
(2) Reazzjonijiet avversi rrapportati waqt is-sorveljanza wara li l-prodott tqiegħed fis-suq li ma kinux osservati f’studji kliniċi kkontrollati bil-plaċebo.
(3) Irrapportat bi frekwenza akbar meta tadalafil ġie mogħti lill-pazjenti li kienu diġa qed jieħdu prodotti mediċinali kontra l-pressjoni.

Deskrizzjoni ta’ reazzjonijiet avversi partikulari

Ġiet irrapportata inċidenza ftit iżjed ogħla ta’ anormalitajiet fl-ECG, l-iżjed bradikardija sinusojde, f’pazjenti ttrattati b’tadalafil darba kuljum meta mqabbel ma’ plaċebo. Il-parti l-kbira ta’ dawn l-anormalitajiet fl-ECG ma kienux assoċjati ma’ reazzjonijiet avversi.

Popolazzjonijiet speċjali oħra

Id-data hija limitata għal pazjenti ’l fuq minn 65 sena li qed jirċievi tadalafil f’studji kliniċi jew għat-trattament tad-disfunzjoni eretilli jew għat-trattament tal-iperplażja beninna tal-prostata. F’studji kliniċi b’tadalafil li ttieħed meta jkun hemm il-bżonn biss għat-trattament ta’ disfunzjoni erettili, id-dijarea kienet irrapportata b’mod aktar frekwenti f’pazjenti li għandhom iżjed minn 65 sena. F’studji kliniċi b’tadalafil 5 mg meħud darba kuljum għat-trattament tal-iperplażja beninna tal-prostata, l-isturdament u d-dijarea ġew irrapportati b’mod aktar frekwenti f’pazjenti ’l fuq minn 75 sena.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Dożi singli sa 500 mg ngħataw lill-individwi b’saħħithom, u dożi multipli sa 100 mg kuljum ingħataw lill-pazjenti. L-avvenimenti avversi kienu simili għal dawk li dehru bf’dożi aktar baxxi. F’każijiet ta’ dożi eċċessivi, il-miżuri supportivi indikati għandhom jittieħdu skond il-ħtieġa. L-emodjalisi tikkontribwixxi fit-tneħħija ta’ tadalafil b’mod negliġibbli.


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

Kategorija farmakoterapewtika: Mediċini uroloġiċi, Mediċini użati għad-disfunzjoni erettili, Kodiċi ATC: G04BE08. 

Mekkaniżmu ta’ azzjoni

Tadalafil huwa inibitur riversibbli, selettiv ta’ cyclic guanosine monophosphate (cGMP) speifikament phosphodiesterase tip 5 (PDE5). Meta l-istimolu sesswali jikkawża ħruġ lokali ta’nitric oxide, l-inibizzjoni ta’ PDE5 permezz ta’ tadalafil tipproduċi livelli ogħla ta’ cGMP fil-corpus cavernosum. Dan jirriżulta f’rilassament tal-muskoli involontarji u mogħdija ta’ demm fit-tessut tal-pene, u b’hekk jipproduċi erezzjoni. Tadalafil m’għandu l-ebda effett jekk ma jkunx hemm stimolu sesswali.

Effetti farmakodinamiċi

Studji in vitro wrew li tadalafil huwa inibitur selettiv ta’ PDE5. PDE5 hija enżima li tinsab fil-muskoli involontarji tal-corpus cavernosum, fil-muskoli involuntarji vaskolari u vixxerali, fil-muskoli skeletali, plejtlits, fil-kliewi, fil-pulmuni u fiċ-ċervellett. L-effett ta’ tadalafil huwa aktar qawwi fuq PDE5 milli fuq phosphodiesterases oħrajn. Tadalafil huwa > 10,000 darba aktar potenti għal PDE5 milli għal PDE1, PDE2 u PDE4, li huma enżimi li jinsabu fil-qalb, fil-moħħ, fil-vini u l-arterji, fil-fwied u f’organi oħra. Tadalafil huwa > 10,000 darba aktar potenti għal PDE5 milli għal PDE3, li hija enżima li tinsab fil-qalb u fil-vini u l-arterji. Din is-selettivita’ għal PDE5 fuq il-PDE3 hija importanti għaliex PDE3 hija enżima li hija involuta fil-kontrattilita’ kardijaka. Minbarra dan, tadalafil huwa madwar 700 darba aktar potenti għal PDE5 milli għal PDE6, li hija enżima li tinsab fir-retina u li hija responsabbli għall-fototransduzzjoni. Tadalafil huwa wkoll > 10,000 darba aktar potenti għal PDE5 milli għal PDE7 permezz ta’ PDE10.

Effikaċja klinika u sigurtà

Saru tliet studji kliniċi fuq 1054 pazjent f’ambjent tad-dar biex ikun definit iż-żmien ta’ rispons għal CIALIS meta jkun hemm it-talba. Tadalafil wera titjib statistikament sinifikanti fil-funzjoni erettili u fl-abilita’ li jkun hemm kopulazzjoni sesswali b’suċċess sa 36 siegħa wara li tittieħed id-doża, kif ukoll fl-abilita’ tal-pazjenti li jkollhom u jżommu erezzjoni għal kopulazzjoni b’suċċess meta mqabbel ma’ plaċebo wara 16 minuta mit-teħid tad-doża.

Tadalafil li ngħata lill-individwi b’saħħithom, meta mqabbel ma’ plaċebo, ma pproduċa l-ebda differenza sinifikanti fil-pressjoni sistolika u dijastolika meħuda meta l-individwu kien mimdud fuq dahru (medja massima ta’ tnaqqis ta’ 1.6/0.8 mm Hg, rispettivament), fil-pressjoni sistolika u dijastolika meħuda meta l-individwu kien bilwieqfa (medja massima ta’ tnaqqis ta’ 0.2/4.6 mm Hg, rispettivament), u l-ebda tibdil sinifikanti fir-rata tat-taħbit tal-qalb. 

Fi studju li sar biex ikunu ttestjati l-effetti ta’ tadalafil fuq il-viżjoni, fejn intuża t-test Farnsworth-Munsell ta’ 100-lewn, ma deherx li kien hemm problemi biex jintgħarfu l-kuluri (blu/aħdar) . Din is-sejba hija konsistenti ma’ l-affinita’ baxxa ta’ tadalafil għal PDE6 meta mqabbel ma’ PDE5. Fl-istudji kliniċi kollha, ir-rapporti tat-tibdil fil-viżjoni tal-kulur kienu rari (< 0.1%).

Saru tliet studji fl-irġiel biex ikun stmat l-effett potenzjali fuq l-ispermatoġenesi ta’ CIALIS 10 mg (studju wieħed ta’ 6 xhur) u 20 mg (studju wieħed ta’ 6 xhur u studju wieħed ta’ 9 xhur) mogħtija kuljum. F’tnejn minn dawn l-istudji ġew osservati tnaqqis fl-għadd u fil-konċentrazzjoni ta’ sperma relatati ma’ trattament b’tadalafil ta’ relevanza klinika improbabbli. Dawn l-effetti ma ġewx assoċjati ma’ tibdil fil-parametri l-oħra bħal motilità, morfoloġija u FSH.

Tadalafil f’dożi ta’ 2 sa 100 mg kien evalwat f’16-il studju kliniku li involva aktar minn 3250 pazjent, inklużi pazjenti b’disfunzjoni erettili ta’ gradi varji (ħafif, moderat, gravi), etjoloġiji varji, etajiet varji (skala 21-86 sena), u etniċitajiet varji. Il-parti l-kbira tal-pazjenti kellhom disfunzjoni erettili li damet għall-inqas sena. Fl-istudji dwar effikaċja primarja ta’ popolazzjonijiet ġenerali, 81% tal-pazjenti sabu illi CIALIS tejjeb l-erezzjonijiet tagħhom meta mqabbel ma’ 35% li ħadu l-plaċebo. Barra minn hekk, pazjenti b’disfunzjoni erettili fil-kategoriji kollha ta’ severita’ kellhom erezzjonijiet imtejbin meta ħadu CIALIS (86%, 83%, u 72% għal disfunzjoni ħafifa, moderata, u gravi, rispettivament, meta mqabbel ma’ 45%, 42%, u 19% li ħadu l-plaċebo). Fl-istudji dwar effikaċja primarja, 75% tal-attentati għall-kopulazzjoni kienu b’suċċess f’pazjenti li ħadu CIALIS meta mqabbel ma’ 32% li ħadu l-plaċebo.

Fi studju li dam 12-il ġimgħa u li ġie magħmul f’186 pazjent (142 tadalafil, 44 plaċebo) b’disfunzjoni erettili kawża ta’ trawma tan-nerv li jgħaddi minn ġos-sinsla, tadalafil b’mod sinifikanti tejjeb il-funzjoni erettili li wassal għal medja f’kull pazjent ta’ proporzjon ta’ tentattivi ta’ suċċess f’dawk ittrattati b’tadalfil 10 mg jew 20 mg (doża flessibbli, meta jkun hemm il-bżonn) ta’ 48% meta mqabbel ma’ 17% bi plaċebo.

Popolazzjoni pedjatrika

Sar studju wieħed f’pazjenti pedjatriċi b’Distrofija Muskolari ta’ Duchenne (DMD - Duchenne Muscular Dystrophy ) fejn ma ntweriet ebda evidenza ta’ effikaċja. L-istudju ta’ tadalafil, bi 3 fergħat, parallel, magħmul b’mod arbitrarju, double-blind u kkontrollat bi plaċebo sar f’331 tifel b’etajiet minn 7‑14-il sena b’DMD li fl-istess ħin kienu qed jirċievu t-terapija bil-kortikosterojdi. L-istudju kien jinkludi perijodu double-blind ta’ 84 ġimgħa fejn il-pazjenti, b’mod arbitrarju, ngħataw kuljum tadalafil 0.3 mg/kg, tadalafil 0.6 mg/kg, jew plaċebo. Tadalafil ma weriex effikaċja biex inaqqas it-tnaqqis fl-ippassiġġar kif imkejjel permezz tal-punt finali primarju tad-distanza li wieħed jimxi f’6 minuti (6MWD - 6 minute walk distance): il-bidla medja fl-inqas numru ta’ kwadrati (LS -least squares ) f’6MWD fit-48 ġimgħa kien ‑51.0 metri (m) fil-grupp tal-plaċebo, meta mqabbel ma’ ‑64.7 m fil-grupp ta’ tadalafil 0.3 mg/kg (p = 0.307) u ‑59.1 m fil-grupp ta’ tadalafil 0.6 mg/kg (p = 0.538). Barra minn hekk, ma kien hemm ebda evidenza ta’ effikaċja minn ebda wieħed mill-analiżi sekondarji li saru f’dan l-istudju. Ir-riżultati totali ta’ sigurtà kienu fil-parti l-kbira konsistenti mal-profil ta’ sigurtà magħruf ta’ tadalafil u bl-avvenimenti avversi mistennija f’popolazzjoni pedjatrika b’DMD li qiegħda tirċievi l-kortikosterojdi.

L-Aġenzija Ewropea għall-Mediċini irrinunzjat għall-obbligu li jigu ppreżentati r-riżultati tal-istudji f’kull sett tal-popolazzjoni pedjatrika fit-trattament ta’ disfunzjoni erettili. Ara sezzjoni 4.2 għal informazzjoni dwar l-użu pedjatriku. 

5.2	Tagħrif farmakokinetiku

Assorbiment

Tadalafil jiġi assorbit malajr jittieħed mill-ħalq u l-medja massima osservata ta’ konċentrazzoni fil-plażma (Cmax) tintlaħaq f’ħin medju ta’ sagħtejn wara li tittieħed id-doża. Il-biodisponibilita’ assoluta ta’ tadalafil wara doża orali ma ġietx determinata.
Ir-rata u l-grad ta’ l-assorbiment ta’ tadalafil mhumiex influwenzati bl-ikel, għalhekk CIALIS jista’ jittieħed ma’ l-ikel jew fuq stonku vojt. Il-ħin tad-doża (filgħodu versu filgħaxija) ma kellu l-ebda effetti klinikament rilevanti fuq ir-rata u l-grad ta’ l-assorbiment .

Distribuzzjoni

Il-volum medju tad-distribuzzjoni huwa madwar 63 l, li jindika li tadalafil jiġi distribwit fit-tessuti. F’konċentrazzjonijiet terapewtiċi, 94% ta’ tadalafil fil-plażma jkun marbut mal-proteini. L-irbit mal-proteini mhuwiex effettwat mill-funzjoni tal-kliewi.
Inqas minn 0.0005% tad-doża mogħtija dehret fis-semen ta’ individwi b’saħħithom.

Bijotrasformazzjoni

Tadalafil huwa prinċipalment metabolizzat permezz ta’ l-iżoforma ċitokromju P450 (CYP) 3A4 . Il-metabolu prinċipali ċirkolanti huwa methylcatechol glucuronide. Dan il-metabolu huwa mill-inqas 13,000-il darba inqas qawwi minn tadalafil għal PDE5. Konsegwentement, mhuwiex mistenni li jkun klinikament attiv fil-konċentrazzjonijiet osservati tal-metabolu.

Eliminazzjoni

It-tneħħija medja orali ta’ tadalafil hija 2.5 l/siegħa u l-half-life medja hija ta’ 17.5 sigħat f’individwi b’saħħithom.
Tadalafil jitneħħa prinċipalment bħala metaboli mhux attivi, l-aktar fl-ippurgar (madwar 61% tad-doża) u b’ammont inqas fl-awrina (madwar 36% tad-doża). 

Linearità/nuqqas ta’ linearità

Il-farmakokinetiċi ta’ tadalafil f’individwi b’saħħithom huma lineari fir-rigward tal-ħin u tad-doża. Fi skala ta’ doża minn 2.5 sa 20 mg, l-esponiment (AUC) jiżdied b’mod proporzjonali għad-doża. Livelli kostanti fil-plażma jinlaħqu fi żmien 5 ijiem mit-teħid ta’ doża ta’ darba kuljum.

Il-farmakokinetiċi determinati f’popolazzjoni magħżula b’pazjenti b’disfunzjoni erettili huma simili għall-farmakokinetiċi f’individwi mingħajr disfunzjoni erettili.

Popolazzjonijiet speċjali

Anzjani
Anzjani b’saħħithom (65 sena jew akbar) kellhom tneħħija aktar baxxa ta’ tadalafil meħud oralment, li rriżulta f 25% aktar esponiment (AUC) meta mqabbel ma’ individwi b’saħħithom ta’ età minn 19 sa 45 sena. Dan l-effett ta’ l-eta mhuwiex klinikament sinifikanti u ma jeħtieġx tibdil fid-doża.

Insuffiċjenza renali
Fl-istudji tal-farmakoloġija klinika fejn intużat doża waħda ta' tadalafil (5 sa 20 mg), l-esponiment għal tadalafil (AUC) kien madwar id-doppju f’individwi b’indeboliment ħafif fil-kliewi (tneħħija tal-krejatinina 51 sa 80 ml/min) jew moderat (tneħħija tal-krejatinina 31 sa 50 ml/min) u f’individwi fuq id-dijaliżi bi stat terminali tal-funzjoni tal-kliewi. Fil-pazjenti fuq l-emodjaliżi, Cmax kien 41% ogħla minn dak osservat f’individwi b’saħħithom. L-emodjaliżi tikkontribwixxi ftit li xejn għat-tneħħija tat-tadalafil.

Insuffiċjenza epatika
L-esponiment għal tadalafil (AUC) f’individwi b’insuffiċjenza ħafifa u moderata tal-fwied (Child-Pugh Klassi A u B) huwa komparabbli ma' l-espożizzjoni f’individwi b’saħħithom meta tingħata doża ta' 10 mg. L-informazzjoni klinika dwar is-sigurta’ ta’ CIALIS f’pazjenti b’insuffiċjenza gravi tal-fwied (Child-Pugh Klassi C); hija limitata. Jekk jiġi preskritt CIALIS, għandha ssir evalwazzjoni b’attenzjoni tal-benefiċċji/riskji għall-individwu mit-tabib li jippreskrivih. M’hemm l-ebda informazzjoni disponibbli dwar it-teħid ta’ dożi ogħla minn 10 mg ta’ tadalafil minn pazjenti b’indeboliment tal-fwied.

Pazjenti bid-dijabete
L-esponiment għal tadalafil (AUC) f’individwi bid-dijabete kien madwar 19% inqas mill-valur ta' AUC f’individwi b’saħħithom. Din id-differenza fl-espożizzjoni ma teħtieġx tibdil fid-doża.


5.3	Tagħrif ta’ qabel l-użu kliniku dwar is-sigurtà

Informazzjoni li mhiex klinika, magħmula fuq studji konvenzjonali ta’ sigurtà farmakoloġika, effett tossiku minn dożi ripetuti, effett tossiku fuq il-ġeni, riskju ta’ kanċer, effett tossiku fuq is-sistema riproduttiva, ma turi l-ebda periklu speċjali għall-bnedmin.

Ma kien hemm ebda evidenza ta’ teratoġeniċita' jew ta’ effett tossiku fuq l-embriju jew il-fetu f’firien jew ġrieden li rċevew sa 1000 mg/kg/jum tadalafil. Fi studju ta’ l-iżvilupp ta’ qabel u wara t-twelid tal-firien, id-doża li fiha ma ġie osservat l-ebda effett kienet ta’ 30 mg/kg/jum. F’fara tqila, l-AUC għal mediċina ħielsa kkalkulata f’din id-doża kienet madwar 18-il darba akbar minn l-AUC fil-bniedem f’doża ta’ 20 mg.

Ma kien hemm l-ebda ħsara fil-fertilita’ tal-firien maskili u femminili. Fi klieb li ngħataw tadalafil kuljum għal 6 sa 12-il xahar f’dożi ta’ 25 mg/kg/jum (li jirriżulta f’esponiment mill-inqas 3 darbiet akbar [skala 3.7 – 18.6] milli jidher fil-bnedmin li ngħataw doża waħda ta’ 20 mg) u aktar, kien hemm rigressjoni tal-epitelju tubulari seminiferu li rriżulta fi tnaqqis tal-ispermatoġenesi f’xi klieb. Ara wkoll sezzjoni 5.1 


6.	TAGĦRIF FARMAĊEWTIKU

6.1	Lista ta’ eċċipjenti

Qalba tal-pillola

lactose monohydrate, 
croscarmellose sodium, 
hydroxypropylcellulose, 
microcrystalline cellulose, 
sodium laurilsulfate, 
magnesium stearate.

Kisja b’rita

lactose monohydrate, 
hypromellose, 
triacetin, 
titanium dioxide (E171), 
iron oxide yellow (E172), 
talc.

6.2	Inkompatibbilitajiet

Mhux applikabbli.

6.3	Żmien kemm idum tajjeb il-prodott mediċinali

3 snin.

6.4	Prekawzjonijiet speċjali għall-ħażna 

Aħżen fil-pakkett oriġinali sabiex tilqa’ mill-umdità. Taħżinx f’temperatura ’l fuq minn 30C.

6.5	In-natura tal-kontenitur u ta’ dak li hemm ġo fih

CIALIS 10 mg pilloli miksijin b’rita

Folji ta' l-aluminju/PVC f‘kartuniet ta' 4 pillola miksijin b’rita.

CIALIS 20 mg pilloli miksijin b’rita

Folji tal-aluminju /PVC f’kartuniet ta' 2, 4, 8, 10 u 12-il pillola miksijin b’rita. 

Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali li għandhom jittieħdu meta jintrema 

. Kull fdal ta’ prodott li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Eli Lilly Nederland B.V.
Orteliuslaan 1000, 3528 BD Utrecht 
Papendorpseweg 83, 3528 BJ Utrecht
L-Olanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/02/237/001-005, 009


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni:12 ta’ Novembru 2002
Data tal-aħħar tiġdid: 12 ta’ Novembru 2012


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini https:www.ema.europa.eu


 























ANNESS II


A.	MANIFATTUR(I) RESPONSABBLI GĦALL-ĦRUĠ TAL-LOTT

B. 	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

A.	MANIFATTUR(I) RESPONSABBLI GĦALL-ĦRUĠ TAL-LOTT

Isem u indirizz tal-manifatturi responsabbli għall-ħruġ tal-lott

Lilly S.A., Avda. de la Industria 30, 28108 Alcobendas, Madrid, Spanja


B. 	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU 

Prodott mediċinali li jingħata bir-riċetta tat-tabib.

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

1. Rapporti perjodiċi aġġornati dwar is-sigurtà (PSURs)
Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

1. Pjan tal-immaniġġar tar-riskju (RMP)

[bookmark: _Hlk50556368]Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni; 
· Kull meta l-pjan tal-immaniġġar tar-riskju jiġi modifikat speċjalment minħabba li tasal informazzjoni ġdida li tista’ twassal għal bidla sinifikanti fil-profil tal-benefiċċju/riskju jew minħabba li jintlaħaq għan importanti (farmakoviġilanza jew minimizzazzjoni tar-riskji). 
























ANNESS III

TIKKETTAR U FULJETT TA’ TAGĦRIF






























A. TIKKETTAR


































	TAGĦRIF LI GĦANDU JIDHER FUQ IL-PAKKETT TA’ BARRA 

IL-KARTUNA TA’ BARRA




	1.	ISEM TAL-PRODOTT MEDIĊINALI



CIALIS 2.5 mg pilloli miksijin b’rita
tadalafil


	2.	DIKJARAZZJONI TAS-SUSTANZA(I) ATTIVA(I)



Kull pillola fiha 2.5 mg tadalafil


	3.	LISTA TA’ EĊĊIPJENTI



lactose 

Ara l-fuljett għal aktar tagħrif

	4.	GĦAMLA FARMAĊEWTIKA U KONTENUT



28 pillola miksijin b’rita


	5.	MOD TA’ KIF U MNEJN JINGĦATA





Aqra l-fuljett ta’ tagħrif qabel l-użu.
Għall-użu orali darba kuljum.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS 


	9.	KONDIZZJONIJIET SPEĊJALI TA’ KIF JINĦAŻEN



Aħżen fil-pakkett oriġinali sabiex tilqa’ mill-umdità. Taħżinx f’temperatura ’l fuq minn 30°C.


	10.	PREKAWZJONIJIET SPEĊJALI GĦAR- RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Eli Lilly Nederland B.V.
Orteliuslaan 1000, 3528 BD UtrechtPapendorpseweg 83, 3528 BJ Utrecht
L-Olanda


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ



EU/1/02/237/006


	13.	NUMRU TAL- LOTT 



Lott.


	14.	KLASSIFIKAZZJONI ĠENERALI TA’ KIF JINGĦATA 



Prodott mediċinali li jingħata bir-riċetta tat-tabib.


	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

cialis 2.5 mg


17.	IDENTIFIKATUR UNIKU – BARCODE 2D 

barcode 2D li jkollu l-identifikatur uniku inkluż.>


18.	IDENTIFIKATUR UNIKU - DATA LI TINQARA MILL-BNIEDEM 

PC 
SN
NN 



	
TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI 

FOLJA




	1.	ISEM TAL- PRODOTT MEDIĊINALI



CIALIS 2.5 mg pilloli
tadalafil


	2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ 



Lilly 


	3.	DATA TA’ SKADENZA



JIS 


	4.	NUMRU TAL-LOTT



Lott

5.	OĦRAJN

[bookmark: _Hlk77066292]T
TL
E
Ħ
Ġ
S
Ħ



	TAGĦRIF LI GĦANDU JIDHER FUQ IL-PAKKETT TA’ BARRA 

IL-KARTUNA TA’ BARRA




	1.	ISEM TAL-PRODOTT MEDIĊINALI



CIALIS 5 mg pilloli miksijin b’rita
tadalafil


	2.	DIKJARAZZJONI TAS-SUSTANZA(I) ATTIVA(I)



Kull pillola fiha 5 mg tadalafil


	3.	LISTA TA’ EĊĊIPJENTI



lactose 

Ara l-fuljett għal aktar tagħrif


	4.	GĦAMLA FARMAĊEWTIKA U KONTENUT



14-il pillola miksijin b’rita
28 pillola miksijin b’rita
84 pillola miksijin b’rita



	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Għall-użu orali darba kuljum.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS 


	9.	KONDIZZJONIJIET SPEĊJALI TA’ KIF JINĦAŻEN



Aħżen fil-pakkett oriġinali sabiex tilqa’ mill-umdità. Taħżinx f’temperatura ’l fuq minn 25°C.


	10.	PREKAWZJONIJIET SPEĊJALI GĦAR- RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Eli Lilly Nederland B.V.
Orteliuslaan 1000, 3528 BD UtrechtPapendorpseweg 83, 3528 BJ Utrecht
L-Olanda


	12.	NUMRU(I) TAL- AWTORIZZAZZJONI GĦAT-TQEGĦID FIS-SUQ



EU/1/02/237/007-008, 010


	13.	NUMRU TAL- LOTT 



Lott.


	14.	KLASSIFIKAZZJONI ĠENERALI TA’ KIF JINGĦATA 



Prodott mediċinali li jingħata bir-riċetta tat-tabib.


	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

cialis 5 mg


17.	IDENTIFIKATUR UNIKU – BARCODE 2D 

barcode 2D li jkollu l-identifikatur uniku inkluż.>


18.	IDENTIFIKATUR UNIKU - DATA LI TINQARA MILL-BNIEDEM 

PC 
SN
NN 



	TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI 

FOLJI




	1.	ISEM TAL- PRODOTT MEDIĊINALI



CIALIS 5 mg pilloli
tadalafil


	2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ 



Lilly 


	3.	DATA TA’ SKADENZA



JIS 


	4.	NUMRU TAL-LOTT



Lott


5.	OĦRAJN

T
TL
E
Ħ
Ġ
S
Ħ



	TAGĦRIF LI GĦANDU JIDHER FUQ IL-PAKKETT TA’ BARRA 

IL-KARTUNA TA’ BARRA




	1.	ISEM TAL-PRODOTT MEDIĊINALI



CIALIS 10 mg pilloli miksijin b’rita
tadalafil


	2.	DIKJARAZZJONI TAS-SUSTANZA(I) ATTIVA(I)



Kull pillola fiha 10 mg tadalafil


	3.	LISTA TA’ EĊĊIPJENTI



lactose 

Ara l-fuljett għal aktar tagħrif


	4.	GĦAMLA FARMAĊEWTIKA U KONTENUT



4 pilloli miksijin b’rita


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Għal użu orali.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA





	8.	DATA TA’ SKADENZA



JIS 


	9.	KONDIZZJONIJIET SPEĊJALI TA’ KIF JINĦAŻEN



Aħżen fil-pakkett oriġinali sabiex tilqa’ mill-umdità. Taħżinx f’temperatura ’l fuq minn 30°C.



	10.	PREKAWZJONIJIET SPEĊJALI GĦAR- RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Eli Lilly Nederland B.V.
Orteliuslaan 1000, 3528 BD UtrechtPapendorpseweg 83, 3528 BJ Utrecht
L-Olanda


	12.	NUMRU(I) TAL- AWTORIZZAZZJONI GĦAT-TQEGĦID FIS-SUQ



EU/1/02/237/001


	13.	NUMRU TAL- LOTT 



Lott.


	14.	KLASSIFIKAZZJONI ĠENERALI TA’ KIF JINGĦATA 



Prodott mediċinali li jingħata bir-riċetta tat-tabib.


	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

cialis 10 mg


17.	IDENTIFIKATUR UNIKU – BARCODE 2D 

barcode 2D li jkollu l-identifikatur uniku inkluż.>


18.	IDENTIFIKATUR UNIKU - DATA LI TINQARA MILL-BNIEDEM 

PC 
SN
NN 



	TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI 

FOLJI




	1.	ISEM TAL- PRODOTT MEDIĊINALI



CIALIS 10 mg pilloli
tadalafil


	2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ 



Lilly 


	3.	DATA TA’ SKADENZA



JIS 


	4.	NUMRU TAL-LOTT



Lott

5.	OĦRAJN



	TAGĦRIF LI GĦANDU JIDHER FUQ IL-PAKKETT TA’ BARRA 

IL-KARTUNA TA’ BARRA




	1.	ISEM TAL-PRODOTT MEDIĊINALI



CIALIS 20 mg pilloli miksijin b’rita
tadalafil


	2.	DIKJARAZZJONI TAS-SUSTANZA(I) ATTIVA(I)



Kull pillola fiha 20 mg tadalafil


	3.	LISTA TA’ EĊĊIPJENTI



lactose 
Ara l-fuljett għal aktar tagħrif


	4.	GĦAMLA FARMAĊEWTIKA U KONTENUT



2 pilloli miksijin b’rita
4 pilloli miksijin b’rita
8 pilloli miksijin b’rita
10 pilloli miksijin b’rita
12-il pillola miksijin b’rita


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Għal użu orali.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX IT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA





	8.	DATA TA’ SKADENZA



JIS 



	9.	KONDIZZJONIJIET SPEĊJALI TA’ KIF JINĦAŻEN



Aħżen fil-pakkett oriġinali sabiex tilqa’ mill-umdità. Taħżinx f’temperatura ’l fuq minn 30°C.


	10.	PREKAWZJONIJIET SPEĊJALI GĦAR- RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Eli Lilly Nederland B.V.
Orteliuslaan 1000, 3528 BD UtrechtPapendorpseweg 83, 3528 BJ Utrecht
L-Olanda


	12.	NUMRU(I) TAL- AWTORIZZAZZJONI GĦAT-TQEGĦID FIS-SUQ



EU/1/02/237/002-005, 009


	13.	NUMRU TAL- LOTT 



Lott.


	14.	KLASSIFIKAZZJONI ĠENERALI TA’ KIF JINGĦATA 



Prodott mediċinali li jingħata bir-riċetta tat-tabib.


	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

cialis 20 mg


17.	IDENTIFIKATUR UNIKU – BARCODE 2D 

barcode 2D li jkollu l-identifikatur uniku inkluż.>


18.	IDENTIFIKATUR UNIKU - DATA LI TINQARA MILL-BNIEDEM 

PC 
SN
NN 





	TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI 

FOLJI




	1.	ISEM TAL- PRODOTT MEDIĊINALI



CIALIS 20 mg pilloli
tadalafil


	2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ 



Lilly 


	3.	DATA TA’ SKADENZA



JIS 


	4.	NUMRU TAL-LOTT



Lott


5.	OĦRAJN




























B.  FULJETT TA’ TAGĦRIF


Fuljett ta’ tagħrif: Informazzjoni għall-utent

CIALIS 2.5 mg pilloli miksijin b’rita
tadalafil


Aqra sew dan il-fuljett kollu qabel tibda tieħu din il-mediċina għax fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollom l-istess sinjali ta’ mard bħal tiegħek.
· Jekk ikollok xi wieħed mill-effetti sekondarji għid lit-tabib jew lill-ispiżjar tiegħek. Dan jinkludi xi effetti sekondarji li m’humiex elenkati f’dan il-fuljett. Ara sezzjoni 4.

F’dan il-fuljett:

1. X’inhu CIALIS u għalxiex jintuża
2. X’għandek tkun taf qabel ma tieħu CIALIS
3. Kif għandek tieħu CIALIS
4. Effetti sekondarji possibbli
5. Kif taħżen CIALIS
6. Kontenut tal-pakkett u informazzjoni oħra


1.	X’inhu CIALIS u għalxiex jintuża

CIALIS huwa trattament għall-irġiel adulti b’disfunzjoni erettili. Dan jiġri meta raġel ma jkunx jista` jkollu, jew iżomm, pene iebes u erett kif inhu xieraq għall-attività sesswali. CIALIS intwera li jtejjeb b’mod sinifikanti l-kapaċità li jinkiseb pene erett u iebes li hu xieraq għall-attività sesswali.

CIALIS għandu s-sustanza attiva tadalafil li jagħmel parti minn grupp ta’ mediċini msejħa inibituri tal-phosphodiesterase tip 5. Wara l-istimolu sesswali, CIALIS jaħdem billi jgħin lill-arterji fil-pene tiegħek jirrilassaw, u b’hekk jippermettu d-dħul tad-demm fil-pene tiegħek. Ir-riżultat ta’ dan huwa funzjoni erettili mtejba. CIALIS ma jgħinekx jekk m’għandekx disfunzjoni erettili. 

Huwa importanti li tkun taf li CIALIS ma jaħdimx jekk ma jkunx hemm stimolu sesswali. Hemm bżonn li int u s-sieħba tiegħek tibdew il-logħob ta’ qabel l-kopulazzjoni sesswali, kif kontu tagħmlu kieku ma kontx qiegħed tieħu l-mediċina għad-disfunzjoni erettili.


2.	X’għandek tkun taf qabel ma tieħu CIALIS

Tiħux CIALIS jekk inti:

-	allerġiku għal tadalafil jew għal xi sustanzi oħra ta’ din il-mediċina (elenkati f’sezzjoni 6).

-	qed tieħu xi forma ta’ nitrate organiku jew donaturi ta' nitric oxide bħal amyl nitrite. Dan huwa grupp ta’ mediċini (“nitrati”) li jintużaw fit-trattament ta’ angina pectoris (“uġigħ fis-sider”). CIALIS intwera li jżid l-effetti ta’ dawn il-mediċini. Jekk qed tieħu xi forma ta’ nitrate jew m’ intix ċert, għid lit-tabib tiegħek.

-	għandek mard serju tal-qalb jew kellek attakk tal-qalb reċenti f’dawn l-aħħar 90 ġurnata. 

-	reċentement kellek attakk ta’ puplesija f’dawn l-aħħar 6 xhur.

-	għandek pressjoni tad-demm baxxa jew pressjoni tad-demm għolja mhux ikkontrollata.

-	qatt kellek telf tal-vista minħabba newropatija ottika iskemika anterjuri li m’hijiex arteritika (NAION), kundizzjoni li tiġi deskritta bħal “puplesija tal-għajn”.

· qed/a tieħu riociguat. Din il-mediċina tintuża għat-trattament tal-ipertensjoni arterjali pulmonarja (i.e., pressjoni għolja tad-demm fil-pulmuni) u ipertensjoni pulmonarja tromboembolika kronika (i.e., pressjoni għolja tad-demm fil-pulmuni kkawżata minn ċapep fid-demm). Ġie muri li inibituri ta’PDE5, bħal CIALIS,iżidu l-effetti ipotensivi ta’ din il-mediċina. Jekk qed/a tieħu riociguat jew m’intix ċert/a għid lit-tabib tiegħek.

Twissijiet u prekawzjonijiet 
Tkellem mat-tabib tiegħek qabel tieħu CIALIS.

Kun af li l-attività sesswali għandha riskju possibbli għal pazjenti li jbatu minn mard tal-qalb għaliex tagħmel sforz żejjed fuq il-qalb. Jekk għandek problema tal-qalb għandek tgħid lit-tabib tiegħek. Jekk waqt is-sess tħoss uġigħ f’sidrek, tkomplix fl-attività sesswali u għid lit-tabib tiegħek.

Qabel ma tieħu l-pilloli, għid lit-tabib tiegħek jekk għandek:
· anemija tat-tip ‘sickle cell’(abnormalita’ taċ-ċelloli ħomor tad-demm) 
· majeloma multipla (kanċer tal-mudullun) 
· lewkimja (kanċer taċ-ċelloli tad-demm) 
· kwalunkwe deformazzjoni tal-pene tiegħek 
· problema serji tal-fwied
· problema serja tal-kliewi

M’huwiex magħruf jekk CIALIS huwa effettiv f’pazjenti li kellhom: 
· kirurġija pelvika 
· tneħħija totali jew ta’ parti tal-glandola tal-prostata fejn jiġu mqatta’ n-nervituri tal-prostata (prostatektomija radikali li taffettwa n-nervituri).

[bookmark: _Hlk138087678][bookmark: _Hlk138150958]Jekk f’daqqa waħda tesperjenza tnaqqis jew telf tal-vista jew il-vista tiegħek hija ddeformata, oskurata waqt li qed tieħu CIALIS, waqqaf it-teħid ta’ CIALIS u kellem lit-tabib tiegħek minnufih.

Ġie nnotat tnaqqis jew telf ta’ smigħ f’daqqa f’xi pazjenti li qed jieħdu tadalafil. Għalkemm mhuwiex magħruf jekk l-avveniment hux relatat direttament ma’ tadalafil, jekk ikollok tnaqqis jew telf ta’ smigħ f’daqqa, waqqaf it-teħid ta’ CIALIS u kkuntattja minnufih lit-tabib tiegħek.

CIALIS m’huwiex intenzjonat biex jiġi użat min-nisa.

Tfal u adolexxenti
CIALIS mhux intenzjonat biex jintuża mit-tfal u minn adolexxenti taħt it-tmintax-il sena.

Mediċini oħra u CIALIS
Għid lit-tabib tiegħek jekk qiegħed tieħu, ħadt dan l-aħħar jew se tieħu xi mediċini oħra.

Tiħux CIALIS jekk diġà qed tieħu n-nitrati. 

Xi mediċini jistgħu jiġu affettwati minn CIALIS jew jistgħu jaffettwaw kemm CIALIS jaħdem tajjeb. Għid lit-tabib jew lill-ispiżjar tiegħek jekk diġà qed tieħu:

· alpha blocker (użat għat-trattament ta’ pressjoni għolja tad-demm jew għas-sintomi urinarji assoċjati ma’ iperplażja beninna tal-prostata). 
· mediċini oħra għat-trattament ta’ pressjoni għolja fid-demm.
· riociguat.
· inibitur ta’ 5-alpha reductase (użat fit-trattament ta’ iperplażja beninna tal-prostata). 
· mediċini bħall-pilloli ketoconazole (għat-trattament ta’ infezzjonijiet tal-moffa) u inibituri ta’ protease għat-trattament tal-AIDS jew tal-HIV.
· phenobarbital, phenytoin u carbamazepine (mediċini kontra l-aċċessjonijiet).
· rifampicin, erythromycin , clarithromycin jew itraconazole.
· trattamenti oħra għad-disfunzjoni erettili.


CIALIS max-xorb u mal-alkoħol
Tagħrif dwar l-effett tal-alkoħol qiegħed f’sezzjoni 3. Il-meraq tal-grapefruit jista’ jaffettwa kemm CIALIS jaħdem tajjeb u għandju jittieħed b’kawtela. Tkellem mat-tabib tiegħek għal aktar informazzjoni.

Fertilità
Meta ġew trattati l-klieb kien hemm tnaqqis fl-isperma u dan ġie osservat ukoll f’xi irġiel. Dan mhux probabbli li jwassal għal nuqqas ta’ fertilità.

Sewqan u tħaddim ta’ magni
Xi rġiel li ħadu CIALIS fl-istudji kliniċi rrapurtaw li kellhom xi sturdament. Oqgħod attent kif tirrejaġixxi għall-pilloli qabel ma ssuq jew tħaddem xi magni.

CIALIS fih il-lactose
Jekk ġejt mgħarraf mit-tabib tiegħek li għandek xi intolleranza għal xi zokkor, ikkuntattja lit-tabib qabel ma tieħu dan il-prodott mediċinali.

CIALIS fih is-sodium
Din il-mediċina fiha inqas minn mmol 1 ta’ sodium (23 mg) f’kull pillola, jiġifieri tista’ tgħid essenzjalment “ħielsa mis-sodium”.


3.	Kif għandek tieħu CIALIS

Dejjem għandek tieħu din il-mediċina skont il-parir tat-tabib. Iċċekkja mat-tabib jew mal-ispiżjar tiegħek jekk ikollok xi dubju. 

Il-pilloli CIALIS huma għall-użu orali u għall-irġiel biss. Ibla’ l-pillola sħiħa ma’ xi ftit ilma. Il-pilloli jistgħu jittieħdu mal-ikel jew fuq stonku vojt.

Id-doża rrakkomandata hija ta’ pillola waħda ta’ 5 mg darba kuljum li tittieħed bejn wieħed u ieħor dejjem fl-istess ħin. It-tabib tiegħek jista’ jaġġusta d-doża għal 2.5 mg skont ir-rispons tiegħek għal CIALIS. Din tingħata bħala pillola ta’ 2.5 mg. 
Tiħux CIALIS aktar minn darba kuljum.

Doża ta’ CIALIS darba kuljum tista’ tkun utili għall-irġiel li jaħsbu li jkollom attività sesswali darbtejn jew iżjed fil-ġimgħa.

Meta jittiehed darba kuljum CIALIS iħallik tikseb erezzjoni, meta stimulat sesswalment, f’kull ħun fl-24 siegħa tal-ġurnata. 
Huwa importanti li tkun taf li CIALIS ma jaħdimx jekk ma jkunx hemm stimolu sesswali. Ikun hemm bżonn li inti u s-sieħba tiegħek tistimulaw sesswalment lilkom infuskom qabel ma jkollkom x’taqsmu, l-istess kif kont tagħmel jekk ma kontx qiegħed tieħu xi mediċina għad-disfunzjoni erettili.

Ix-xorb ta’ l-alkoħol jista’ jaffettwa l-kapaċita’ li jkollok erezzjoni u jista’ temporanjament ibaxxilek il-pressjoni tad-demm. Jekk ħadt jew taħseb li ser tieħu CIALIS, evita li tixrob alkoħol eċċessiv (livell ta’ alkoħol fid-demm ta’ 0.08% jew aktar), minħabba li dan jista’ jżid ir-riskju ta’ sturdament meta tkun bil-wieqfa.

Jekk tieħu CIALIS aktar milli suppost
Ikkuntattja lit-tabib tiegħek. Jista’ jkollok xi effetti sekondarji kif deskritt f’sezzjoni 4.

Jekk tinsa tieħu CIALIS
Ħu d-doża tiegħek hekk kif tiftakar iżda tieħux doża doppja biex tpatti għal kull pillola li tkun insejt tieħu. M’għandekx tieħu CIALIS aktar minn darba kuljum.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

[bookmark: _Hlk138514567]Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux fuq kulħadd. Dawn l-effetti normalment ikunu ta’ natura ħafifa jew moderata.

Jekk ikollok xi effetti sekondarji minn dawn li ġejjin ieqaf milli tuża l-mediċina u fittex l-attenzjoni medika immedjatament:
-	reazzjonijiet allerġiċi li jinkludu raxx (frekwenza mhux komuni).
-	uġigħ fis-sider - tużax nitrati iżda fittex għajnuna medika immedjatament (frekwenza mhux komuni).
-	prijapiżmu, erezzjoni fit-tul u possibilment bl-uġigħ wara li tieħu CIALIS (frekwenza rari). Jekk għandek din it-tip ta’ erezzjoni, li ddum kontinwament għal aktar minn 4 sigħat għandek tikkuntattja lit-tabib immedjatament.
-	telf tal-vista f’daqqa waħda (frekwenza rari), vista ċentrali mċajpra, oskurata, iddeformata jew tnaqqis f’daqqa fil-vista (frekwenza mhux magħrufa). 

Effetti sekondarji oħra kienu rrapportati.

Komuni (jidhru f’1 sa 10 minn kull 100 pazjent)
· uġigħ ta’ ras, uġigħ tad-dahar. uġigħ fil-muskoli, uġigħ fid-dirgħajn u fir-riġlejn, ħmura fil-wiċċ, imnieħer miżdud u indiġestjoni. 

Mhux komuni (jidhru f’1 sa 10 minn kull 1,000 pazjent)
· sturdament, uġigħ fl-istonku, tħossok imdardar, tiddardar (rimettar), rifluss, vista mċajpra, uġigħ fl-għajnejn, diffikultà biex tieħu n-nifs, il-presenza ta’ demm fl-awrina, erezzjoni fit-tul, sensazzjoni li l-qalb qed tħabbat ħafna, rata tal-qalb mgħaġġla, pressjoni għolja tad-demm, pressjoni baxxa tad-demm, infriġ, żanżin fil-widnejn, nefħa fl-idejn, fis-saqajn jew fl-għekiesi u tħossok għajjien.

Rari (jidhru f’1 sa 10 minn kull 10,000 pazjent)
· ħass ħażin, konvulżjonijiet u telf temporanju tal-memorja, nefħa fil-kpiepel ta’ l-għajnejn, għajnejn ħomor, nuqqas jew telf tas-smigħ f’daqqa, urtikarja( nfafet ħomor u bil-ħaqq fuq wiċċ il-ġilda), dmija mill-pene, il-presenza ta’ demm fis-semen u żieda fl-għaraq.

B’mod rari ġew ukoll irrapportati attakk tal-qalb u puplesija f’irġiel li ħadu CIALIS. Ħafna minn dawn l-irġiel kellhom problemi tal-qalb magħrufa minn qabel ma ħadu din il-mediċina. 

B’mod rari, ġew irrappurtati każi ta’ tnaqqis jew telf ta’ vista, parzjali, temporanji jew permanenti f’għajn waħda jew fit-tnejn li huma.

[bookmark: _Hlk138514725]F’irġiel li ħadu CIALIS ġew irrapportati xi effetti sekondarji oħra rari, li ma dehrux f’studji kliniċi. Dawn jinkludu: 
· [bookmark: _Hlk138151100]l-emikranja, nefħa fil-wiċċ, reazzjonijiet allerġiċi serji li jikkaġunaw nefħa fil-wiċċ jew fil-griżmejn, raxxijiet severi fil-ġilda, xi disturbi li jkollhom effett fuq il-fluss tad-demm fl-għajnejn,taħbit irregolari tal-qalb, anġina u mewta kardijaka għal għarrieda.
· vista ċentrali mċajpra, oskurata, iddeformata jew tnaqqis f’daqqa fil-vista (frekwenza mhux magħrufa).

L-effett sekondarju ta’ sturdament ġie rrapportat b’mod aktar frekwenti fl-irġiel ’il fuq minn 75 sena li kienu qed jieħdu CIALIS. Dijarea ġie rrapportat b’mod aktar frekwenti fl-irġiel ’il fuq minn 65 sena li kienu qed jieħdu CIALIS.

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen CIALIS

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ skadenza li tidher fuq il-kartuna u l-folja wara ‘JIS’. Id-data ta’ skadenza tirreferi għal-aħħar ġurnata ta’ dak ix-xahar.

Aħżen fil-pakkett oriġinali sabiex tilqa’ mill-umdità. Taħżinx f’temperatura ’l fuq minn 30C.

Tarmix il-mediċini mal-ilma tad-dranaġġ jew mal-iskart domestiku. Staqsi lill-ispiżjar dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent. 


6.	Kontenut tal-pakkett u informazzjoni oħra

X’fih CIALIS

· Is-sustanza attiva hi tadalafil. Kull pillola fiha 2.5 mg ta’ tadalafil.
· Is-sustanzi l-oħra huma:
Qalba tal-pillola: lactose monohydrate (ara l-aħħar parti tas-sezzjoni 2) , croscarmellose sodium, hydroxypropylcellulose, microcrystalline cellulose, sodium laurilsulfate, magnesium stearate, ara sezzjoni 2 “CIALIS fih il-lactose”.
Kisja b’rita: lactose monohydrate, hypromellose, triacetin, titanium dioxide (E171), iron oxide isfar (E172), iron oxide aħmar (172), talc.

Kif jidher Cialis u l-kontenut tal-pakkett
CIALIS 2.5 mg hija pillola oranġjo-safra ċara miksija b’rita f’forma ta’ lewża u hija mmarkata b’"C 2½" fuq naħa waħda. 

CIALIS 2.5 mg issibu f’pakketti b’folji li fihom 28 pillola. 

Detentur tal-Awtorizzazzjoni għat-Tqegħid fis-Suq u l-Manifattur

Detentur tal-Awtorizzazzjoni għat-Tqegħid fis-Suq : Eli Lilly Nederland BV, Orteliuslaan 1000, 3528 BD UtrechtPapendorpseweg 83, 3528 BJ Utrecht, L-Olanda.

Manifattur: Lilly S.A., Avda. de la Industria 30, 28108 Alcobendas, Madrid, Spanja.

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	Belgique/België/Belgien
Eli Lilly Benelux S.A./N.V.
Tél/Tel: + 32-(0)2 548 84 84
	Lietuva
Eli Lilly Lietuva
Tel. +370 (5) 2649600

	България
ТП "Ели Лили Недерланд" Б.В. - България
тел. + 359 2 491 41 40
	Luxembourg/Luxemburg
Eli Lilly Benelux S.A./N.V.
Tél/Tel: + 32-(0)2 548 84 84

	Česká republika
ELI LILLY ČR, s.r.o.
Tel: + 420 234 664 111
	Magyarország
Lilly Hungária Kft.
Tel: + 36 1 328 5100

	Danmark
Eli Lilly Danmark A/S 
Tlf.: +45 45 26 60 00
	Malta
Charles de Giorgio Ltd.
Tel: + 356 25600 500

	Deutschland
Lilly Deutschland GmbH 
Tel. + 49-(0) 6172 273 2222
	Nederland
Eli Lilly Nederland B.V. 
Tel: + 31-(0) 30 60 25 800

	Eesti
Eli Lilly Nederland B.V.
Tel: +372 6 817 280
	Norge
Eli Lilly Norge A.S.
Tlf: + 47 22 88 18 00

	Ελλάδα
ΦΑΡΜΑΣΕΡΒ-ΛΙΛΛΥ Α.Ε.Β.Ε. 
Τηλ: +30 210 629 4600
	Österreich
Eli Lilly Ges.m.b.H.
Tel: + 43-(0) 1 711 780

	España
Lilly S.A. 
Tel: + 34-91 663 50 00
	Polska 
Eli Lilly Polska Sp. z o.o.
Tel: +48 22 440 33 00

	France
Lilly France
Tél: +33-(0) 1 55 49 34 34
	Portugal
Lilly Portugal Produtos Farmacêuticos, Lda
Tel: + 351-21-4126600

	Hrvatska
Eli Lilly Hrvatska d.o.o.
Tel: +385 1 2350 999
	România
Eli Lilly România S.R.L.
Tel: + 40 21 4023000

	Ireland
Eli Lilly and Company (Ireland) Limited
Tel: + 353-(0) 1 661 4377
	Slovenija
Eli Lilly farmacevtska družba, d.o.o.
Tel: +386 (0)1 580 00 10

	Ísland
Icepharma hf.
Sími: + 354 540 8000
	Slovenská republika
Eli Lilly Slovakia s.r.o.
Tel: + 421 220 663 111

	Italia
Eli Lilly Italia S.p.A.
Tel: + 39- 055 42571
	Suomi/Finland
Oy Eli Lilly Finland Ab
Puh/Tel: + 358-(0) 9 85 45 250

	Κύπρος
Phadisco Ltd 
Τηλ: +357 22 715000
	Sverige
Eli Lilly Sweden AB
Tel: + 46-(0) 8 7378800

	Latvija
Eli Lilly (Suisse) S.A Pārstāvniecība Latvijā
Tel: +371 67364000
	United Kingdom (Northern Ireland)
Eli Lilly and Company (Ireland) Limited
Tel: + 353-(0) 1 661 4377



Dan il-fuljett kien rivedut l-aħħar f’

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.eu/



Fuljett ta’ tagħrif : Informazzjoni għall-utent

CIALIS 5 mg pilloli miksijin b’rita
tadalafil


Aqra sew dan il-fuljett kollu qabel tibda tieħu din il-mediċina għax fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollom l-istess sinjali tal-mard bħal tiegħek.
· Jekk ikollok xi wieħed mill-effetti sekondarji għid lit-tabib jew lill-ispiżjar tiegħek. Dan jinkludi xi effetti sekondarji li m’humiex elenkati f’dan il-fuljett. Ara sezzjoni 4.

F’dan il-fuljett:
1.	X’inhu CIALIS u għalxiex jintuża
2.	X’għandek tkun taf qabel ma tieħu CIALIS
3.	Kif għandek tieħu CIALIS
4.	Effetti sekondarji possibbli
5.	Kif taħżen CIALIS
6.	Kontenut tal-pakkett u informazzjoni oħra


1.	X’inhu CIALIS u għalxiex jintuża

CIALIS għandu s-sustanza attiva tadalafil li jagħmel parti minn grupp ta’ mediċini msejħa inibituri tal-phosphodiesterase tip 5.

CIALIS 5 mg jintuża għat-trattament fl-irġiel adulti b’:
· disfunzjoni erettili. Dan jiġri meta raġel ma jkunx jista` jkollu, jew iżomm, pene iebes u erett kif inhu xieraq għall-attività sesswali. CIALIS intwera li jtejjeb b’mod sinifikanti l-kapaċità li jinkiseb pene erett u iebes li hu xieraq għall-attività sesswali.
Wara l-istimolu sesswali, CIALIS jaħdem billi jgħin lill-arterji fil-pene tiegħek jirrilassaw, u b’hekk jippermettu d-dħul tad-demm fil-pene tiegħek. Ir-riżultat ta’ dan huwa funzjoni erettili mtejba. CIALIS ma jgħinekx jekk m’ għandekx disfunzjoni erettili. Huwa importanti li tkun taf li CIALIS ma jaħdimx jekk ma jkunx hemm stimolu sesswali. Hemm bżonn li int u s-sieħba tiegħek tibdew il-logħob ta’ qabel l-kopulazzjoni sesswali, kif kontu tagħmlu kieku ma kontx qiegħed tieħu l-mediċina għad-disfunzjoni erettili.

-	sintomi urinarju assoċjati ma’ kundizzjoni komuni li tissejjaħ iperplażja beninna tal-prostata. Din hija meta l-glandola tal-prostata tikber bl-età. Is-sintomi jinkludu d-diffikultà biex tibda tgħaddi l-awrina, is-sensazzjoni li ma tkunx għaddejt l-awrina kollha u bżonn aktar frekwenti li tgħaddi l-awrina anki bil-lejl. CIALIS itejjeb il-fluss tad-demm lejn il-prostata u l-bużżieqa tal-awrina kif ukoll jirrilassa l-muskolu ta’ dawn l-organi u b’hekk jistgħu jonqsu s-sintomi tal-iperplażja beninna tal-prostata. Intwera li CIALIS jista’ jtejjeb dawn is-sintomi urinarji kmieni mill-1-2 ġimgħa mill-bidu tat-trattament.


2.	X’għandek tkun taf qabel ma tieħu CIALIS

Tiħux CIALIS jekk inti:

-	allerġiku għal tadalafil jew għal xi sustanzi oħra ta’ din il-mediċina (elenkati f’sezzjoni 6).

-	qed tieħu xi forma ta’ nitrate organiku jew donaturi ta' nitric oxide bħal amyl nitrite. Dan huwa grupp ta’ mediċini (“nitrati”) li jintużaw fit-trattament ta’ angina pectoris (“uġigħ fis-sider”). CIALIS intwera li jżid l-effetti ta’ dawn il-mediċini. Jekk qed tieħu xi forma ta’ nitrate jew m’ intix ċert, għid lit-tabib tiegħek.

-	għandek mard serju tal-qalb jew kellek attakk tal-qalb reċenti f’dawn l-aħħar 90 ġurnata. 

-	reċentement kellek attakk ta’ puplesija f’dawn l-aħħar 6 xhur.

-	għandek pressjoni tad-demm baxxa jew pressjoni tad-demm għolja mhux ikkontrollata.

-	qatt kellek telf tal-vista minħabba newropatija ottika iskemika anterjuri li m’hijiex arteritika (NAION), kundizzjoni li tiġi deskritta bħal “puplesija tal-għajn”.

· qed/a tieħu riociguat. Din il-mediċina tintuża għat-trattament tal-ipertensjoni arterjali pulmonarja (i.e., pressjoni għolja tad-demm fil-pulmuni) u ipertensjoni pulmonarja tromboembolika kronika (i.e., pressjoni għolja tad-demm fil-pulmuni kkawżata minn ċapep fid-demm). Ġie muri li inibituri ta’PDE5, bħal CIALIS,iżidu l-effetti ipotensivi ta’ din il-mediċina. Jekk qed/a tieħu riociguat jew m’intix ċert/a għid lit-tabib tiegħek.

Twissijiet u Prekawzjonijiet
Tkellem mat-tabib tiegħek qabel tieħu CIALIS.

Kun af li l-attivita’ sesswali għandha riskju possibbli għal pazjenti li jbatu minn mard tal-qalb għaliex tagħmel sforz żejjed fuq il-qalb. Jekk għandek problema tal-qalb għandek tgħid lit-tabib tiegħek. Jekk waqt is-sess tħoss uġigħ f’sidrek, tkomplix fl-attività sesswali u għid lit-tabib tiegħek.

Peress li l-iperplażja beninna tal-prostata u l-kanċer tal-prostata għandhom l-istess sintomi, it-tabib tiegħek se jeżaminak għall-kanċer tal-prostata qabel ma tibda t-trattament b’CIALIS għall-iperplażja beninna tal-prostata. CIALIS mhuwiex trattament għall-kanċer tal-prostata.

Qabel ma tieħu l-pilloli, għid lit-tabib tiegħek jekk għandek:
· anemija tat-tip ‘sickle cell’(abnormalita’ taċ-ċelloli ħomor tad-demm). 
· majeloma multipla (kanċer tal-mudullun). 
· lewkimja (kanċer taċ-ċelloli tad-demm). 
· kwalunkwe deformazzjoni tal-pene tiegħek. 
· problema serji tal-fwied.
· problema serja tal-kliewi.

M’huwiex magħruf jekk CIALIS huwa effettiv f’pazjenti li kellhom: 
· kirurġija pelvika. 
· tneħħija totali jew ta’ parti tal-glandola tal-prostata fejn jiġu mqatta’ n-nervituri tal-prostata (prostatektomija radikali li taffettwa n-nervituri).

[bookmark: _Hlk138151231]Jekk f’daqqa waħda tesperjenza tnaqqis jew telf tal-vista jew il-vista tiegħek hija ddeformata, oskurata waqt li qed tieħu CIALIS, waqqaf it-teħid ta’ CIALIS u kellem lit-tabib tiegħek minnufih.

Ġie nnotat tnaqqis jew telf ta’ smigħ f’daqqa f’xi pazjenti li qed jieħdu tadalafil. Għalkemm mhuwiex magħruf jekk l-avveniment hux relatat direttament ma’ tadalafil, jekk ikollok tnaqqis jew telf ta’ smigħ f’daqqa, waqqaf it-teħid ta’ CIALIS u kkuntattja minnufih lit-tabib tiegħek.

CIALIS m’huwiex intenzjonat biex jiġi użat min-nisa.

Tfal u adolexxenti
CIALIS mhux intenzjonat biex jintuża mit-tfal u minn adolexxenti taħt it-tmintax-il sena.

Mediċini oħra u CIALIS
Għid lit-tabib tiegħek jekk qiegħed tieħu, ħadt dan l-aħħar jew se tieħu xi mediċini oħra.

Tiħux CIALIS jekk diġà qed tieħu n-nitrati. 

Xi mediċini jistgħu jiġu affettwati minn CIALIS jew jistgħu jaffettwaw kemm CIALIS jaħdem tajjeb. Għid lit-tabib jew lill-ispiżjar tiegħek jekk diġà qed tieħu:

· alpha blocker (użat għat-trattament ta’ pressjoni għolja tad-demm jew għas-sintomi urinarji assoċjati ma’ iperplażja beninna tal-prostata). 
· mediċini oħra għat-trattament ta’ pressjoni għolja fid-demm.
· riociguat.
· inibitur ta’ 5-alpha reductase (użat fit-trattament ta’ iperplażja beninna tal-prostata). 
· mediċini bħall-pilloli ketoconazole (għat-trattament ta’ infezzjonijiet tal-moffa) u inibituri ta’ protease għat-trattament tal-AIDS u tal-HIV.
· phenobarbital, phenytoin u carbamazepine (mediċini kontra l-aċċessjonijiet).
· rifampicin, erythromycin , clarithromycin jew itraconazole.
· trattamenti oħra għad-disfunzjoni erettili.

CIALIS max-xorb u mal-alkoħol
Tagħrif dwar l-effett tal-alkoħol qiegħed f’sezzjoni 3. Il-meraq tal-grapefruit jista’ jaffettwa kemm CIALIS jaħdem tajjeb u għandju jittieħed b’kawtela. Tkellem mat-tabib tiegħek għal aktar informazzjoni.

Fertilità
Meta ġew trattati l-klieb kien hemm tnaqqis fl-isperma u dan ġie osservat ukoll f’xi irġiel. Dan mhux probabbli li jwassal għal nuqqas ta’ fertilità.

Sewqan u tħaddim ta’ magni
Xi rġiel li ħadu CIALIS fl-istudji kliniċi rrapurtaw li kellhom xi sturdament. Oqgħod attent kif tirrejaġixxi għall-pilloli qabel ma ssuq jew tħaddem xi magni.

CIALIS fih il-lactose
Jekk ġejt mgħarraf mit-tabib tiegħek li għandek xi intolleranza għal xi zokkor, ikkuntattja lit-tabib qabel ma tieħu dan il-prodott mediċinali.

CIALIS fih is-sodium
Din il-mediċina fiha inqas minn mmol 1 ta’ sodium (23 mg) f’kull pillola, jiġifieri tista’ tgħid essenzjalment “ħielsa mis-sodium”.


3.	Kif għandek tieħu CIALIS

Dejjem għandek tieħu din il-mediċina skont il-parir tat-tabib. Iċċekkja mat-tabib jew mal-ispiżjar tiegħek jekk ikollok xi dubju. 

Il-pilloli CIALIS huma għall-użu orali u għall-irġiel biss. Ibla’ l-pillola sħiħa ma’ xi ftit ilma. Il-pilloli jistgħu jittieħdu mal-ikel jew fuq stonku vojt.

Ix-xorb tal-alkoħol jista’ temporanjament ibaxxilek il-pressjoni tad-demm. Jekk ħadt jew taħseb li ser tieħu CIALIS, evita li tixrob alkoħol eċċessiv (livell ta’ alkoħol fid-demm ta’ 0.08% jew aktar), minħabba li dan jista’ jżid ir-riskju ta’ sturdament meta tkun bil-wieqfa.

Għat-trattament tad-disfunjoni erettili
Id-doża rrakkomandata hija ta’ pillola waħda ta’ 5 mg darba kuljum li tittieħed bejn wieħed u ieħor dejjem fl-istess ħin. It-tabib tiegħek jista’ jaġġusta d-doża għal 2.5 mg skont ir-rispons tiegħek għal CIALIS. Din se tingħata bħala pillola ta’ 2.5 mg.
Tiħux CIALIS aktar minn darba kuljum. 

Meta jittiehed darba kuljum CIALIS iħallik tikseb erezzjoni, meta stimulat sesswalment, f’kull ħun fl-24 siegħa tal-ġurnata. Doża ta’ CIALIS darba kuljum tista’ tkun utili għall-irġiel li jaħsbu li jkollom attività sesswali darbtejn jew iżjed fil-ġimgħa.
Huwa importanti li tkun taf li CIALIS ma jaħdimx jekk ma jkunx hemm stimolu sesswali. Ikun hemm bżonn li inti u s-sieħba tiegħek tistimulaw sesswalment lilkom infuskom qabel ma jkollkom x’taqsmu, l-istess kif kont tagħmel jekk ma kontx qiegħed tieħu xi mediċina għad-disfunzjoni erettili.

Ix-xorb tal-alkoħol jista’ jaffettwa l-kapaċita’ li jkollok erezzjoni. 

Għat-trattament tal-iperplażja beninna tal-prostata
Id-doża hija ta’ pillola waħda ta’ 5 mg darba kuljum li tittieħed bejn wieħed u ieħor dejjem fl-istess ħin. Jekk għandek iperplażja beninna tal-prostata u disfunjoni erettili, id-doża tibqa’ l-istess ta’ 5 mg li tittieħed darba kuljum.
Tiħux CIALIS aktar minn darba kuljum.

Jekk tieħu CIALIS aktar milli suppost
Ikkuntattja lit-tabib tiegħek. Jista’ jkollok xi effetti sekondarji kif deskritt f’sezzjoni 4.

Jekk tinsa tieħu CIALIS
Ħu d-doża tiegħek hekk kif tiftakar iżda tieħux doża doppja biex tpatti għal kull pillola li tkun insejt tieħu. M’għandekx tieħu CIALIS aktar minn darba kuljum.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux fuq kulħadd. Dawn l-effetti normalment ikunu ta’ natura ħafifa jew moderata.

Jekk ikollok xi effetti sekondarji minn dawn li ġejjin ieqaf milli tuża l-mediċina u fittex l-attenzjoni medika immedjatament:
-	reazzjonijiet allerġiċi li jinkludu raxx (frekwenza mhux komuni).
-	uġigħ fis-sider - tużax nitrati iżda fittex għajnuna medika immedjatament (frekwenza mhux komuni).
-	prijapiżmu, erezzjoni fit-tul u possibilment bl-uġigħ wara li tieħu CIALIS (frekwenza rari). Jekk għandek din it-tip ta’ erezzjoni, li ddum kontinwament għal aktar minn 4 sigħat għandek tikkuntattja lit-tabib immedjatament.
-	telf tal-vista f’daqqa waħda (frekwenza rari), vista ċentrali mċajpra, oskurata, iddeformata jew tnaqqis f’daqqa fil-vista (frekwenza mhux magħrufa). 

Effetti sekondarji oħra kienu rrapportati.

Komuni (jidhru f’1 sa 10 minn kull 100 pazjent)
· uġigħ ta’ ras, uġigħ tad-dahar. uġigħ fil-muskoli, uġigħ fid-dirgħajn u fir-riġlejn, ħmura fil-wiċċ, imnieħer miżdud u indiġestjoni. 

Mhux komuni (jidhru f’1 sa 10 minn kull 1,000 pazjent)
· sturdament, uġigħ fl-istonku, tħossok imdardar, tiddardar (rimettar), rifluss, vista mċajpra, uġigħ fl-għajnejn, diffikultà biex tieħu n-nifs, il-presenza ta’ demm fl-awrina, erezzjoni fit-tul, sensazzjoni li l-qalb qed tħabbat ħafna, rata tal-qalb mgħaġġla, pressjoni għolja tad-demm, pressjoni baxxa tad-demm, infriġ, żanżin fil-widnejn, nefħa fl-idejn, fis-saqajn jew fl-għekiesi u tħossok għajjien.

Rari (jidhru f’1 sa 10 minn kull 10,000 pazjent)
· ħass ħażin, konvulżjonijiet u telf temporanju tal-memorja, nefħa fil-kpiepel ta’ l-għajnejn, għajnejn ħomor, nuqqas jew telf tas-smigħ f’daqqa, urtikarja( nfafet ħomor u bil-ħaqq fuq wiċċ il-ġilda), dmija mill-pene, il-presenza ta’ demm fis-semen u żieda fl-għaraq.

B’mod rari ġew ukoll irrapportati attakk tal-qalb u puplesija f’irġiel li ħadu CIALIS. Ħafna minn dawn l-irġiel kellhom problemi tal-qalb magħrufa minn qabel ma ħadu din il-mediċina. 

B’mod rari, ġew irrappurtati każi ta’ tnaqqis jew telf ta’ vista, parzjali, temporanji jew permanenti f’għajn waħda jew fit-tnejn li huma.

F’irġiel li ħadu CIALIS ġew irrapportati xi effetti sekondarji oħra rari, li ma dehrux f’studji kliniċi. Dawn jinkludu: 
· [bookmark: _Hlk138151341]l-emikranja, nefħa fil-wiċċ, reazzjonijiet allerġiċi serji li jikkaġunaw nefħa fil-wiċċ jew fil-griżmejn, raxxijiet severi fil-ġilda, xi disturbi li jkollhom effett fuq il-fluss tad-demm fl-għajnejn,taħbit irregolari tal-qalb, anġina u mewta kardijaka għal għarrieda.
· vista ċentrali mċajpra, oskurata, iddeformata jew tnaqqis f’daqqa fil-vista (frekwenza mhux magħrufa).

L-effett sekondarju ta’ sturdament ġie rrapportat b’mod aktar frekwenti fl-irġiel ’il fuq minn 75 sena li kienu qed jieħdu CIALIS. Dijarea ġie rrapportat b’mod aktar frekwenti fl-irġiel ’il fuq minn 65 sena li kienu qed jieħdu CIALIS.

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen CIALIS

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ skadenza li tidher fuq il-kartuna u l-folja wara ‘JIS’. Id-data ta’ skadenza tirreferi għal-aħħar ġurnata ta’ dak ix-xahar.

Aħżen fil-pakkett oriġinali sabiex tilqa’ mill-umdità. Taħżinx f’temperatura ’l fuq minn 25C.
Tarmix il-mediċini mal-ilma tad-dranaġġ jew mal-iskart domestiku. Staqsi lill-ispiżjar dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent. 


6.	Kontenut tal-pakkett u informazzjoni oħra 

X’fih CIALIS

· Is-sustanza attiva hi tadalafil. Kull pillola fiha 5 mg ta’ tadalafil.
· Is-sustanzi l-oħra huma:
Qalba tal-pillola: lactose monohydrate (ara l-aħħar parti ta’ sezzjoni 2), croscarmellose sodium, hydroxypropylcellulose, microcrystalline cellulose, sodium laurilsulfate, magnesium stearate, ara sezzjoni 2 “CIALIS fih il-lactose”.
Kisja b’rita: lactose monohydrate, hypromellose, triacetin, titanium dioxide (E171), iron oxide isfar (E172), talc.

Kif jidher CIALIS u l-kontenut tal-pakkett
CIALIS 5 mg hija pillola safra ċara miksija b’rita f’forma ta’ lewża, u mmarkata b’"C 5" fuq naħa waħda. 

CIALIS 5 mg issibu f’pakketti b’folji li fihom 14, 28 jew 84 pillola. 

Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq u l-Manifattur

Detentur tal-Awtorizzazzjoni għat-Tqegħid fis-Suq : Eli Lilly Nederland BV, Orteliuslaan 1000, 3528 BD UtrechtPapendorpseweg 83, 3528 BJ Utrecht, L-Olanda.

Manifattur: Lilly S.A., Avda. de la Industria 30, 28108 Alcobendas, Madrid, Spanja.

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	Belgique/België/Belgien
Eli Lilly Benelux S.A./N.V.
Tél/Tel: + 32-(0)2 548 84 84
	Lietuva
Eli Lilly Lietuva
Tel. +370 (5) 2649600

	България
ТП "Ели Лили Недерланд" Б.В. - България
тел. + 359 2 491 41 40
	Luxembourg/Luxemburg
Eli Lilly Benelux S.A./N.V.
Tél/Tel: + 32-(0)2 548 84 84

	Česká republika
ELI LILLY ČR, s.r.o.
Tel: + 420 234 664 111
	Magyarország
Lilly Hungária Kft.
Tel: + 36 1 328 5100

	Danmark
Eli Lilly Danmark A/S 
Tlf.: +45 45 26 60 00
	Malta
Charles de Giorgio Ltd.
Tel: + 356 25600 500

	Deutschland
Lilly Deutschland GmbH 
Tel. + 49-(0) 6172 273 2222
	Nederland
Eli Lilly Nederland B.V. 
Tel: + 31-(0) 30 60 25 800

	Eesti
Eli Lilly Nederland B.V.
Tel: +372 6 817 280
	Norge
Eli Lilly Norge A.S.
Tlf: + 47 22 88 18 00

	Ελλάδα
ΦΑΡΜΑΣΕΡΒ-ΛΙΛΛΥ Α.Ε.Β.Ε. 
Τηλ: +30 210 629 4600
	Österreich
Eli Lilly Ges.m.b.H.
Tel: + 43-(0) 1 711 780

	España
Lilly S.A. 
Tel: + 34-91 663 50 00
	Polska 
Eli Lilly Polska Sp. z o.o.
Tel: +48 22 440 33 00

	France
Lilly France 
Tél: +33-(0) 1 55 49 34 34
	Portugal
Lilly Portugal Produtos Farmacêuticos, Lda
Tel: + 351-21-4126600

	Hrvatska
Eli Lilly Hrvatska d.o.o.
Tel: +385 1 2350 999
	România
Eli Lilly România S.R.L.
Tel: + 40 21 4023000

	Ireland
Eli Lilly and Company (Ireland) Limited
Tel: + 353-(0) 1 661 4377
	Slovenija
Eli Lilly farmacevtska družba, d.o.o.
Tel: +386 (0)1 580 00 10

	Ísland
Icepharma hf.
Sími: + 354 540 8000
	Slovenská republika
Eli Lilly Slovakia s.r.o.
Tel: + 421 220 663 111

	Italia
Eli Lilly Italia S.p.A.
Tel: + 39- 055 42571
	Suomi/Finland
Oy Eli Lilly Finland Ab
Puh/Tel: + 358-(0) 9 85 45 250

	Κύπρος
Phadisco Ltd 
Τηλ: +357 22 715000
	Sverige
Eli Lilly Sweden AB
Tel: + 46-(0) 8 7378800

	Latvija
Eli Lilly (Suisse) S.A Pārstāvniecība Latvijā
Tel: +371 67364000
	United Kingdom (Northern Ireland)
Eli Lilly and Company (Ireland) Limited
Tel: + 353-(0) 1 661 4377



Dan il-fuljett kien rivedut l-aħħar f’

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.eu/


Fuljett ta’ tagħrif: Informazzjoni għall-utent

CIALIS 10 mg pilloli miksijin b’rita
tadalafil


Aqra sew dan il-fuljett kollu qabel tibda tieħu din il-mediċina għax fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollom l-istess sinjali ta’ mard bħal tiegħek.
· Jekk ikollok xi wieħed mill-effetti sekondarji għid lit-tabib jew lill-ispiżjar tiegħek. Dan jinkludi xi effetti sekondarji li mhumiex elenkati f’dan il-fuljett. Ara sezzjoni 4.

F’dan il-fuljett:
1.	X’inhu CIALIS u għalxiex jintuża
2.	X’għandek tkun taf qabel ma tieħu CIALIS
3.	Kif għandek tieħu CIALIS
4.	Effetti sekondarji possibbli
5.	Kif taħżen CIALIS
6.	Il-kontenut tal-pakkett u informazzjoni oħra


1.	X’inhu CIALIS u għalxiex jintuża

CIALIS huwa trattament għall-irġiel adulti b’disfunzjoni erettili. Dan jiġri meta raġel ma jkunx jista` jkollu, jew iżomm, pene iebes u erett kif inhu xieraq għall-attività sesswali. CIALIS intwera li jtejjeb b’mod sinifikanti l-kapaċità li jinkiseb pene erett u iebes li hu xieraq għall-attività sesswali.

CIALIS għandu s-sustanza attiva tadalafil li jagħmel parti minn grupp ta’ mediċini msejħa inibituri tal-phosphodiesterase tip 5. Wara l-istimolu sesswali, CIALIS jaħdem billi jgħin lill-arterji fil-pene tiegħek jirrilassaw, u b’hekk jippermettu d-dħul tad-demm fil-pene tiegħek. Ir-riżultat ta’ dan huwa funzjoni erettili mtejba. CIALIS ma jgħinekx jekk m’ għandekx disfunzjoni erettili. 

Huwa importanti li tkun taf li CIALIS ma jaħdimx jekk ma jkunx hemm stimolu sesswali. Hemm bżonn li int u s-sieħba tiegħek tibdew il-logħob ta’ qabel l-kopulazzjoni sesswali, kif kontu tagħmlu kieku ma kontx qiegħed tieħu l-mediċina għad-disfunzjoni erettili.


2.	X’għandek tkun taf qabel ma tieħu CIALIS

Tiħux CIALIS jekk inti:

-	allerġiku għal tadalafil jew għal xi sustanzi oħra ta’ din il-mediċina (elenkati f’sezzjoni 6).

-	qed tieħu xi forma ta’ nitrate organiku jew donaturi ta' nitric oxide bħal amyl nitrite. Dan huwa grupp ta’ mediċini (“nitrati”) li jintużaw fit-trattament ta’ angina pectoris (“uġigħ fis-sider”). CIALIS intwera li jżid l-effetti ta’ dawn il-mediċini. Jekk qed tieħu xi forma ta’ nitrate jew m’ intix ċert, għid lit-tabib tiegħek.

-	għandek mard serju tal-qalb jew kellek attakk tal-qalb reċenti f’dawn l-aħħar 90 ġurnata. 

-	reċentement kellek attakk ta’ puplesija f’dawn l-aħħar 6 xhur.

-	għandek pressjoni tad-demm baxxa jew pressjoni tad-demm għolja mhux ikkontrollata.

-	qatt kellek telf tal-vista minħabba newropatija ottika iskemika anterjuri li m’hijiex arteritika (NAION), kundizzjoni li tiġi deskritta bħal “puplesija tal-għajn”.

· qed/a tieħu riociguat. Din il-mediċina tintuża għat-trattament tal-ipertensjoni arterjali pulmonarja (i.e., pressjoni għolja tad-demm fil-pulmuni) u ipertensjoni pulmonarja tromboembolika kronika (i.e., pressjoni għolja tad-demm fil-pulmuni kkawżata minn ċapep fid-demm). Ġie muri li inibituri ta’PDE5, bħal CIALIS,iżidu l-effetti ipotensivi ta’ din il-mediċina. Jekk qed/a tieħu riociguat jew m’intix ċert/a għid lit-tabib tiegħek.

Twissijiet u prekawzjonijiet 
Tkellem mat-tabib tiegħek qabel tieħu CIALIS.

Kun af li l-attività sesswali għandha riskju possibbli għal pazjenti li jbatu minn mard tal-qalb għaliex tagħmel sforz żejjed fuq il-qalb. Jekk għandek problema tal-qalb għandek tgħid lit-tabib tiegħek. Jekk waqt is-sess tħoss uġigħ f’sidrek, tkomplix fl-attività sesswali u għid lit-tabib tiegħek.

Qabel ma tieħu l-pilloli, għid lit-tabib tiegħek jekk għandek:
· anemija tat-tip ‘sickle cell’(abnormalità taċ-ċelloli ħomor tad-demm) 
· majeloma multipla (kanċer tal-mudullun) 
· lewkimja (kanċer taċ-ċelloli tad-demm) 
· kwalunkwe deformazzjoni tal-pene tiegħek 
· problema serji tal-fwied
· problema serja tal-kliewi

M’huwiex magħruf jekk CIALIS huwa effettiv f’pazjenti li kellhom: 
· kirurġija pelvika 
· tneħħija totali jew ta’ parti tal-glandola tal-prostata fejn jiġu mqatta’ n-nervituri tal-prostata (prostatektomija radikali li taffettwa n-nervituri).

[bookmark: _Hlk138151420]Jekk f’daqqa waħda tesperjenza tnaqqis jew telf tal-vista jew il-vista tiegħek hija ddeformata, oskurata waqt li qed tieħu CIALIS, waqqaf it-teħid ta’ CIALIS u kellem lit-tabib tiegħek minnufih.

Ġie nnotat tnaqqis jew telf ta’ smigħ f’daqqa f’xi pazjenti li qed jieħdu tadalafil. Għalkemm mhuwiex magħruf jekk l-avveniment hux relatat direttament ma’ tadalafil, jekk ikollok tnaqqis jew telf ta’ smigħ f’daqqa, waqqaf it-teħid ta’ CIALIS u kkuntattja minnufih lit-tabib tiegħek.

CIALIS m’huwiex intenzjonat biex jiġi użat min-nisa.

Tfal u adolexxenti
CIALIS mhux intenzjonat biex jintuża mit-tfal u minn adolexxenti taħt it-tmintax-il sena.

Mediċini oħra u CIALIS
Għid lit-tabib tiegħek jekk qiegħed tieħu, ħadt dan l-aħħar jew se tieħu xi mediċini oħra.

Tiħux CIALIS jekk diġà qed tieħu n-nitrati. 

Xi mediċini jistgħu jiġu affettwati minn CIALIS jew jistgħu jaffettwaw kemm CIALIS jaħdem tajjeb. Għid lit-tabib jew lill-ispiżjar tiegħek jekk diġà qed tieħu:

· alpha blocker (użat għat-trattament ta’ pressjoni għolja tad-demm jew għas-sintomi urinarji assoċjati ma’ iperplażja beninna tal-prostata). 
· mediċini oħra għat-trattament ta’ pressjoni għolja fid-demm.
· riociguat.
· inibitur ta’ 5-alpha reductase (użat fit-trattament ta’ iperplażja beninna tal-prostata). 
· Mediċini bħall-pilloli ketoconazole għat-trattament ta’ infezzjonijiet tal-moffa) u inibituri ta’ protease għat-trattament tal-AIDS jew tal-HIV.
· phenobarbital, phenytoin u carbamazepine (mediċini kontra l-aċċessjonijiet).
· rifampicin, erythromycin , clarithromycin jew itraconazole.
· trattamenti oħra għad-disfunzjoni erettili.


CIALIS max-xorb u mal-alkoħol
Tagħrif dwar l-effett tal-alkoħol qiegħed f’sezzjoni 3. Il-meraq tal-grapefruit jista’ jaffettwa kemm CIALIS jaħdem tajjeb u għandju jittieħed b’kawtela. Tkellem mat-tabib tiegħek għal aktar informazzjoni.

Fertilità
Meta ġew trattati l-klieb kien hemm tnaqqis fl-isperma u dan ġie osservat ukoll f’xi irġiel. Dan mhux probabbli li jwassal għal nuqqas ta’ fertilità.

Sewqan u tħaddim ta’ magni
Xi rġiel li ħadu CIALIS fl-istudji kliniċi rrapurtaw li kellhom xi sturdament. Oqgħod attent kif tirrejaġixxi għall-pilloli qabel ma ssuq jew tħaddem xi magni.

CIALIS fih il-lactose
Jekk ġejt mgħarraf mit-tabib tiegħek li għandek xi intolleranza għal xi zokkor, ikkuntattja lit-tabib qabel ma tieħu dan il-prodott mediċinali.

CIALIS fih is- sodium
Din il-mediċina fiha inqas minn mmol 1 ta’ sodium (23 mg) f’kull pillola, jiġifieri tista’ tgħid essenzjalment “ħielsa mis-sodium”.


3.	Kif għandek tieħu CIALIS

Dejjem għandek tieħu din il-mediċina skont il-parir tat-tabib. Iċċekkja mat-tabib jew mal-ispiżjar tiegħek jekk ikollok xi dubju. 

Il-pilloli CIALIS huma għall-użu orali u għall-irġiel biss. Ibla’ l-pillola sħiħa ma’ xi ftit ilma. Il-pilloli jistgħu jittieħdu mal-ikel jew fuq stonku vojt.

Id-doża rakkmandata tal-bidu hija pillola ta’ 10 mg qabel l-attivita’ sesswali. Jekk l-effett ta’ din id-doża huwa ħafif wisq, it-tabib tiegħek jista’ jżidlek id-doża sa 20 mg. Il-pilloli ta’ CIALIS huma għall-użu orali. 

Tista’ tieħu pillola ta’ CIALIS mill-inqas 30 minuta qabel l-attivita’ sesswali. 
CIALIS jista’ jibqa’ effettiv sa 36 siegħa wara li tieħu l-pillola. 

Tiħux CIALIS aktar minn darba kuljum. CIALIS 10 mg u 20 mg huwa intenzjonat għall-użu qabel attività sesswali prevista u mhux irrakkomandat għall-użu kontinwu ta’ kuljum.

Huwa importanti li tkun taf li CIALIS ma jaħdimx jekk ma jkunx hemm stimolu sesswali. Hemm bżonn li int u s-sieħba tiegħek tibdew il-logħob ta’ qabel il-kopulazzjoni sesswali, kif kontu tagħmlu kieku ma kontx qiegħed tieħu mediċina għad-disfunzjoni erettili.

Ix-xorb tal-alkoħol jista’ jaffettwa l-kapaċita’ li jkollok erezzjoni u jista’ temporanjament ibaxxilek il-pressjoni tad-demm. Jekk ħadt jew taħseb li ser tieħu CIALIS, evita li tixrob alkoħol eċċessiv (livell ta’ alkoħol fid-demm ta’ 0.08% jew aktar), minħabba li dan jista’ jżid ir-riskju ta’ sturdament meta tkun bil-wieqfa.

Jekk tieħu CIALIS aktar milli suppost
Ikkuntattja lit-tabib tiegħek. Jista’ jkollok xi effetti sekondarji kif deskritt f’sezzjoni 4.

Jekk għandek aktar mistoqsijiet dwar l-użu ta’ din il-mediċina , staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux fuq kulħadd. Dawn l-effetti normalment ikunu ta’ natura ħafifa jew moderata.

Jekk ikollok xi effetti sekondarji minn dawn li ġejjin ieqaf milli tuża l-mediċina u fittex l-attenzjoni medika immedjatament:
- 	reazzjonijiet allerġiċi li jinkludu raxx (frekwenza mhux komuni).
-	uġigħ fis-sider - tużax nitrati iżda fittex għajnuna medika immedjatament (frekwenza mhux komuni).
- 	prijapiżmu, erezzjoni fit-tul u possibilment bl-uġigħ wara li tieħu CIALIS (frekwenza rari). Jekk għandek din it-tip ta’ erezzjoni, li ddum kontinwament għal aktar minn 4 sigħat għandek tikkuntattja lit-tabib immedjatament.
-	telf tal-vista f’daqqa waħda (frekwenza rari), vista ċentrali mċajpra, oskurata, iddeformata jew tnaqqis f’daqqa fil-vista (frekwenza mhux magħrufa). 

Effetti sekondarji oħra kienu rrapportati.

Komuni (jidhru f’1 sa 10 minn kull 100 pazjent)
· uġigħ ta’ ras, uġigħ tad-dahar. uġigħ fil-muskoli, uġigħ fid-dirgħajn u fir-riġlejn, ħmura fil-wiċċ, imnieħer miżdud u indiġestjoni. 

Mhux komuni (jidhru f’1 sa 10 minn kull 1,000 pazjent)
· sturdament, uġigħ fl-istonku, tħossok imdardar, tiddardar (rimettar), rifluss, vista mċajpra, uġigħ fl-għajnejn, diffikultà biex tieħu n-nifs, il-presenza ta’ demm fl-awrina, erezzjoni fit-tul, sensazzjoni li l-qalb qed tħabbat ħafna, rata tal-qalb mgħaġġla, pressjoni għolja tad-demm, pressjoni baxxa tad-demm, infriġ, żanżin fil-widnejn, nefħa fl-idejn, fis-saqajn jew fl-għekiesi u tħossok għajjien.

Rari (jidhru f’1 sa 10 minn kull 10,000 pazjent)
· ħass ħażin, konvulżjonijiet u telf temporanju tal-memorja, nefħa fil-kpiepel ta’ l-għajnejn, għajnejn ħomor, nuqqas jew telf tas-smigħ f’daqqa, urtikarja( nfafet ħomor u bil-ħaqq fuq wiċċ il-ġilda), dmija mill-pene, il-presenza ta’ demm fis-semen u żieda fl-għaraq.

B’mod rari ġew ukoll irrapportati attakk tal-qalb u puplesija f’irġiel li ħadu CIALIS. Ħafna minn dawn l-irġiel kellhom problemi tal-qalb magħrufa minn qabel ma ħadu din il-mediċina. 

B’mod rari, ġew irrappurtati każi ta’ tnaqqis jew telf ta’ vista, parzjali, temporanji jew permanenti f’għajn waħda jew fit-tnejn li huma.

F’irġiel li ħadu CIALIS ġew irrapportati xi effetti sekondarji oħra rari, li ma dehrux f’studji kliniċi. Dawn jinkludu: 
· l-emikranja, nefħa fil-wiċċ, reazzjonijiet allerġiċi serji li jikkaġunaw nefħa fil-wiċċ jew fil-griżmejn, raxxijiet severi fil-ġilda, xi disturbi li jkollhom effett fuq il-fluss tad-demm fl-għajnejn,taħbit irregolari tal-qalb, anġina u mewta kardijaka għal għarrieda.
· vista ċentrali mċajpra, oskurata, iddeformata jew tnaqqis f’daqqa fil-vista (frekwenza mhux magħrufa).

L-effett sekondarju ta’ sturdament ġie rrapportat b’mod aktar frekwenti fl-irġiel ’il fuq minn 75 sena li kienu qed jieħdu CIALIS. Dijarea ġie rrapportat b’mod aktar frekwenti fl-irġiel ’il fuq minn 65 sena li kienu qed jieħdu CIALIS.

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen CIALIS

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data tal-iskadenza li tidher fuq il-kartuna u l-folja wara ‘JIS’. Id-data tal-iskadenza tirreferi għall-aħħar ġurnata ta’ dak ix-xahar.

Aħżen fil-pakkett oriġinali sabiex tilqa’ mill-umdità. Taħżinx f’temperatura ’l fuq minn 30C.

Tarmix il-mediċini mal-ilma tad-dranaġġ jew mal-iskart domestiku. Staqsi lill-ispiżjar dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent. 


6.	Kontenut tal-pakkett u informazzjoni oħra

X’fih CIALIS

· Is-sustanza attiva hi tadalafil. Kull pillola fiha 10 mg ta’ tadalafil.
· Is-sustanzi l-oħra huma:
Qalba tal-pillola: lactose monohydrate (ara l-aħħar parti tas-sezzjoni 20, croscarmellose sodium, hydroxypropylcellulose, microcrystalline cellulose, sodium laurilsulfate, magnesium stearate, ara sezzjoni 2 “CIALIS fih il-lactose”.
Kisja b’rita: lactose monohydrate, hypromellose, triacetin, titanium dioxide (E171), iron oxide yellow (E172), talc.

Kif jidher CIALIS u l-kontenut tal-pakkett
CIALIS 10 mg hija pillola safra ċara miksija b’rita, f’forma ta’ lewża u huma mmarkata b’"C 10" fuq naħa waħda. 

CIALIS 10 mg issibu f’pakketti b’folji ta’ 4 pilloli.

Detentur tal-Awtorizzazzjoni għat-Tqegħid fis-Suq u l-Manifattur

Detentur tal-Awtorizzazzjoni għat-Tqegħid fis-Suq : Eli Lilly Nederland BV, Orteliuslaan 1000, 3528 BD UtrechtPapendorpseweg 83, 3528 BJ Utrecht, L-Olanda.

Manifattur: Lilly S.A., Avda. de la Industria 30, 28108 Alcobendas, Madrid, Spanja.

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	Belgique/België/Belgien
Eli Lilly Benelux S.A./N.V.
Tél/Tel: + 32-(0)2 548 84 84
	Lietuva
Eli Lilly Lietuva
Tel. +370 (5) 2649600

	България
ТП "Ели Лили Недерланд" Б.В. - България
тел. + 359 2 491 41 40
	Luxembourg/Luxemburg
Eli Lilly Benelux S.A./N.V.
Tél/Tel: + 32-(0)2 548 84 84

	Česká republika
ELI LILLY ČR, s.r.o.
Tel: + 420 234 664 111
	Magyarország
Lilly Hungária Kft.
Tel: + 36 1 328 5100

	Danmark
Eli Lilly Danmark A/S 
Tlf.: +45 45 26 60 00
	Malta
Charles de Giorgio Ltd.
Tel: + 356 25600 500

	Deutschland
Lilly Deutschland GmbH 
Tel. + 49-(0) 6172 273 2222
	Nederland
Eli Lilly Nederland B.V. 
Tel: + 31-(0) 30 60 25 800

	Eesti
Eli Lilly Nederland B.V. 
Tel: +372 6 817 280
	Norge
Eli Lilly Norge A.S.
Tlf: + 47 22 88 18 00

	Ελλάδα
ΦΑΡΜΑΣΕΡΒ-ΛΙΛΛΥ Α.Ε.Β.Ε. 
Τηλ: +30 210 629 4600
	Österreich
Eli Lilly Ges.m.b.H.
Tel: + 43-(0) 1 711 780

	España
Lilly S.A. 
Tel: + 34-91 663 50 00
	Polska 
Eli Lilly Polska Sp. z o.o.
Tel: +48 22 440 33 00

	France
Lilly France 
Tél: +33-(0) 1 55 49 34 34
	Portugal
Lilly Portugal Produtos Farmacêuticos, Lda
Tel: + 351-21-4126600

	Hrvatska
Eli Lilly Hrvatska d.o.o.
Tel: +385 1 2350 999
	România
Eli Lilly România S.R.L.
Tel: + 40 21 4023000

	Ireland
Eli Lilly and Company (Ireland) Limited
Tel: + 353-(0) 1 661 4377
	Slovenija
Eli Lilly farmacevtska družba, d.o.o.
Tel: +386 (0)1 580 00 10

	Ísland
Icepharma hf.
Sími: + 354 540 8000
	Slovenská republika
Eli Lilly Slovakia s.r.o.
Tel: + 421 220 663 111

	Italia
Eli Lilly Italia S.p.A.
Tel: + 39- 055 42571
	Suomi/Finland
Oy Eli Lilly Finland Ab
Puh/Tel: + 358-(0) 9 85 45 250

	Κύπρος
Phadisco Ltd 
Τηλ: +357 22 715000
	Sverige
Eli Lilly Sweden AB
Tel: + 46-(0) 8 7378800

	Latvija
Eli Lilly (Suisse) S.A Pārstāvniecība Latvijā
Tel: +371 67364000
	United Kingdom (Northern Ireland)
Eli Lilly and Company (Ireland) Limited
Tel: + 353-(0) 1 661 4377



Dan il-fuljett kien rivedut l-aħħar f’

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.eu/


Fuljett ta’ tagħrif: Informazzjoni għall-utent

CIALIS 20 mg pilloli miksijin b’rita
tadalafil


Aqra sew dan il-fuljett kollu qabel tibda tieħu din il-mediċina għax fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew spiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollhom l-istess sinjali ta’ mard bħal tiegħek.
· Jekk ikollok xi wieħed mill-effetti sekondarji għid lit-tabib jew lill-ispiżjar tiegħek. Dan jinkludi xi effetti sekondarji li mhumiex elenkati f’dan il-fuljett. Ara sezzjoni 4.


F’dan il-fuljett:
1.	X’inhu CIALIS u għalxiex jintuża
2.	X’għandek tkun taf qabel ma tieħu CIALIS
3.	Kif għandek tieħu CIALIS
4.	Effetti sekondarji possibbli
5.	Kif taħżen CIALIS
6.	Il-kontenut tal-pakkett u informazzjoni oħra


1.	X’inhu CIALIS u għalxiex jintuża

CIALIS huwa trattament għall-irġiel adulti b’disfunzjoni erettili. Dan jiġri meta raġel ma jkunx jista` jkollu, jew iżomm, pene iebes u erett kif inhu xieraq għall-attività sesswali. CIALIS intwera li jtejjeb b’mod sinifikanti l-kapaċità li jinkiseb pene erett u iebes li hu xieraq għall-attività sesswali.

CIALIS għandu s-sustanza attiva tadalafil li jagħmel parti minn grupp ta’ mediċini msejħa inibituri tal-phosphodiesterase tip 5. Wara l-istimolu sesswali, CIALIS jaħdem billi jgħin lill-arterji fil-pene tiegħek jirrilassaw, u b’hekk jippermettu d-dħul tad-demm fil-pene tiegħek. Ir-riżultat ta’ dan huwa funzjoni erettili mtejba. CIALIS ma jgħinekx jekk m’ għandekx disfunzjoni erettili. 

Huwa importanti li tkun taf li CIALIS ma jaħdimx jekk ma jkunx hemm stimolu sesswali. Hemm bżonn li int u s-sieħba tiegħek tibdew il-logħob ta’ qabel l-kopulazzjoni sesswali, kif kontu tagħmlu kieku ma kontx qiegħed tieħu l-mediċina għad-disfunzjoni erettili.


2.	X‘għandek tkun taf qabel ma tieħu CIALIS

Tiħux CIALIS jekk inti:

-	allerġiku għal tadalafil jew għal xi sustanzi oħra ta’ din il-mediċina (elenkati f’sezzjoni 6).

-	qed tieħu xi forma ta’ nitrate organiku jew donaturi ta' nitric oxide bħal amyl nitrite. Dan huwa grupp ta’ mediċini (“nitrati”) li jintużaw fit-trattament ta’ angina pectoris (“uġigħ fis-sider”). CIALIS intwera li jżid l-effetti ta’ dawn il-mediċini. Jekk qed tieħu xi forma ta’ nitrate jew m’ intix ċert, għid lit-tabib tiegħek.

-	għandek mard serju tal-qalb jew kellek attakk tal-qalb reċenti f’dawn l-aħħar 90 ġurnata. 

-	reċentement kellek attakk ta’ puplesija f’dawn l-aħħar 6 xhur.

-	għandek pressjoni tad-demm baxxa jew pressjoni tad-demm għolja mhux ikkontrollata.

-	qatt kellek telf tal-vista minħabba newropatija ottika iskemika anterjuri li m’hijiex arteritika (NAION), kundizzjoni li tiġi deskritta bħal “puplesija tal-għajn”.

· qed/a tieħu riociguat. Din il-mediċina tintuża għat-trattament tal-ipertensjoni arterjali pulmonarja (i.e., pressjoni għolja tad-demm fil-pulmuni) u ipertensjoni pulmonarja tromboembolika kronika (i.e., pressjoni għolja tad-demm fil-pulmuni kkawżata minn ċapep fid-demm). Ġie muri li inibituri ta’PDE5, bħal CIALIS,iżidu l-effetti ipotensivi ta’ din il-mediċina. Jekk qed/a tieħu riociguat jew m’intix ċert/a għid lit-tabib tiegħek.

Twissijiet u prekawzjonijiet 
Tkellem mat-tabib tiegħek qabel tieħu CIALIS.

Kun af li l-attività sesswali għandha riskju possibbli għal pazjenti li jbatu minn mard tal-qalb għaliex tagħmel sforz żejjed fuq il-qalb. Jekk għandek problema tal-qalb għandek tgħid lit-tabib tiegħek. Jekk waqt is-sess tħoss uġigħ f’sidrek, tkomplix fl-attività sesswali u għid lit-tabib tiegħek.

Qabel ma tieħu l-pilloli, għid lit-tabib tiegħek jekk għandek:
· anemija tat-tip ‘sickle cell’(abnormalità taċ-ċelloli ħomor tad-demm) 
· majeloma multipla (kanċer tal-mudullun) 
· lewkimja (kanċer taċ-ċelloli tad-demm) 
· kwalunkwe deformazzjoni tal-pene tiegħek 
· problema serji tal-fwied
· problema serja tal-kliewi

M’huwiex magħruf jekk CIALIS huwa effettiv f’pazjenti li kellhom: 
· kirurġija pelvika 
· tneħħija totali jew ta’ parti tal-glandola tal-prostata fejn jiġu mqatta’ n-nervituri tal-prostata (prostatektomija radikali li taffettwa n-nervituri).

Jekk f’daqqa waħda tesperjenza tnaqqis jew telf tal-vista jew il-vista tiegħek hija ddeformata, oskurata waqt li qed tieħu CIALIS, waqqaf it-teħid ta’ CIALIS u kellem lit-tabib tiegħek minnufih.

Ġie nnotat tnaqqis jew telf ta’ smigħ f’daqqa f’xi pazjenti li qed jieħdu tadalafil. Għalkemm mhuwiex magħruf jekk l-avveniment hux relatat direttament ma’ tadalafil, jekk ikollok tnaqqis jew telf ta’ smigħ f’daqqa, waqqaf it-teħid ta’ CIALIS u kkuntattja minnufih lit-tabib tiegħek.

CIALIS m’huwiex intenzjonat biex jiġi użat min-nisa.

Tfal u adolexxenti
CIALIS mhux intenzjonat biex jintuża mit-tfal u minn adolexxenti taħt it-tmintax-il sena.

Mediċini oħra u CIALIS

Għid lit-tabib tiegħek jekk qiegħed tieħu, ħadt dan l-aħħar jew se tieħu xi mediċini oħra.

Tiħux CIALIS jekk diġà qed tieħu n-nitrati. 

Xi mediċini jistgħu jiġu affettwati minn CIALIS jew jistgħu jaffettwaw kemm CIALIS jaħdem tajjeb. Għid lit-tabib jew lill-ispiżjar tiegħek jekk diġà qed tieħu:

· alpha blocker (użat għat-trattament ta’ pressjoni għolja tad-demm jew għas-sintomi urinarji assoċjati ma’ iperplażja beninna tal-prostata). 
· mediċini oħra għat-trattament ta’ pressjoni għolja fid-demm.
· riociguat.
· inibitur ta’ 5-alpha reductase (użat fit-trattament ta’ iperplażja beninna tal-prostata). 
· mediċini bħall-pilloli ketoconazole (għat-trattament ta’ infezzjonijiet tal-moffa) u inibituri ta’ protease għat-trattament tal-AIDS jew tal-HIV.
· phenobarbital, phenytoin u carbamazepine (mediċini kontra l-aċċessjonijiet).
· rifampicin, erythromycin , clarithromycin jew itraconazole.
· trattamenti oħra għad-disfunzjoni erettili.

CIALIS max-xorb u mal-alkoħol
Tagħrif dwar l-effett tal-alkoħol qiegħed f’sezzjoni 3. Il-meraq tal-grapefruit jista’ jaffettwa kemm CIALIS jaħdem tajjeb u għandju jittieħed b’kawtela. Tkellem mat-tabib tiegħek għal aktar informazzjoni.

Fertilità
Meta ġew trattati l-klieb kien hemm tnaqqis fl-isperma u dan ġie osservat ukoll f’xi irġiel. Dan mhux probabbli li jwassal għal nuqqas ta’ fertilità.

Sewqan u tħaddim ta’ magni
Xi rġiel li ħadu CIALIS fl-istudji kliniċi rrapurtaw li kellhom xi sturdament. Oqgħod attent kif tirrejaġixxi għall-pilloli qabel ma ssuq jew tħaddem xi magni.

CIALIS fih il-lactose
Jekk ġejt mgħarraf mit-tabib tiegħek li għandek xi intolleranza għal xi zokkor, ikkuntattja lit-tabib qabel ma tieħu dan il-prodott mediċinali.

[bookmark: _Hlk50559389]CIALIS fih is- sodium
Din il-mediċina fiha inqas minn mmol 1 ta’ sodium (23 mg) f’kull pillola, jiġifieri tista’ tgħid essenzjalment “ħielsa mis-sodium”.

3.	Kif għandek tieħu CIALIS

Dejjem għandek tieħu din il-mediċina skont il-parir tat-tabib. Iċċekkja mat-tabib jew mal-ispiżjar tiegħek jekk ikollok xi dubju. 

Il-pilloli ta’ CIALIS huma għall-użu orali fl-irġiel biss. Ibla’ l-pillola sħiħa bi ftit ilma. Il-pilloli jistgħu jittieħdu mal-ikel jew fuq stonku vojt.


Id-doża rakkmandata tal-bidu hija ta’ pillola waħda ta’ 10 mg qabel l-attivita’ sesswali. Madankollu, inti ġejt mogħti d-doża ta’ pillola waħda ta’ 20 mg minħabba li t-tabib iddeċieda li d-doża rrakkomandata ta’ 10mg hija ħafifa wisq. 

Tista’ tieħu pillola ta’ CIALIS mill-inqas 30 minuta qabel l-attivita’ sesswali. 
CIALIS jista’ jibqa’ effettiv sa 36 siegħa wara li tieħu l-pillola. 

Tiħux CIALIS aktar minn darba kuljum. CIALIS 10 mg u 20 mg huwa intenzjonat għall-użu qabel attività sesswali prevista u mhux irrakkomandat għall-użu kontinwu ta’ kuljum.

Huwa importanti li tkun taf li CIALIS ma jaħdimx jekk ma jkunx hemm stimolu sesswali. Hemm bżonn li int u s-sieħba tiegħek tibdew il-logħob ta’ qabel il-kopulazzjoni sesswali, kif kontu tagħmlu kieku ma kontx qiegħed tieħu mediċina għad-disfunzjoni erettili.

Ix-xorb ta’ l-alkoħol jista’ jaffettwa l-kapaċita’ li jkollok erezzjoni u jista’ temporanjament ibaxxilek il-pressjoni tad-demm. Jekk ħadt jew ser tieħu CIALIS, evita li tixrob alkoħol eċċessiv (livell ta’ alkoħol fid-demm ta’ 0.08% jew aktar), minħabba li dan jista’ jżid ir-riskju ta’ sturdament meta tkun bil-wieqfa.

Jekk tieħu CIALIS aktar milli suppost
Ikkuntattja lit-tabib tiegħek. Jista’ jkollok xi effetti sekondarji kif deskritt f’sezzjoni 4.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux fuq kulħadd. Dawn l-effetti normalment ikunu ta’ natura ħafifa jew moderata.

Jekk ikollok xi effetti sekondarji minn dawn li ġejjin ieqaf milli tuża l-mediċina u fittex l-attenzjoni medika immedjatament:
- 	reazzjonijiet allerġiċi li jinkludu raxx (frekwenza mhux komuni).
-	uġigħ fis-sider - tużax nitrati iżda fittex għajnuna medika immedjatament (frekwenza mhux komuni).
- 	prijapiżmu, erezzjoni fit-tul u possibilment bl-uġigħ wara li tieħu CIALIS (frekwenza rari). Jekk għandek din it-tip ta’ erezzjoni, li ddum kontinwament għal aktar minn 4 sigħat għandek tikkuntattja lit-tabib immedjatament.
-	telf tal-vista f’daqqa waħda (frekwenza rari), vista ċentrali mċajpra, oskurata, iddeformata jew tnaqqis f’daqqa fil-vista (frekwenza mhux magħrufa). 

Effetti sekondarji oħra kienu rrapportati.

Komuni (jidhru f’1 sa 10 minn kull 100 pazjent)
· uġigħ ta’ ras, uġigħ tad-dahar. uġigħ fil-muskoli, uġigħ fid-dirgħajn u fir-riġlejn, ħmura fil-wiċċ, imnieħer miżdud u indiġestjoni. 

Mhux komuni (jidhru f’1 sa 10 minn kull 1,000 pazjent)
· sturdament, uġigħ fl-istonku, tħossok imdardar, tiddardar (rimettar), rifluss, vista mċajpra, uġigħ fl-għajnejn, diffikultà biex tieħu n-nifs, il-presenza ta’ demm fl-awrina, erezzjoni fit-tul ,sensazzjoni li l-qalb qed tħabbat ħafna, rata tal-qalb mgħaġġla, pressjoni għolja tad-demm, pressjoni baxxa tad-demm, infriġ, żanżin fil-widnejn, nefħa fl-idejn, fis-saqajn jew fl-għekiesi u tħossok għajjien.

Rari (jidhru f’1 sa 10 minn kull 10,000 pazjent)
· ħass ħażin, konvulżjonijiet u telf temporanju tal-memorja, nefħa fil-kpiepel ta’ l-għajnejn, għajnejn ħomor, nuqqas jew telf tas-smigħ f’daqqa, urtikarja( nfafet ħomor u bil-ħaqq fuq wiċċ il-ġilda), dmija mill-pene, il-presenza ta’ demm fis-semen u żieda fl-għaraq.

B’mod rari ġew ukoll irrapportati attakk tal-qalb u puplesija f’irġiel li ħadu CIALIS. Ħafna minn dawn l-irġiel kellhom problemi tal-qalb magħrufa minn qabel ma ħadu din il-mediċina. 

B’mod rari, ġew irrappurtati każi ta’ tnaqqis jew telf ta’ vista, parzjali, temporanji jew permanenti f’għajn waħda jew fit-tnejn li huma.

F’irġiel li ħadu CIALIS ġew irrapportati xi effetti sekondarji oħra rari, li ma dehrux f’studji kliniċi. Dawn jinkludu: 
· l-emikranja, nefħa fil-wiċċ, reazzjonijiet allerġiċi serji li jikkaġunaw nefħa fil-wiċċ jew fil-griżmejn, raxxijiet severi fil-ġilda, xi disturbi li jkollhom effett fuq il-fluss tad-demm fl-għajnejn,taħbit irregolari tal-qalb, anġina u mewta kardijaka għal għarrieda.
· vista ċentrali mċajpra, oskurata, iddeformata jew tnaqqis f’daqqa fil-vista (frekwenza mhux magħrufa).

L-effett sekondarju ta’ sturdament ġie rrapportat b’mod aktar frekwenti fl-irġiel ’il fuq minn 75 sena li kienu qed jieħdu CIALIS. Dijarea ġie rrapportat b’mod aktar frekwenti fl-irġiel ’il fuq minn 65 sena li kienu qed jieħdu CIALIS.

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen CIALIS

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data tal-iskadenza li tidher fuq il-kartuna u l-folja wara ‘JIS’. Id-data tal-iskadenza tirreferi għall-aħħar ġurnata ta’ dak ix-xahar.

Aħżen fil-pakkett oriġinali sabiex tilqa’ mill-umdità. Taħżinx f’temperatura ’l fuq minn 30C.

Tarmix il-mediċini mal-ilma tad-dranaġġ jew mal-iskart domestiku. Staqsi lill-ispiżjar dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakket u informazzjoni oħra

X’fih CIALIS

· Is-sustanza attiva hi tadalafil. Kull pillola fiha 20 mg ta’ tadalafil.
· Is-sustanzi l-oħra huma:
Qalba tal-pillola: lactose monohydrate (ara l-aħħar parti tas-sezzjoni 2), croscarmellose sodium, hydroxypropylcellulose, microcrystalline cellulose, sodium laurilsulfate, magnesium stearate, ara sezzjoni 2 “CIALIS fih il-lactose”.
Kisja b’rita: lactose monohydrate, hypromellose, triacetin, titanium dioxide (E171), iron oxide yellow (E172), talc.


Kif jidher CIALIS u l-kontenut tal-pakkett
CIALIS 20 mg hija pillola safra miksija b’rita,f’forma ta’ lewża u mmarkata b’"C 20" fuq naħa waħda. 

CIALIS 20 mg issibu f’pakketti b’folji ta’ 2, 4, 8, 10 jew 12-il pillola. 

Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq u l-Manifattur

Id-Detentur ta’ l-Awtorizzazzjoni għat-tqegħid fis-Suq : Eli Lilly Nederland BV, Orteliuslaan 1000, 3528 BD UtrechtPapendorpseweg 83, 3528 BJ Utrecht, L-Olanda.

Manifattur: Lilly S.A., Avda. de la Industria 30, 28108 Alcobendas, Madrid, Spanja.

Għal kull tagħrif dwar din il-mediċina , jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	Belgique/België/Belgien
Eli Lilly Benelux S.A./N.V.
Tél/Tel: + 32-(0)2 548 84 84
	Lietuva
Eli Lilly Lietuva
Tel. +370 (5) 2649600

	България
ТП "Ели Лили Недерланд" Б.В. - България
тел. + 359 2 491 41 40
	Luxembourg/Luxemburg
Eli Lilly Benelux S.A./N.V.
Tél/Tel: + 32-(0)2 548 84 84

	Česká republika
ELI LILLY ČR, s.r.o.
Tel: + 420 234 664 111
	Magyarország
Lilly Hungária Kft.
Tel: + 36 1 328 5100

	Danmark
Eli Lilly Danmark A/S 
Tlf.: +45 45 26 60 00
	Malta
Charles de Giorgio Ltd.
Tel: + 356 25600 500

	Deutschland
Lilly Deutschland GmbH 
Tel. + 49-(0) 6172 273 2222
	Nederland
Eli Lilly Nederland B.V. 
Tel: + 31-(0) 30 60 25 800

	Eesti
Eli Lilly Nederland B.V.
Tel: +372 6 817 280
	Norge
Eli Lilly Norge A.S.
Tlf: + 47 22 88 18 00

	Ελλάδα
ΦΑΡΜΑΣΕΡΒ-ΛΙΛΛΥ Α.Ε.Β.Ε. 
Τηλ: +30 210 629 4600
	Österreich
Eli Lilly Ges.m.b.H.
Tel: + 43-(0) 1 711 780

	España
Lilly S.A. 
Tel: + 34-91 663 50 00
	Polska 
Eli Lilly Polska Sp. z o.o.
Tel: +48 22 440 33 00

	France
Lilly France 
Tél: +33-(0) 1 55 49 34 34
	Portugal
Lilly Portugal Produtos Farmacêuticos, Lda
Tel: + 351-21-4126600

	Hrvatska
Eli Lilly Hrvatska d.o.o.
Tel: +385 1 2350 999
	România
Eli Lilly România S.R.L.
Tel: + 40 21 4023000

	Ireland
Eli Lilly and Company (Ireland) Limited
Tel: + 353-(0) 1 661 4377
	Slovenija
Eli Lilly farmacevtska družba, d.o.o.
Tel: +386 (0)1 580 00 10

	Ísland
Icepharma hf.
Sími: + 354 540 8000
	Slovenská republika
Eli Lilly Slovakia s.r.o.
Tel: + 421 220 663 111

	Italia
Eli Lilly Italia S.p.A.
Tel: + 39- 055 42571
	Suomi/Finland
Oy Eli Lilly Finland Ab
Puh/Tel: + 358-(0) 9 85 45 250

	Κύπρος
Phadisco Ltd 
Τηλ: +357 22 715000
	Sverige
Eli Lilly Sweden AB
Tel: + 46-(0) 8 7378800

	Latvija
Eli Lilly (Suisse) S.A Pārstāvniecība Latvijā
Tel: +371 67364000
	United Kingdom (Northern Ireland)
Eli Lilly and Company (Ireland) Limited
Tel: + 353-(0) 1 661 4377



Dan il-fuljett kien rivedut l-aħħar f’

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.eu/

Konklużjonijiet xjentifiċi u raġunijiet għall-varjazzjoni għat-termini tal-awtorizzazzjoni(jiet) għat-tqegħid fis-suq 



Konklużjonijiet xjentifiċi 

Meta jiġi kkunsidrat ir-Rapport ta’ Valutazzjoni tal-PRAC dwar il-PSUR(s) għal tadalafil, il-konklużjonijiet xjentifiċi tas-CHMP huma kif ġej:
Minħabba d-data disponibbli dwar korjoretinopatija seruża ċentrali mil-letteratura medika u minn rapporti spontanji, li f’xi każijiet jinkludu relazzjoni temporali viċina, de-challenge u/jew re-challenge pożittiv u minħabba mekkaniżmu t’azzjoni plawsibbli, il-PRAC iqis li relazzjoni kawżali bejn tadalafil u korjoretinopatija seruża ċentrali hija mill-inqas possibbiltà raġonevoli. Il-PRAC ikkonkluda li l-informazzjoni tal-prodott ta’ prodotti li fihom tadalafil għandha tiġi emendata biex tirrifletti dan.
Is-CHMP jaqbel mal-konklużjonijiet xjentifiċi magħmula mill-PRAC.

Raġunijiet għall-varjazzjoni għat-termini tal-Awtorizzazzjoni(jiet) għat-Tqegħid fis-Suq 

Abbażi tal-konklużjonijiet xjentifiċi għal tadalafil is-CHMP huwa tal-fehma li l-bilanċ bejn il-benefiċċju u r-riskju ta’ prodott(i) mediċinali li fih/fihom tadalafil ma nbidilx suġġett għall-bidliet proposti għall-informazzjoni tal-prodott.

Is-CHMP jirrakkomanda li t-termini għall-awtorizzazzjoni(jiet) għat-tqegħid fis-suq għandhom ikunu varjati.

